
АНТ ЭТКЕНМЕН 


Ант эткенмен, миллетимнинъ ярасыны сармагъа, 

Насыл болсун бу заваллы къардашларым чюрюсин? 

Онлар ичюн окюнмесем, къайгъурмасам, яшасам, 
Юрегимде къара къанлар къайнамасын, къурусын! 

Ант эткенмен, шу къарангъы юрткъа шавле сепмеге, 
Насыл болсун ики къардаш бир-бирини корьмесин? 

Буны корип бувсанмасам, мугъаймасам, янмасам, 
Козьлеримден акъкъан яшлар дерья-денъиз къан болсун! 

Ант эткенмен, сёз бергенмен бильмек ичюн ольмеге, 
Билип, корип миллетимнинъ козьяшыны сильмеге. 
Бильмей, корьмей бинъ яшасам, къурултайлы хан болсам, 
Йине бир кунь мезарджылар келир мени коммеге. 


Номан Челебиджихан (1885-1918) 


КИРИШ СЁЗ 

Къыйметли окъуйыджы! 

Бир чокъ йыллардыр озь динини огренмеге чаре тапалмагъан, 
динимиз акъкъында бильги бериджи, анълайышлы ве ана тилимизде 
олгъан менбаларгъа асрет къалгъан халкъымыз бу бошлукъны тол- 
дураджакъ эр севиеде ве эр тарафлама Ислямны анълатаджакъ кита- 
пларгъа мухтадждыр. Халкъымызнынъ бу ихтияджыны къаршыла- 
макъ озюне вазифе оларакъ бильген Къырым мусульманлары диний 
идареси бу ёлда планлы шекильде басамакъ-басамакъ илерилеп, бир 
сыра диний яйынларны басып кельмекте. 

Истер, динни янъы огренгенлерге Ислямнынъ эсасларыны энъ 
саде шекильде анълаткъан, истер, медресе талебелерине ве Ислям 
дининен меракълангъан кениш кутьлелерге динимизни даа терен ве 
хусусий ислямий илим далларына аит оларакъ анълаткъан Диний 
идаремизнинъ неширлери сырасында артыкъ ишбу «Хадис усулы ве 
тарихы» серлевхалы китап да къошулды. 

Къолунъыздаки китапнынъ азырланувында махсус имам-хатип 
мектеплери ичюн, илим адамлары эйети тарафындан азырланылгъан 
«Хадис усулы» китабы әсас оларакъ алынды. Бу эсерде хадис ве сун- 
нет не олгъаны, хадислернинъ чешитлери, къысымлары, тедкъикъ 
этилюв усуллары, насыл къайд этильгени, кимлер тарафындан то- 
плангъаны ве тахлиль этильгени, насыл бир шеръий менба олгъаны в. 
с. меселелер анълатыла, ве мисаллер берилип, Пейгъамберимизнинъ 
-салляллаху алейхи ве селлем- базы меселелернен алякъалы нумюне 
хадислери кетириле. 

Китапта эр бир мусульман ичюн файдалы ве билинмеси керек 
бильгилер топланып, тертипли суретте такъдим этильди. Бойлелик- 
нен, медресе ве дигер окъув юртларында дерслик оларакъ къулланыл- 
масы мумкюн бу китап, эр бир мусульманнынъ окъуп, мураджаат эте 
биледжеги бир эсердир. 

Къырым мусульманлары диний идареси халкъымыз адындан 
ишбу китапнынъ азырланып басылмасында эмеги ве ярдымы кеч- 
кен эр кеске тешеккюрлер бильдире. Умют этемиз ки, бу эсер олгъан 
бошлукъны толдурыр, халкъымыз ичюн файдалы ве берекетли олып, 
онынъ озь менлигини къазанмасына ярдымджы олур. 

Гъайрет къулдан, мувафакъиет Аллахтандыр. 

Къырым мусульманлары диний идареси 
Акъмесджит - 2012 сенеси. 

A. СУННЕТНИНЪ ЛУГЪАВИЙ ВЕ ЫСТЫЛА [ЫСТЫЛА] 
МАНАСЫ 

Б. СУННЕТНИНЪ КЪЫСЫМЛАРЫ 

B. СУННЕТНИНЪ УКЮМИ 

Г. СУННЕТ - ДИННИНЪ МЕНБАСЫ 


АЗЫРЛЫКЪ ИЧЮН ВАЗИФЕЛЕР 

1. «Суннет» келимесининъ манасыны лугъаттан араштырынъ- 
ыз. 

2. Джемиетнен багълы аятынъызда «суннет» адынен багълы 
нелер бар? Тюшюнип бакъынъыз. 

3. Пейгъамберлерге ве суннетке не ичюн ихтиядж олгъаны 
акъкъындаки малюматны окъуп огренинъиз. 

I. БОЛЮК 


А. Суннетнинъ лугъавий ве диний ыстыла оларакъ ма¬ 
насы 

«Суннет» - лугъатта «кениш ёл; адет» киби маналарны анъла- 
та. Къуран-ы Керимде къулланылгъан маналар козь огюне алынса, 
«суннет» келимесининъ энъ муим хусусиети - «денъиштирильме- 
си мумкюн олмагъан сабит бир шарт, къанун ве укюм» деген мана- 
ны анълата. Аллах Тааля ает-и керимеде шойле буюра: 

^^ <001 уЗ 0 

у >1и I 

«Олар эвелькилерге татбикъ этильген къанунлардан 
башкъасыны беклейлерми? Аллахнынъ къанунында бир 
денъишиклик, Аллахнынъ къанунында бир бозукълыкъ 
асла уламазсынъ». Фатир, 35/43. 

Бу ве бунъа бенъзеген башкъа аетлерден анълашылгъанына 
коре, Къуран-ы Керимде «суннет» сёзю - Аллахнынъ ич денъ- 
ишмеген укюм ве къанунлары манасында къулланылгъан. «Сун¬ 
нет» келимеси айрыджа, инсанларнынъ девамлы япкъан эйи я да 
ярамай фииль ве арекетлерни де озь ичине ала. Чюнки Хазрети 
Пейгъамбер эфендимиз -салляллаху алейхи ве селлем-нинъ шу 
хадиси бу манададыр. 


4)1 4)1 с)с)1з )\з ~ 4)1 4)1 

у 1^) у у>-\^ <С^Л> у ул уа 

уа ^ 4 %~л А^л ^'^л') 1\ у1 

. оДл уа Ц_) 

Джерир ибн Абдуллах -радыяллаху анх-, Аллах Ресули -сал¬ 
ляллаху алейхи ве селлем- нинъ шойле дегенини ривает эткен: 
«Эр ким Ислямда эйи бир суннет (адет) ортагъа чыкъарса, 
кендисининъ ве кендисинден сонъ буны япкъан кимселернинъ 
савабы о инсангъа язылыр. Ким де ярамай бир адет ортагъа 

чыкъарса, кендисининъ ве кендисинден сонъ буны япкъанлар- 
нынъ гуняхы да о кимсеге язылыр». Муслим, Илим, 15. 

Иште, корюнгени киби, «суннет»нинъ ыстыла манасы, лугъ- 
авий манасынен якъындан багълыдыр. Бунъа коре Пейгъамбер 
эфендимиз -салляллаху алейхи ве селлем-нинъ фииль ве арекет- 
лери онынъ суннетини тешкиль эте. О алда ыстыла оларакъ «сун- 
нет» - Хазрети Пейгъамбернинъ сёз, фииль [арекет] ве тасвипле- 
рине [догъру танув, уйгъун корюв] берильген аддыр. 

Б. Суннетнинъ къысымлары 

Термин манасындан анълашылгъанына коре суннет - къав- 
лий, фиилий ве такъририй оларакъ учь къысымгъа айрыла. 


1. Къавлий суннет 


Хазрети Пейгъамбернинъ эр къайсы бир мевзуны сёзнен беян 
этювидир. Онынъ сёзлери ве беянлары бу группагъа кире, ^,-^л ди 
ибарелеринен башлагъан хадислер къавлий суннетке мисальдир. 
Суннетнинъ бу къысмына хадис де дениле. Къавлий суннетке бир 
мисаль оларакъ шу хадисни кетирмек мумкюн: 


' ,, Я » » * 

411р 4)1 4)1 ^<_)1з : с31э 4 Ар 41 ^^ 

^ ^ ''у ** ^ ^ $ 0 0 " о ® ^ о ^ ^ ** ^ 

уо . I .һ 4 - һ ^ — 

Эбу Муса эль-Эшарий -радыяллаху анх-тан ривает этильгени- 
не коре, Ресулюллах -салляллаху алейхи ве селлем- шойле буюрды: 


«Мусулъманлар парчалары бир-бирине багълангъан бир 
бина кибидирлер». Хазрети Пейгъамбер буны анълатмакъ 
ичюн, эки элининъ пармакъларыны бир-бири арасына кечи- 
рип багълады. Бухарий, Салят 88; Муслим, Бирр 65. 


2. Фиилий суннет 

Фиилий суннет - Хазрети Пейгъамбер эфендимиз - салляла- 

ху алейхи ве селлем-нинъ намаз, ораза, зекят, хадж киби чешит 
ибадетлернен ве башкъа диний укюмлернен алякъалы татбикъле- 
ри, дигер диний ве ахлякъий арекетлеридир. Олар сахабилер тара- 
фындан ривает этильгендир. 



«Пейгъамберимизнинъ шойле япкъаныны коръдим...» 
я да 


(^) <_5Г^ ^ 


«Пейгъамберимиз шойле япкъан эди...» шеклинде башлан- 
гъан хадислер, фиилий суннетке мисальдир. 





Ваиль ибн Худжр -радыяллаху анх-дан ривает этильгенине 
коре, Ваиль шойле деди: «Мен Пейгъамберимизни -салляллаху 
алейхи ве селлем- седжде эткенде коръдим, седждеге кеткенде 
тизлерини эллеринден эвелъ къоя эди. Седждеден тургъанда 
да эллерини тизлеринден эвелъ котере эди». ЭбуДавуд, Кита- 
бус-Салят, № 838. 

3. Такьририй суннеш 

Такъририй суннет - Хазрети Пейгъамбер -салляллаху алейхи 
ве селлем-нинъ, сахабенинъ япкъан ишлерини корип, айткъан сёз- 
лерини эшитип, бу иш ве сёзлерни ясакъ этмейип сусмасы, догъру 
къабул этмеси ве хош корип тасдикъ этмесидир. 

Шу ривает, такъририй суннетни косьтерген бир мисальдир. 

Эбу Саид эль-Худрий анълата: «Ёлджулыкъкъа чыкъкъан 
эки аркъадашнынъ янларнында сувлары ёкъ эди. Тейеммум 

япып, намазларынъы къылдылар. Даа сонъра намаз вакъты 
чыкъмадан сув таптылар. Бириси абдест алып, тейеммум 
иле эда эткен намазыны янъыдан къылды, башкъасы исе 
къылмады. Бу адисени анълаткъанларында Ресулюллах -сал- 
ляллаху алейхи ве селлем- Эфендимиз, намазыны янъыдан 
къылмагъан сахабийге: «Сен, суннетке коре арекет эттинъ, 
намазынъ тамамдыр» деп буюрды. Намазыны янъыдан къыл- 
гъан сахабийге де; «Санъа эки къат севап бар» деди». Эбу Да- 
вуд, Тахарет, 1, 92. 

КЪАЙДЭТИНЪИЗ 

Ачыкъ укюм булунмагъан мевзуларда сахабенинъ фикирле- 
ринен, сахабенинъ татбикълери де такъририй суннет сайылгъан- 
дыр. Чюнки сахабе, Хазрети Пейгъамбер -салляллаху алейхи ве 
селлем- нен сыкъ-сыкъ корюше эди ве япкъан ишлерини онъа 
анълата эди. Хазрети Пейгъамбер де оларнынъ япкъан ишлери¬ 
ни корип, япкъан хаталарыны тюзельте эди. Бойледже, севгили 
Пейгъамберимиз -салляллаху алейхи ве селлем-нинъ девамлы 
козетюви астында олгъан сахабенинъ фикри де бир джеэттен 
Хазрети Пейгъамбернинъ фикри кибидир. Бунынъ ичюн саха¬ 
бенинъ фикри такъририй суннет сайылгъандыр. Меселя: 

Хузейфе -радыяллаху анх- шойле ривает эте: «Бизлер Хазре¬ 
ти Пейгъамбер -салляллаху алейхи ве селлем- нен бирликте 
бир емекте эдик, башта о элини узатып емекке башламагъ- 
андже биз элимизни узатмаз эдик». 

[Муслим, Китабулъ-Эшрибе, VI, 245] 

Бу эки сахабийнинъ тек бир мевзудаки арекетлери бир- 
биринден фаркълы олмасына рагъмен Пейгъамберимиз -саллял¬ 
лаху алейхи ве селлем- эр экисини де тасдикъ этти. Бунынънен, 
сув тапылмагъан вакъыта тейеммум япыларакъ эда этильген на- 
мазнынъ, вакъти чыкъкъандан сонъра янъыдан къылынмасы- 
нынъ керек олмагъаныны, къылынгъаны такъдирде исе савабы- 
нынъ даа фазла оладжагъыны ифаде этти. 

Юкъарыда анълатылгъан суннетнинъ чешитлерини ве мисал- 


10 








I. БОЛЮК 


лерни талиль этеджек олсакъ: 

Биринджисинде Хазрети Пейгъамбер -салляллаху алейхи ве 
селлем-нинъ сёз васытасынен япкъан беяны бар; 

Экинджисинде япкъан бир фиили, иши; 

Учюнджисинде исе бир вакъиагъа нисбетен мусбет мунасебе- 
ти корюльмектедир. Бу мунасебет сукют, тебессюм я да сёзнен тас- 
дикъ шеклинде олгъаны ичюн, япылгъан ишнинъ Хазрети Пейгъ¬ 
амбер тарафындан догъру корюльгени анълашылмакъта. 

В. Суннетнинъ укюми 

Суннет - Къуран-ы Керимден сонъ Ислямнынъ экинджи мен- 
басыдыр. Чюнки Аллах Тааля, Хазрети Пейгъамбер -саллялла¬ 
ху алейхи ве селлем-ге Ислям динини теблигъ этмек вазифесини 
юкледи ве Пейгъамберимизнинъ инсанларгъа гузель орьнек ол- 
гъаныны бильдирди. 

«Ант олсун ки, Ресулюллах, сиз ичюн, Аллахкъа ве 
ахырет кунюне къавушмакъны умют эткенлер ве Аллахны 
чокъ зикр эткенлер ичюн, гузель бир орьнектир». Ахзаб, 
33/21. 

Айрыджа, мевзунен алякъалы башкъа аетлер де бар: 

«Аллахкъа ве Пейгъамберге итаат этинъиз ки, сизге 
мерхамет этильсин». Али Имран, 3/132. 

«Ким Пейгъамберге итаат этсе, Аллахкъа итаат эткен 
олур». Ниса, 4/80. 

«Эй, Пейгъамбер, де ки: Әгер Аллахны севсенъиз, 
манъа уюнъыз ки, Аллах да сизни севсин ве гуняхларынъ- 
ызны афу этсин». Али Имран, 3/31. 

«Эй, Пейгъамбер, де ки: Аллахкъа ве Пейгъамберге 
итаат этинъиз. Әгер юзь чевирсенъиз билинъиз ки, Аллах 
кяфирлерни севмез». Али Имран, 3/32. 

Бу аетлерден де анълашылгъанына коре, мусульманнынъ ва- 
зифеси - башта Аллахкъа, сонъра да Хазрети Пейгъамберге итаат 
этмектир. Онъа итаат да онынъ суннетине таби олмакънен мум- 

кюндир. Аллахнынъ инсанларгъа бильдирген әмир ве ясакълары, 
Пейгъамбернинъ анълатувлары ве татбикъаты ярдымынен ай- 
дынлатылды. 

Намаз, ораза, зекят, хадж киби бир чокъ ибадетнинъ эда эти- 
люв шекиллери, онынъ хадислеринден ве татбикъатындан анъ- 
лашылгъандыр. Ислям алимлери меселелерни чезювде даима 
Къуран-ы Керимден сонъ экинджи менба оларакъ хадис ве сун- 
нетке мураджаат эттилер. 

Суннет бир бутюн оларакъ дин мевзуларында багълайыджы- 
дыр, яни суннетке уймакъ шарттыр. Пейгъамберге уймакъ, онынъ 
берген укюмине разы олмакъ кереклигини бильдирген аетлер, 
суннетнинъ мусульманларнынъ аятында муим ве багълайыджы 
вазифеси олгъаныны косьтермектедир. 

Севгили Пейгъамберимизнинъ бутюн сёз, фииль ве такърир- 
лери суннетте ер алгъан. Бу фииллер, инсангъа месулиет юклев 
джеэтинден учь къысымгъа айырылыр: 

1 - Шериатны, яни Ислямнынъ укюмлерини анълатмакъ ичюн 
япкъан ишлери. Олар эки къысымдыр: 

а. Диннинъ умумий оларакъ ифаде эткен ве тефсилятлы анъ- 
латмагъан әмир ве укюмлерни, татбикъ этип косьтерген фииллери. 
Меселя: Къуран-ы Керимде намазнынъ къылынмасы әмир этиль- 
гени алда, насыл къылынаджагъы белли этильмегендир. Бунынъ 
ичюн, Пейгъамберимиз -салляллаху алейхи ве селлем- биззат 
озю татбикъ этип намазнынъ къылыныш шекилини косьтерди 
ве огретти. Ораза, хадж ве зекят киби дигер ибадетлернинъ тат- 
бикъини де япып, буларны тефсилятлы шекильде беян эткендир. 
Инсанлар арасындаки базы мунасебетлерни низамгъа къойгъан 
(алыш-вериш, бордж ве иляхре) укюмлернен алякъалы фииллери 
де бу сыныфкъа кире. Пейгъамберимиз -салляллаху алейхи ве 
селлем-нинъ бунынъ киби фиилий суннетине уймакъ шарт олып, 
аксине бир арекет - бидат ве долайысынен харамдыр. [Мухаммед 
Эбу Зехра, Ислям Хукъукъы методологиясы, Анкъара, 1981, с. 100.] 

б. Мусульманлар ичюн япылмасынынъ мубах олгъаныны 
косьтерген фииллери. Меселя, базаргъа барып алыш-вериш япма¬ 
сы киби. 

2. Мусульманлар ичюн багълайыджы олмагъан (уюлмасы мед- 
жбурий олмагъан) суннетлер. Булар да эки къысымдыр: 

а. Нафиле оларакъ япкъан ибадетлери. Бойле ибадетлерде Ре- 

сулюллах -салляллаху алейхи ве селлем-ге уймакъ меджбурий де- 
гиль. Анджакъ, япылгъаны такъдирде савап къазанылыр. Меселя, 
Духа намазыны къылмакъ, Рамазан айынынъ тышында ораза тут- 
макъ киби ибадетлер. 

б. Ялынъыз Пейгъамберимиз -салляллаху алейхи ве селлем-ге 
махсуслыгъына делиллер олгъан фииллери. Меселя, Ислям дини 
эр анги бир адиседе энъ аз эки (эркек) шаатнынъ шаатлыкъ япма- 
ларыны шарт эткен алда, Пейгъамберимиз -салляллаху алейхи ве 
селлем-, бир давада ялынъыз бир шаатнынъ япкъан шаатлыгъы- 
ны етерли сайгъандыр. Бунынъ киби татбикълер ялынъыз Ресу- 
люллах -салляллаху алейхи ве селлем- Эфендимизге махсус олып, 
дигер мусульманларгъа аит дегильдир. Бухусусларда олар, Пейгъ¬ 
амберимиз -салляллаху алейхи ве селлем- киби арекет этмелери 
мумкюн дегиль. 

3. Пейгъамберимиз -салляллаху алейхи ве селлем-нинъ 
фииллерининъ учюнджи къысмы исе инсан оларакъ япкъан аре- 
кетлеридир. Меселя, аш ашамасы, отурмасы, юрюмеси киби. Бу¬ 
ларда Пейгъамбер Эфендимиз -салляллаху алейхи ве селлем-ге 
уймамакъ бидат ве гунях дегильдир. Анджакъ бир кимсе Ресулюл- 
лах -салляллаху алейхи ве селлем-ге уймакъ, онынъ киби арекет 
этмек ве бу шекильде суннет савабыны къазанмакъ истесе, «адап» 
денильген бу фииллер, о кимсе ичюн бир суннет укюминде олур ве 
савап да къазанылыр. 


БИЛЬГИ ХАЗИНЕНЪИЗГЕ 

Эр Пейгъамбер киби бизим Пейгъамберимизнинъ де шу әсас 
вазифелери бар: 

Теблигъ: Аллахтан алгъан вахийни эксиксиз оларакъ инсан- 
ларгъа етиштирмеси. 

Тебйин: Теблигъ этильген вахийнинъ къапалы ве анълашыл- 
масы зор олгъан мевзуларыны анълатмасы. 

Тешрий: Къуран укюм бермеген мевзуларда Пейгъамбери¬ 
мизнинъ бир укюм ортагъа къоймасы. 

Темсиль: Пейгъамберимизнинъ кетирген вахийни аятында 
татбикъ этип, амельде япып орьнек олмасы. 

Г. СУННЕТ - ДИННИНЪ МЕНБАСЫ 

1. Пейгьамберге ве суннетке олгьан ихтиядж 

Аллах Тааля, инсанлар арасындан «Небий» я да «Ресуль» де- 
нильген Пейгъамберлерни сайлады. Оларгъа Кендисинен къулла- 
ры арасындаки багъны къурмакъ ве вахийни оларгъа анълатмакъ 
вазифесини юкледи. Бутюн Пейгъамберлер, Аллахнынъ әмир ве 
ясакъларыны къулларына еткизмек ве оларгъа догъру ёлны кось- 
термек вазифеси юклетильген хидает рехберлеридир. Пейгъамбер¬ 
лер бу мукъаддес вазифени хакъкъынен ерине кетирдилер. Пейгъ- 
амберимиз Хазрети Мухаммед -салляллаху алейхи ве селлем- де 
Аллах Таалядан алгъан бу вазифесини ерине кетирди ве умметине 
аятынен орьнек олды. 

у >у 1531 аI V <0)1 ^^131 /у* аАо./?*-! <0)1 ^ 

«Эй, Пейгъамбер, Раббинъден санъа эндирильгенни 
теблигъ эт. Әгер буны япмасанъ, Онынъ эльчилигини ери¬ 
не кетирмеген олурсынъ. Аллах сени инсанлардан къорча- 
лайджакъ. Догърусы, Аллах кяфирлер топлулыгъына рех- 
берлик этмез». Маиде, 5/67. 


«Әгер о Пейгъамбере итаат этсенъиз, догъру ёлны бул- 
гъан олурсынъыз. Пейгъамберге тюшкени факъат ачыкъ- 
айдын теблигъдир». Нур, 24/54. 


« ,й Уй г * у , у у _ 

<001 (1ф <011 I ^ I4АР а31^31 1а^ 

1 _.> 31*31 


«Пейгъамбер сизге не берсе, оны алынъыз, нени ясъ- 
акъласа, ондан да къачынынъыз!» Хашр, 59/7. 

Пейгъамбер Эфендимиз вахий ёлунен Аллахтан алгъан Къу- 
ран аетлерини инсанларгъа ялынъыз еткизмекнен сынъырлан- 
майып, оларны анълата ве анълаткъанларыны да яшап косьтере 
эди. Теблигъ эткенини анълатмакъ ве яшамакъ - онынъ әсас ва- 
зифеси эди. 

Акъикъат шу ки, юдже китабымыз етерли дереджеде ачыкъ ве 
анълайышлыдыр. Анджакъ, инсанларнынъ анълайыш севиелери 
фаркълы олгъаны ичюн, оны эр кеснинъ текмиль оларакъ анъ- 
ламалары мумкюн дегиль. Инсанларны анъламагъан шейлерден 
месулиетли япмакъ да мумкюн дегиль. Бу себепнен, эр кеске их- 
тияджы олгъан шейлерни анълатмакъ лязим. Энъ эйи, энъ гузель, 
энъ догъру ве энъ къаныкътырыджы анълатувларны да эльбетте, 
Хазрети Пейгъамбер -салляллаху алейхи ве селлем- япкъандыр. 
Аллахкъа къул олмакътан башкъа вазифеси олмагъан инсанлар, 
анджакъ бу анълатувлар саесинде Онъа насыл къуллукъ этедже- 
клерини огренмелери мумкюн. Бу себепнен, суннетсиз бир Ислям 
анълайышы мюмкюн дегильдир. Чюнки суннет - Къураннынъ эр 
саада Хазрети Пейгъамбер -салляллаху алейхи ве селлем- тара- 
фындан анълатылмасы ве аяткъа кечирильмесидир. 

Бунынъ бойле олгъаныны эм Пейгъамбер -салляллаху алейхи 
ве селлем-ге итаатны әмир эткен Къуран-ы Керим, эм де Хазрети 
Пейгъамбернинъ биззат кендиси ифаде этмектедир. 


Къуран-ы Керимде шойле буюрылмакъта: 


* ^ * ' * , , * * о * ^ & ' ' ' * * Ло * 0 0 ' 

« 0)1 ^ < 0)1 о 01 ^ 


«Де ки: Аллахны севсенъиз, манъа уюнъыз ки, Аллах 
да сизни севсин ве гуняхларынъызны багъышласын». Али 

Имран, 3/31. 


^^ 4)1 о^^I 4)1 ^ 


«Аллахкъа ве Кыямет кунюне къавушаджагъына умют 

эткенлер ичюн Аллахнынъ Ресулинде гузель бир орьнек 
бардыр». Ахзаб, 33/21. 

дюЬ о рУ Л ф ^ <Л о у ЛрдЛ о1э 

уЯ\ ^ ^ 


«Аллахкъа ве Ресулине инансанъыз, анъла шм амаз- 
лыкъкъа тюшкенинъиз мевзуларны Аллахкъа ве Ресулине 
арз этинъиз». Ниса, 4/59. 


ил^о Iсу - . һ> а . и«л и- у- ^ ^... & п 


«Хайыр, Раббине ант олсун ки, олар араларында чыкъ- 
къан анълашмамазлыкъларда сени акем тайин этип, берге- 
нинъ укюмни ичлеринде ич бир зорлукъ дуймадан къабул 
этип, теслим олмагъанлары муддетче там мумин оламаз- 
лар». Ниса, 4/65. 


Хазрети Пейгъамбер эфендимиз де шойле буюрмакъта: 


У* СГ ^ 3 УУ* й* ^У/7 У 3 • • • 

«... Ким меним суннетимден юзь чевирсе, менден дегилъ- 
дир». Бухарий, Никях, 1; Муслим, Сыям, 74, 79. 

МУЗАКЕРЕ ЭТИНЪИЗ 

«Динден узакълашув, суннетни терк этмекнен башлар. 
Аркъан насыл онынъ ичиндеки индже йиплернинъ бирер-би- 
рер узюлъмесинен парчаланса, дин де суннетлернинъ бирер- 
бирер терк этильмесинен ёкъ олур». Даримий, Мукъаддиме, 
16. 

Бу ривает ышыгъында суннетнинъ диндеки ерини аркъа- 
дашларынъызнен музакере этинъиз. 

Бутюн бу ает ве хадислер мусульманларнынъ анджакъ, сун- 
нетке сарылып, ондан айрылмамакъ суретинен Ислямгъа аит- 
ликлерини къорчаламалары мумкюн олур. Чюнки суннет терк 
этильсе, онынъ ерини бидъат толдураджакътыр. Бу ачыкъ бир 
акъикъаттыр. 


2. Суннетнинь менбасы ве диндеки ери 


Юкъарыда ишарет этильгени киби, суннет - Пейгъамбер 
Эфендимизнинъ Къураннынъ аетлеринден башкъа айткъан эр 
тюрлю сёзлери, фииллери ве такърирлеридир. Суннет - Хазрети 
Пейгъамбернинъ юдже китабымызда «усве -и хасене» деп такъ- 
дим этильген аяты ве ахлякъыдыр. Хазрети Айше, Пейгъамбер- 
мизнинъ ахлякъы акъкъында «Онынъ ахлякъы Къуран эди» деп 
айткъандыр. Ахмед 6. Ханбелъ, VI, 188. 


Яни Пейгъамбер -салляллаху алейхи ве селлем-нинъ аяты - 
джанлы Къурандыр. 


Суннет - бир аят тарзыдыр. О, ялынъыз Ислям укъукъынынъ 
бир менбасы дегиль, айны заманда ичтимаий аятнынъ низамгъа 
къоюлмасы ичюн вазгечильмез бир весиледир. Бутюн мусульман- 
лар суннетнинъ делиль олгъаныны къабул этелер. 


Суннетнинъ диндеки ерини косьтерген бир чокъ аетлер бар: 


-( ^Л \^а\ 4^<Л Ы 'У^ (1)1^ Л^ 

* & * ' ' * ' о ' ' у,' } , , ' а*, ' , , ь ' * ° 

'УЛЛ Хдз <3<Л уА ^ у>\ уА 0 


«Аллах ве Ресули бир ишке укюм берген вакъыт, ишан- 
гъан бир эркек ве къадын ичюн о ишни кенди истеклерине 
коре сечмеге хакълары ёкътыр. Эр ким Аллах ве Ресулине 
къаршы кельсе, ап-ачыкъ бир хаталы ёлгъа тюшкен олур». 

Ахзаб, 33/36. 


лллл и ц 4 ! I 1 р\ 1^1 и 

О ^ аЛ аЯ ^ аЛз ^ «•с)4М1 (1)1 1 ^ 

«Эй, инангъанлар! Аят береджек шейлерге сизни чагъ- 
ыргъан вакъыт, Аллах ве Ресулине уюнъ. Ве билинъ ки, 
Аллах киши иле онынъ къальби арасына кирер ве сиз 
мытлакъа онынъ хузурында топланаджакъсынъыз». Эн- 

фаль, 8/24. 


ТЮШЮНИП БАКЪЫНЪЫЗ 

Хадис алимлери арасында «эрике хадиси» оларакъ билин- 
ген* ривает де суннетнинъ менба олувы мевзусында буюк бир 
эмиети бар. 

о у>\ *Хд11 *У 

X ^ ^ ^ х- хО / х' х X XX Оу. XX Л Я XX } 0 V Ох- х*5 X/ 

а11*ха| <Д)1 I ^ ^3 Ьа У4АР С.. I А) 

Эбу Рафиден ривает этильгенине коре, Ресулюллах -сал- 
ляллаху алейхи ве селлем- шойле буюрды: « Сакъын. сизден би- 
ринъиз, меним эмиримни я да нехий эткеним бир мевзуны 
эшиткенде, ястыгъына ясланып, «биз оны-буны бильмейик, 
Аллахнынъ китабында не тапсакъ онъа уямыз» дегенини 
коръмейим». Эбу Давуд, Суннет 5; Тирмизий, Илим 10. 

Бу хадис-и шерифтен де анълашыла ки, севгили Пейгъам- 
беримиз куньлерден бир кунь, онынъ динде укюм бермек (теш- 
рий) кучюни танымайджакъ, суннетнинъ кетирген умумий 
къаиделерге эмиет бермейджек, Къураннен къанаатленгенини 
сёйлейджек кимселернинъ чыкъаджагъына ишарет эткендир. 
Бу мевзуда умметинден ич бир кимсенинъ бойле япмамаларыны 
тенбиелегендир. 

* Бу хадисте «эрике» (ястыкълар) сёзю кечкени себебинден, онъа «эрике хадиси» ады 
берилъгендир. 


Башкъа бир аетте Аллах-у Тааля, Хазрети Пейгъамберимиз- 
нинъ эмрине айкъыры кельмектен инсанларны сакъындыргъан- 
дыр. «Онынъ эмрине айкъыры арекет эткенлер, башлары¬ 
на бир белянынъ кельмесинден яхут кендилерине аджджы 

бир азапнынъ кельмесинден сакъынсынлар». Нур, 24/63. 

Суннетнинъ Къуран къаршысында учь вазифеси бардыр: те- 
кид, тефсир, тешрий. 

Текид - суннетнинъ Къурандаки эр анги бир укюмни къувет- 
лендирмесидир. Меселя; 



«Намазны къылынъыз ве зекятны беринъиз». Бакъа- 
ра, 2/43. 



«Эй, инангъанлар, ораза сизге фарз къылынды». Бакъ- 
ара, 2/183. 



«Кабеге кетмеге ёл тапкъангъа хадж этмек, Аллахнынъ 
инсанлар узеринде бир хакъкъыдыр». Али Имран, 3/97. 

Бу киби аетлернен әмир этильген ибадетлер, Пейгъамбери- 
миз -салляллаху алейхи ве селлем-нинъ шу хадисинен къувет- 
лендирильгендир: «Ислям беш темелъ узерине къурулгъандыр: 
Аллахтан башкъа илях олмагъанына ве Мухаммеднинъ Ал¬ 
лахнынъ Ресули олгъанына шаатлыкъ этмек. Намазны къыл- 
макъ, зекятны бермек, Аллахнынъ эви Кябеге хадж этмек ве 
Рамазан оразасыны тутмакъ». Бухарий, Иман, 11, 2; Муслим, 
Иман, 19-22; Тирмизий, Иман, 3; Несаий, Иман, 13. 

Тефсир - суннетнинъ Къуранда къапалы я да анълашылма- 
сы зор олгъан сёзлерни анълатмасыдыр. Меселя, «Намазны къы¬ 
лынъыз, зекятны беринъиз» эмиринде намаз ве зекятнынъ неден 
ибарет олгъаны, шартлары, микътары ве амель шекиллери биль- 
дирильмеген. Иште, къапалы [муджмель] олгъан бу тюшюндже- 
лер, суннет тарафындан анълатылгъан. 

«Сабанынъ беяз йипи, къара йиптен айырылгъанына 
къадар ашанъыз, ичинъиз, сонъра акъшамгъа къадар ора- 
занъызны тамамланъыз» [Бакъара, 2/187] аетиндеки беяз ве 
къара йиптен куньдюз айдынлыгъы иле гедженинъ къаранлыгъы 
олгъаныны анълаткъан хадислер суннетнинъ тефсир джеэтини 
ортагъа къоймакъта. 

Тешрий - суннетнинъ Къуранда олмагъан мевзуларда берген 
укюмлеридир. Къартананынъ мирас хакъкъына саип олувы, фы¬ 
тыр садакъасы, алтын къулланманынъ эркеклерге харам олувы - 
Къуранда олмагъан, факъат суннет тарафындан бильдирильген 
укюмлердир. 

Юкъардаки бутюн аетлер, бизге рехбер оларакъ Хазрети 
Пейгъамберимизни ишарет этмектедир. Онынъ да озь аятынен 
Къуранны ишарет эткенини коремиз. Яни Къуран Хазрети Пейгъ- 
амберге ишарет эткенде, Хазрети Пейгъамбер де Къурангъа иша¬ 
рет эте. Иште, Хазрети Айшенинъ «Онынъ ахлякъы Къуран эди» 
демеси бу манададыр. 

Нетидже оларакъ, суннет диннинъ вазгечильмез шартыдыр ве 
Къурандан ич бир шекильде айрылмай. Кене бу манада Къурансыз 
бир суннет насыл тюшюнильмесе, суннетсиз де бир Къуран тюшю- 
нильмез. 


КЪАЙДЭТИНЪИЗ 

1. Суннет - Ислямнынъ Къуран-ы Керимден сонъра экин- 
джи менбасыдыр. Ислям динининъ ибадетлери ве амеллери сун¬ 
нет тарафындан бильдирильген. 

2. Суннет - Къураннынъ анълашылувы ве яшанувы мевзу- 
сында Ислям джемиет структурасынынъ вазгечильмез орьне- 
гидир. Бу себепнен суннетни анъламадан Ислямны анъламакъ- 
нынъ ве анълатмакънынъ имкяны ёкъ. 

3. Аллахкъа къул олувнынъ ольчюси ве орьнеги - Хазрети 
Пейгамбернинъ суннетидир. Бу себепнен эйи бир суннет анъ- 
лайышына ве сиер бильгисине ихтиядж бар. 

Окьув парчасы 

СУННЕТНИ ТЕДБИКЪ ЭТИП РААТ ОЛМАКЪ 

Ресулюллах Эфендимизни козьлеринен корьген, онынъ му- 
барек сымасыны хатыраларында сакълагъан шерефли инсан- 
ларнынъ дереджесине иришмек, эльбетте, мумкюн дегиль. Асыл 
меселе, оларнынъ ёлунда олмакъ, гонъюльни о, буюк рехберге 
багъламакътыр. 

Кяинатнынъ кунеши Эфендимизнинъ шу сёзлери бизни тю- 
шюндирмели: «Суннетимден юзъ чевирген менимумметимден 
дегилъдир» [Бухарий, Никях, 1.] я да «Суннетимни яшаткъан 
киши мени север, мени севген киши де дженнетте менимнен 
берабер олур». [Тирмизий, Илим, 16.] Пейгъамберимиз берген 
бу хабер гонълюмизге умют бермели, бизни онынъ суннети әтра¬ 
фында бирлештирмели. Сувсузлыкътан чатлагъан топракънынъ 
сувгъа насыл ихтияджы бар исе, биз де о дередже суннетке мух- 
таджмыз. Бу яшагъанымыз девирда, къальбимизни къуртармакъ 
ичюн суннетке сарылмагъа меджбурмыз. 

Дюньянынъ гузеллиги бизлерни дели-диване этти. Козьлери- 
мизни дюнья севгиси кёр этти. «Мен дюньяда бир терек колъге- 
синде раатланып, даа сонъра ёлуна девам этеджек бир ёлджу 
кибийим» [Тирмизий, Зухд, 44.] деген Пейгъамбернинъ насиатла- 
рыны унуттыкъ. 

Ёкъ, ёкъ, бойле олмамалы! 

Пейгъамберимизнинъ саде аяты, алчакъгонъюллилиги, догъ- 
ру сёзлюлиги, вефакярлыгъы, федакярлыгъы, юмшакълыгъы ве 
афу этиджилиги, мерхамети, йигитлиги, азим ве гъайрети - бизим 
аят тарзымыз олмалыдыр. 

Къасеветлер, кедерлер, дертлер, хасталыкълар базан устю- 
устюне келир. Яшамакътан быкъып усангъанымыз олюмни бир 
къуртулыш деп беклегенимиз о къасеветли анларда, Ресулюллах 

Эфендимизнинъ суннети янгъан гонъюллеримизни бир саба ель- 
чиги киби серинлетир. Хазрети Айше анамызнынъ: 

«Мусулъманнынъ башына келъген хасталыкъ, кедер, эзи- 
ет ве къасеветининъ, атта аягъына баткъан тикеннинъ 
биле онынъ къабаатларыны ве гуняхларыны орьтмеге себеп 
олгъаныны » [Бухари, МердаД.] ондан огренемизве аджыларымыз 
бираз да олса хафифлер. 

Инсангъа ишанч кучю ве яшама севинчи берген бойле хадис- 
лер, гонъюллери яралы мусульманларнынъ гонъюллерини хош 
этип, оларны севиндире. 

ЫСТЫЛАЛАР 

1. Суннет - хадис ильминде денъиштирильмеси мумкюн олмагъ- 
ан сабит бир шарт, къанун ве укюм. 

2. Теблигъ - Аллахтан кельген бильгини эксиксиз оларакъ инсан- 
ларгъа еткизмек. 

3. Тебйин - Иляхий вахийдеки къапалы ве анълашылмасы зор 
мевзуларнынъ айдынлатылувы. 

4. Тешрий - Къуран-ы Керимнинъ укюм бермеген мевзуларда 
суннетнинъ берген укюми. 

5. Темсиль - Пейгъамберлернинъ кельген вахийни аятында тат- 
бикъ этюви ве орьнек олувы. 

6. Текид - суннетнинъ Къурандаки эр къайсы бир укюмни къу- 
ветлендирюви. 

7. Тефсир - Къурандаки къапалы я да анълашылмасы зор олгъан 
сёзлерни айдынлатувы. 

8. Рисалет - Пейгъамберлик вазифеси. 

9. Такъририй суннет - ачыкъ укюм булунмагъан мевзуларда саха- 
бенинъ фикринен татбикълерини ифаде эткен суннет. 

Ю.Къавлий суннет - Хазрети Пейгъамбернинъ эр къайсы бир 
мевзуны сёз васытасынен беян эткен суннет. 

П.Фиилий суннет - Хазрети Пейгъамбер-салляллаху алейхи ве 
селлем-нинъ намаз, ораза, хадж, зекят киби чешит ибадетлернен 
ве ахлякъий амеллернен алякъалы суннет. 

ИМТИАН СУАЛЛЕРИ 

А. Ашагъыдаки суаллерге джевап беринъиз. 

1. Суннет къач къысымдан ибарет? Къыскъа шекильде анъла- 
тынъыз. 

2. Багълайджы олмакъ джеэтинден Хазрети Пейгъамбери- 
мизнинъ фииллери къач къысымгъа айрыла? Анълатынъыз. 

3. Суннетнинъ Къурангъа нисбетен учь вазифесини анъла¬ 
тынъыз. 

4. Суннетнинъ багълайыджы олгъаны акъкъында бильги бе¬ 
ринъиз. 

5. Суннетнинъ диндеки еринен алякъалы бир аетнинъ изаа- 
тыны айтып, къыскъа шекильде анълатынъыз. 

Б. Ашагъыдаки суаллерге берильген джеваплардан 
къайсы бири догъру олгъаныны къайд этинъиз. 

1. Ашагъыдакилерден къайсы бири суннетнинъ лугъат маны- 
сыны ифаде эте? 

A. Беяз урба киймек Б. Бесмеле чекмек 

B. Адет ве кетильген ёл 

Г. Ашкъа сагъ эльнен башламакъ 

Д. Бенъземек 

2. Суннетнен алякъалы ашагъыдаки ифаделерден къайсы 
бири догъру? 

A. Суннет - къавлий ве фиилий олмакъ узере экиге айрылыр. 

Б. Суннет - Хазрети Пейгъамберимизнинъ япкъанларыны 

япмакътыр. 

B. Суннет - Къурандан сонъра Ислямнынъ экинджи менба- 
сыдыр. 

Г. Пейгъамберимизнинъ инсаний арекетлери бизим ичюн 
багълайыджыдыр. 

Д. Мукъаддес геджелерде мевлид окъумакъ суннеттир. 

3. Ашагъыдаки аетлерден къайсы бири суннетнинъ укюми- 
нен догърудан догъру алякъалы дегиль? 

A. «Аллахкъа ве Пейгъамберге итаат этинъиз ки, сизге мерха- 
мет этильсин». 

Б. «Ким Пейгъамберге итаат этсе, Аллахкъа итаат этер». 

B. «Эй, Пейгъамбер, де ки: Әгер Аллахны севсенъиз манъа 
уюнъыз, Аллах да сизни севсин ве гуняхларынъызны афу этсин». 

Г. «Пейгъамбер сизге не берген олса оны алынъыз, нени 
ясакълагъан олса ондан къачынынъыз!» 

Д. «Деки: Мен де сизинъ киби бир инсаным. Сизден башкъа 
тарафым исе, манъа вахийнинъ эндирильмесидир». 

4. Хазрети Пейгъамбернинъ эр къайсы бир мевзуны сёзнен 
беян этмесине не дениле? 

A. Фиилий суннет Б. Къавлий суннет 

B. Такъририй суннет Г. Хабер Д. Рисалет 

5. Пейгъамберимизнинъ намаз, ораза, хадж киби ибадетлери; 
эвленюв, тиджарет, алыш-вериш киби ичтимаий аятнен багълы 
арекетлери онынъ фииллерининъ къайсы джеэтини ифаде эте? 

A. Диний джеэтини Б. Инсаний джеэтини 

B. Ильмий джеэтини Г. Икътисадий джеэтини 

Д. Ирадий джеэтини. 

В. Ашагъыдаки джумлелерде къалдырылгъан бош- 
лукъларны къавузлар ичинде берильген келимелерден уй- 
гъун олгъанынен толдурынъыз 

( Орьнек, такъририй суннет, рисалет, усве-и хасене.) 

1. Хазрети Пейгъамбернинъ Аллах къатындан кендиси- 
не бильдирилген акъикъатларны накъыл ве беян этюви Хазрети 

Пейгъамбернинъ . вазифесинен 

багълыдыр ве бутюн умметни багълар. 

2. «Аллахкъа ве къыямет кунюне къавушаджагъы- 
ны беклеген сизлер ичюн Аллахнынъ Ресулинде гузель бир 
.бар». 

3. Суннет - Хазрети Пейгъамбернинъ юдже китабымызда 
.деп такъдим этильген аятыдыр. 

4. Сахабе тарафындан япылгъан бир ишни, бир арекетни Хаз¬ 

рети Пейгъамбер -салляллаху алейхи ве селлем- нинъ ред этмейип, 
сусып макъулламасына.дениле. 

ИМАННЕН ВЕ АЛЛАХ СЕВГИСИНЕН АЛЯКЪАЛЫ 
ХАДИСЛЕР 

:<_)Ц> ^ 411р 41 4р 4)1 ^А>\ ^р - ^ 

<и!1 <1)1 0^^ о&.^З Ч> СУ' 

^ 1)1 0 <1)1 _? ,4 <и^*с_) 1 у «• .^Л ,Цл1 ^^с 1^о 

.^Др ._^ш1 ^ <_э4^ о1 о^5С 11^ дхл 41 о4д_)1 о1 Лл ^^^5\^I 

1. Энес бии Малик -радыяллаху анх-тан ривает этильгенине 
коре Пейгъамбер -салляллаху алейхи ве селлем- шойле буюрды: 

«Учъ хусусиет бардыр: булар кимде олса о, иманнынъ ле- 
зетини алыр: 

- Аллах ве Ресулини эр кестен чокъ севмек. 

- Севгенини Аллах ичюн севмек. 


- Аллах имансызлыкътан (куфюр) къуртаргъан сонъ, те- 
крар имансызлыкъкъа къайтувны, атешке атылмакъ киби 
чиркин ве телюкели коръмек». 

Бухарий, Иман 9, 14; Муслим, Иман 67. 


Хадистен нелерни огрендик 

1. Иманнынъ лезетини дуймакъ ичюн Аллах ве Ресулини эр 
шейден чокъ севмек, севгенлерини Аллах ичюн севмек, имандан 
сонъра куфюрге (имансызлыкъкъа) къайтувны атешке атылмакъ 
киби ярамай корьмек ве бойле бир тюшюндженен яшамакъ. 

2. Бир кимсени Аллах ичюн севмек, оны къаршылыкъ бекле- 
меден севмек демектир. 

2. Эбу Хурейре -радыяллаху анх-тан ривает этильгенине коре, 
Ресулюллах -салляллаху алейхи ве селлем- шойле буюрды: 


«Сиз иман этмегендже дженнетке киремезсинъиз; бир- 
биринъизни севмегендже де иман эткен олмазсынъыз. Бир- 
биринъизни севдиреджек бир шей сёйлейимми? Аранъызда се- 
лямны яйгъынлаштырынъыз». 


Муслим, Иман 93. 


Хадистен нелерни огрендик 

1. Иман - Дженнетнинъ анахтарыдыр. Дженнетке тек 
иман эткенлер киреджек. Эр пейгъамбернинъ уммети 
ичинде мумин олып, дженнетке киреджеклер бар. Ан- 
джакъ, Ислямдан сонъра башкъа динлер къабул этиль- 
мейджек. 

2. Севги - иманнынъ темелидир. Муминлернинъ бир- 
бирлерини севмелери - дийний бир меджбуриеттир. Озьара бир- 
бирини севмеден керчек мумин олмакънынъ чареси ёкъ. 

3. Севги - къуру бир сёз дегиль. Севги кишиге бир такъым 
месулиетлер юклер. 

4. Муминлер арасында севгини яймакъ ичюн чалышмакъ ке- 

рек. 

5. Севгининъ яйылмасынынъ бир чокъ ёлу бар. Селямнынъ 
яйгъын алгъа кетирильмеси бунынъ энъ эмиетли ёлу. 

3. Ибн Аббас -радыяллаху анхума-дан ривает этильгенине 
коре, Ресулюллах -саляллаху алейхи ве селлем- шойле буюрды: 

«Эки козьге джехеннем атеши токъунмаз: Аллах къор- 
къусындан агълагъан козъ ве Аллах ёлунда невбет беклеген 
козъ». 


Тирмизий, Федаилюлъ - джихад, 12. 


Хадистен нелерни огрендик 


1. Аллах къоркъусы - Онынъ эмирлерине итаат этмектен ве 
ясакъларындан къачынмакътан ибареттир. 

2. Агъламакъ - бир пешманлыкънынъ нетиджесидир. Пеш- 
манлыкъ исе тёвбенен ифаде этилир. Тёвбеси макъбул олгъанлар 
джехеннем азабындан къуртулыр. 


3. Джихаднынъ чокъ чешитлери бар, эписи де бир-биринден 
дередже-дередже устюндир. 

4. Аллах ёлунда джихад эткен мумин джехеннемде эбедий 
оларакъ къалмаз. 

:<Лэ <С1р 41 ^ у* 4р 41 ^-1 

1^0 I .>Цс^ ,с)^1р :<И? *У1 ^^ 4-11? ^ 41 ^ ^ \]а> 

у (3^-*-° 41 о^цр ^ 

< _^ ^ оЬ о\у>\ 41^2 (УгУз ,411р 41 ^ 

>41 с_зЬ*-1 ^>\ :<_]1д_з ^ 

.(о1а^р с» узЬз-3 изи*- 4! |^4_>Цэ дЛа.4 

.<11р 


27 




- ХАДИС УСУЛЫ 

4. Эбу Хурейре -радыяллаху анх-тан ривает этильгенине коре, 
Пейгъамбер -салляллаху алейхи ве селлем- шойле буюрды: 

«Къыямет кутонде, Аллах Тааля еди сыныф инсанларны 
(аршнынъ) кольгесинде сакълайаджакъ. Булар: 

1. Адалетли девлет реиси 

2. Генчлигини Раббине ибадет (ве итаатнен) кечирген 
генч 

3. Гонъюли джамилерге багълы олгъан кимсе 

4. Бир-бирлерини Аллах ризасы ичюн севген ве корюшме- 
лери де, айрылмалары да бу севгинен олгъан эки киши 

5. Итибарлы ве гузелъ бир къадын бирисине берабер ол- 
макъны теклиф эткенде: «Мен Аллахтан къоркъарым » деп 
бунъа якъынлашмагъан эркек 

6. Сагъ элининъ бергенини сол эли билъмейджек къадар 
гизли садакъа берген адам 

7. Аллахны анъып, козълери яшнен толгъан киши». 

Бухарий, Эзан 36. Зекят 16; Муслим, Зекят 91. 

Хадистен нелерни огрендик 

1. Махшер куню инсанлар якъыджы кунеш астында тюшюн- 
джели бир шекильде беклейджеклер. 

2. Аллах Тааля о дешетли куньде ибадетини самимий оларакъ 
ерине кетирген къулларыны къорчалайджакъ ве оларны аршы- 
нынъ кольгесинде сакълайджакъ. 

3. Аллахнынъ къыямет куню эминликте тутаджакъ инсан- 
ларнынъ башында адалетли девлет реиси келе. 

4. Адалетли укюмет инсанларны сеадет ичинде яшамалары- 
ны теминлегени ичюн, Аллах Тааля адалетли акимлерни север ве 
олардан разы олур. 

5. Аллах Тааля къулларынынъ ялынъыз кенди ризасы ичюн 
япылгъан амеллеринден разы олур. 


6. Аллах къоркъусындан козьяшы тёкмек - ахыретте Аллах 
Таалянынъ аршынынъ кольгесинде булунмакъ сеадетине къаву- 
шувнынъ ёлудыр. 


4)1 <1)1 4АР 4)1 

.411р (3^ -0-а>4 ) :Л5 ^-1-1^ 


-о 


5. Эбу Муса эль-Эшари -радыяллаху анх-тан ривает этильге- 
нине коре, Пейгъамбер -саляллаху алейхи ве селлем- шойле буюр- 
ды: 


«Инсан севгени иле берабердир». 

Бухарий, Эдеб, 96; Муслим, Бирр, 165. 


Хадистен нелерни огрендик 


1. Мусульман кимлерге къаршы севги косьтереджегине дикъ- 
къат этмели. Чюнки севген - севгени киби олмагъа, онъа бенъзе- 
меге чалышыр. Бу да онынъ ахыретине тесир этер. 

2. Салих инсанларны севмек - ахыретте де оларнен берабер 
олмагъа себеп олур. Чюнки севги - берабер олувнынъ темель шар¬ 
тыдыр. 

3. Эйилерни севген, оларнен берабер омакъны да север. 

4. Севгенлеринен берабер олмакъ - кишининъ эр джеэттен 
оларнен тенъ олмасы демек дегиль. 


5. Аллахнынъ севмеген инсанларны севмек догъру дегиль. 

' ' * Й ; ^ 9 О у > у ' ' уңу 

411р 4)1 ^ 4)1 ^:сЛ$ Цар 4)1 4А^р1р -Ч 

о ^ о ^ ул ^ <Ц)1 *1Л) ул ) ^ 

1 о1 а15чз о^^- 51 ,4)1 с)11 <а*-Ь (о«-1Л1 


: 


, 4ХА>-^ 4)1 ^А^ 


Ао 

4)1 >_Ы у 1501 !о«-Ц1! 4)1 ,4)1 ?-10 

а1_^ !(о«-Ю 4)1 0^^ ,4)1 е-1&] 0 лһАт^м ^ 

6. Айше -радыяллаху анха- шойле деди: 

Ресулюллах -салляллаху алейхи ве селлем-: 

«Ким Аллахкъа къавушмакъ истесе, Аллах да онъа къа- 
вушмакъ истер. Ким Аллахкъа къавушмакъ истемесе, Аллах 
да онъа къавушмагъа истемез» буюрды. Бунынъ узерине мен: 
- «Я, Ресулюллах! Олюмни севмегени ичюнми (къавушмакъ ис¬ 
темез)? Ойле исе, эпимиз олюмни севмеймиз»,- дедим. 

- «Ёкъ, ойле дегилъ. Муминге Аллахнынъ рахмети, ризасы 
ве дженнети хабер берилъгени вакъыт Аллах Таалягъа къа¬ 
вушмакъ истер; иште, о заман Аллах да онъа къавушмагъа 
истер. Кяфирге Аллахнынъ азабы, гъазабы хабер берилъгени 
заман Аллахкъа къавушмагъа истемез; Аллах да онъа къа¬ 
вушмагъа истемез» деп буюрды. 

Муслим, Зикр 14-17. 


Хадистен нелерни огрендик 

1. Олюм анында олгъан муминге Аллахнынъ мерхамети, 
дженнети ве Онынъ ондан разы олгъаны хабер берилир. О да 
олюмни севинчнен къаршылар. 

2. Олюм анында олгъан кяфирге де Аллахнынъ ондан разы 
олмагъаны ве мытлакъ джехеннемге киреджеги хабер берилир. О 
да бу себепнен ольмеге истемез. 

3. Иште, бу себепнен эр бир мумин, Аллах Таалянынъ ахы- 
ретте кендиси ичюн азырлагъан ниметлерни тюшюнип, Онъа къа¬ 
вушмагъа истемели. 

ЭКИНДЖИ БОЛЮК 


ХАДИС ВЕ ХАДИС ЫСТЫЛАЛАРЫ 


БОЛЮКНИНЪ МЕВЗУЛАРЫ 

A. ХАДИСНИНЪ ЛУГЪАТ ВЕ ТЕРМИН МАНАСЫ 

Б. СУННЕТНИНЪ ХАДИСНЕН БАГЪЫ 

B. ХАДИСНИНЪ КЪЫСЫМЛАРЫ 

Г. ХАДИС ВЕ ХАДИС ИЛЬМИНИНЪ ЭМИЕТИ 

Д. ХАДИСНИНЪ БОЛЮКЛЕРИ 

Е. РИВАЕТ ВЕ УСУЛЛАРЫ 

Ж. РАВИЙ ВЕ РАВИЙДЕ ОЛМАСЫ КЕРЕК ОЛГЪАН 
ШАРТЛАР 

3. РАВИЙЛЕРНИНЪ ТАСНИФ ЭТИЛЮВИ (ДЖЕРХ ВЕ ТА- 
ДИЛЬ) 

АЗЫРЛЫКЪ ИЧЮН ВАЗИФЕЛЕР 

1. Болюк сонъундаки хадис-и шерифлерден бирини талиль 
этинъиз ве аркъадашларынъызнен фикир пайлашынъыз. 

2. Кечмиштеки алимлернинъ афызасы [память] не ичюн къу- 
ветли эди? Себеплери узеринде тюшюнинъиз. 

3. Хадис ве суннет тюшюнджелерининъ куньлюк аятта къай- 
сы маналарда къулланылгъаныны араштырынъыз. 

4. Хадис китапларындаки къудсий хадислернен небевий ха- 
дислерни тенъештиринъиз ве араларындаки фаркъны анълат- 
магъа арекет этинъиз. 

А. ХАДИСНИНЪ ЛУГЪАТ ВЕ ТЕРМИН МАНАСЫ 


«Хадис» сёзю лугъатта «янъы», «икяе», «ривает», «тарихий 
малюмат» киби маналарны анълата. Анджакъ, бу келименинъ даа 
чокъ къулланылгъан манасы - «сёз ве хабер» дир. Хадис Къуран-ы 
Керимде де бу манада къулланыла: 



«Артыкъ Аллахтан ве Онынъ аетлеринден сонъра 
къайсы сёзге ишанырлар?» Джасие, 45/6. 



«Мусанынъ хабери санъа кельдими?» Таха, 20/9. 

Диний ыстыла оларакъ «хадис» - Хазрети Пейгъамбернинъ 
сёз, фииль ве такърирлеринден ибарет олгъан суннетнинъ сёзнен 
ифаде этильген шеклидир. 

Мухаддислерге коре хадиснинъ ичине ялынъыз Хазрети 
Пейгъамбернинъ сёз, фииль ве такърирлери дегиль, онынъ джис- 
маний алы, шемаили 1 ве сыфатларынен алякъалы риваетлер де 
кирелер. «Хадис» келимесининъ ыстыла оларакъ къулланылувына 
Пейгъамберимизнинъ хадислеринде де раст кельмек мумкюн. 

Меселя, булардан бирисинде Эбу Хурейре: «Я, Ресулюллах! 
Къыямет кунюнде сенинъ шефаатынъа наилъ оладжакъ энъ 
сеадетли киши кимдир?» деп сорады. Юдже Пейгъамбер -сал- 
ляллаху алейхи ве селлем- «Сенинъ хадиске нисбетен олгъан 
мерагъынъны билъгеним ичюн, бу суалъни илък береджек сен 
олурсынъ деп тахмин эткен эдим. Къыямет куню, меним ше- 
фаатыма наилъ оладжак энъ бахтияр киши, джан юрекнен 
«ля иляхе илляллах» деген кимседир» буюрды. Бухарий, I. 33; 

1 Шемаиль - табиат, характер демек. Пейгъамберимизнинъ юзюни, сымасыны, 
табиатыны, тыш корюнишини анълаткъан хадислердир. «Шемаил-и шериф» я да 
«хилье-и шериф» адлы языларда Пейгъамберимизнинъ джисманий корюниши, 
къияфети айры бир шекильде анълатылгъандыр. 

IV. 204. 

Базы хадис алимлери «хадис» тюшюнджесини ялынъыз Хаз- 
рети Пейгъамбернинъ сёзлери ичюн дегиль, сахабе ве табиун ол- 
гъан инсанлардан накъыл этильген диний сёзлер ичюн де къул- 
ландылар. 

«Хадис» термининен берабер айны манада къулланылгъан бир 
келиме де «хабер»дир. Анджакъ, бу келиме кениш маналы олгъаны 
ичюн, ичине диний я да диний олмагъан эр тюрлю хабер кире. 

Бу тюшюнджени башкъаларындан кельген хаберлерден ай- 
ырмакъ ичюн, Хазрети Пейгъамберден кельген риваетлерге хадис 
ильми, бу илим узеринде чалышкъан адамларгъа да мухаддис де- 
нильди. Сахабе, табиун ве башкъаларындан накъыл этильген сёз¬ 
лер де «хабер» оларакъ кунюмизге къадар етип кельди. 

Б. СУННЕТНИНЪ ХАДИСНЕН БАГЪЫ 

Суннет ве хадис бир-бирлеринен багълы эки тюшюнджедир. 
Базан бири-бирининъ ерине де къулланылмасы мумкюн. Чюн- 
ки базы мухаддислер хадиснинъ Хазрети Пейгъамбернинъ сёз, 
фииль ве такърирлери иле берабер онынъ физикий ве ахлякъий 
васыфларыны, Пейгъамберликтен эвельки аятынен алякъалы ха- 
берлерни де ичине алгъаныны айткъанлар. Бунынъ ичюн хадис¬ 
нинъ суннетке бакъкъанда даа умумий олгъаныны айталар. Базы 
мухаддислерге коре «хадис» - ялынъыз Хазрети Пейгъамбер¬ 
нинъ сёзлерини озь ичине алыр. Бу нокъта-и назардан «суннет» 
- «хадис»тен даа колемли, даа кениш къабул этилир. Буларгъа коре 
Хазрети Пейгъамбернинъ шемаили де суннеттен сайылыр. 

Суннет ве хадис арасында шойле бир фаркъ олгъаныны айт- 
макъ мумкюн; Суннет - диний ве укъукъий бир амельге ишарет 
эте. Албуки, эр хадис ичюн буны сёйлемек мумкюн дегиль. 

Меселя; Хазрети Пейгъамберимиз «меним намаз къылгъаным 
киби къылынъыз» деп буюрды. Бунъа коре сахабе онъа бакъып на¬ 
маз къылды. Бойледже, онынъ намаз къылув шекли бизге суннет 
оларакъ кельди. 

Суннет ве хадиснинъ ортакъ хусусиетлери; эр экисининъ де 

Хазрети Пейгъамберден айтылмасы ве бизлерге ривает ёлунен 
етип кельмесидир. Анджакъ, хадис - Хазрети Пейгъамбернен 
алякъалы бутюн риваетлерни ичине алгъаны ичюн, суннеттен даа 
кеништир. Нетидже оларакъ бильмемиз керек олгъан хусус шу¬ 
дыр: Бу эки ыстыла синоним оларакъ къулланыла, амма суннет даа 
чокъ амелий арекетлер, хадис исе сёзлю риваетлерни ифаде эте. 

КЪАЙДЭТИНЪИЗ 

Суннет ве хадиснинъ ортакъ хусусиетлери; 

а -. 


б - 


В. ХАДИС ВЕ ХАДИС ИЛЬМИНИНЪ ЭМИЕТИ 

1. Хадиснинъ ве суннетнинъ Къурандан сонъра Ислямнынъ 
экинджи менбасы олгъаныны сёйлеген эдик. Пейгъамбер Эфен- 
димизнинъ хадислерининъ динимиз Ислям нокъта-и назарындан 
ифаде эткен мана ве эмиети шу шекильде анълатылмасы мумкюн: 

а. Къуран-ы Керимнинъ аетлерини къуветлендирир; Меселя, 
Къуран-ы Керимде: «Эй, иман эткенлер, малларынъызны 
аранъызда харам ёлларнен ашаманъыз» [Ниса, 4/29.] буюры- 
ла, бунъа уйгъун оларакъ Хазрети Пейгъамбер де, кенди ризасы 
олмадан бир мусульманнынъ малы башкъасына хелял олмагъаны- 
ны сёйлегендир. 

б. Къуран-ы Керимнинъ аетлерини анълатыр; Меселя, 
Къуран-ы Керимде намазнынъ фарз олгъаны бильдириле, ан¬ 
джакъ къач вакъыт къылынаджагъы, къач рекят оладжагъы ве 
насыл шекильде къылынаджагъы бильдирильмеген. Бу мевзуда 
бильги алмакъ истеген сахабеге, Хазрети Пейгъамбер: «Мени на¬ 
маз къылгъанда насыл корьсенъиз, ойле къылынъыз» - деп, кенди 
амеллеринен бу къапалы мевзуларны айдынлаткъандыр. Хадж ве 
зекятнен алякъалы хадислер де бойледир. 

в. Къуран-ы Керимде олмагъан укюмлерни бильдирир: Ме- 
селя, денъизден чыкъкъан олю балыкънынъ хелял олгъаныны, 
къатыр, арслан, къаплан, филь, къашкъыр, маймун, копек киби 
айванларнынъ ве къартал, шаин киби йыртыджы къушларнынъ 
этлери харам олгъаныны бильдирген укюмлер, Къуран-ы Керимде 
олмагъаны себебинден хадислер васытасынен бильдирильгендир. 

2. Хадислер диний джеэттен олгъаны къадар Ислям медениети 
ве тарихы джеэтинден де муимдир. Он бинълернен ифаде этиль- 
ген хадис мальземеси ве буларны бир арагъа кетирген буюк хадис 
китаплары, Ислям джемиетининъ дийний, сиясий, икътисадий, 
ичтимаий ве медений инкишафы ичюн зенгин бир менба олгъан- 
дыр. 

Бу менбанынъ Ислямдан эвель ве Ислямнынъ ильк девирле- 
ринде яшагъан джемиетлернинъ урф-адетлери ве аят тарзлары 
акъкъында бильги бермеси джеэтинден эмиети буюк. 

Г. ХАДИСНИНЪ КЪЫСЫМЛАРЫ 

Хадислер эки къысымгъа айрылалар: 

1. Небевий хадислер 

2. Къудсий хадислер 

Бу сыныфландырув, хадислернинъ менбасына коре япылгъан- 
дыр. 

Небевий хадислер - Хазрети Пейгъамбернинъ сёзлери, фи- 
иллери ве такърирлеридир. 

Къудсий хадислер - сёз оларакъ Пейгъамберимизге, амма 
мана оларакъ Аллахкъа аит хадислердир. Яни, Хазрети Пейгъам- 
бер тюш я да ильхам ёлунен Аллахтан кельген хаберлерни, кенди 
ифаделеринен инсанларгъа еткизе эди. Бу тюр хадислерге Къудсий 
хадис, Иляхий я да Раббаний хадис де дениле. Бу хадислер шу ше- 
кильде башлар: 

^ 411 4)1 ^ 

Ресулюллах Раббинден ривает эткен хадисте шойле буюрды. 

Я да, 


^ДДЗ й11р 4)1 ^ 4)1 Д <ср о1ДД ЦД 4)1 с315 
Ресулюллах ривает эткен хадисте Аллах Тааля шойле буюра... 


Къудсий хадиске мисаль оларакъ шу хадисни сёйлемек мум- 
кюн: 


' о ' * , ° у а , > ) о ' " * ' ' 

^^Р ^1ар| Ад1Д111 ^-о ./?>- 1Л !^1 ж1 4)1 Д1® 

03 <_Л^и ^ 'у- ^ 

. о^?-1 Даэи 

«Аллах Тааля шойле буюра: «Мен къыямет кунюнде шу 
учъ чешит инсаннынъ душманы оладжам: меним адыма емин 
этип, сонъра еминини бозгъан; уръ бир адамны къул деп са¬ 
тып, акъчасыны ашагъан; уджретнен бир ишчи тутып, иши- 
ни битирген сонъ уджретини бермеген». Бухарий, Бую, 106. 


Д. ХАДИСНИНЪ БОЛЮКЛЕРИ 

Эр къайсы бир хадисни талиль этеджек олсакъ, онынъ ильк 
бакъышта эки болюктен мейдангъа кельгенини коремиз. «Сенед» 
ве «метин» ады берильген бу болюклерни талиль этейик. 


1. Сенед 


Хадис термини оларакъ «сенед» - хадиснинъ ильк менбасы 
Пейгъамберимизге къадар такъип эткен ёлдыр. Менбасына къа- 
дар хадисни накъыл эткен инсанларнынъ сыранен ер алгъан къыс- 
мыдыр. Меселя; 


I ^)1 ^у 4)1 _Ср ^^р АлД Д1А ^о1Д ^>1 ^у рД 1Д_Ь- 

аДр 4)1 ^ ^ Др ^ 4)1 Др ^р 

1 ул ^ а)1ДА ^у> о 1 :Ди 

х ,„ > , , , 

.4^р 4)1 

Бизге Адем б. Эби Ияс хадис оларакъ сёйледи. (О деди ки); биз- 
ге Шубе, Абдуллах б. Эби Сефер ве Исмаилден, олар да Шабийден, 
Шабий де Абдуллах б. Амрдан, о да Небий -салляллаху алейхи ве 
селлем-ден хадис оларакъ накъыл этти: Хазрети Пейгъамбер -сал¬ 
ляллаху алейхи ве селлем-буюрды: «Мусульман киши, элинден ве 
тилинден башкъа мусулъманларнынъ эминликте олгъан ким- 
седир, мухаджир киши де Аллахнынъ ясакъ эткен шейлерден 
хиджрет эткен кимседир». Бухарий, Иман, 10. 

Бу хадисте Адем б. Эби Ияс, Шубе, Абдуллах б. Эби Сефер, 
Исмаил, Шабий, Абдуллах б. Амргъа къадар олгъан къысмы сенед 
болюгидир;... келимесинден итибарен сонъуна къадар да ме- 
тин болюгидир. 

Хазрети Пейгъамбер —> Абдуллах б. Амр —> Шабий —> 

Абдуллах б. Эби Сефер ве Исмаил —> Шубе —> Адем б. Эби 

Ияс 

Хадиснен алякъалы бир башкъа ыстыла де «иснад»дыр. Бир 
хадисни башкъасына накъыл эткен кимсе, оны кимден алгъаныны 
я да эшиткенини, алгъан кимсенинъ де кимден алгъаныны бель- 
гилегеш Б- «бизге хабер берди», - «бизге сёйледи», ^с. - 
«ден», киби сёзлерни къулланыр. Бойледже, хадиснинъ ильк мен- 
басы олгъан Хазрети Пейгъамберге къадар узюльмеден накъыл 
зенджири къурулыр. Иште, бунъа иснад ады берильгендир. Иснад 
зенджиринде бир узюклик олса, хадис зайыф ве къусурлы сайы- 
лыр. Бу джеэттен хадис ильминде иснаднынъ эмиети буюк. Табиун 
алимлеринден Мухаммед б. Сирин: «иснад - диндендир, дининъ- 
изни кимден алгъанынъызгъа дикъкъат этинъиз»,- деди. 

Бу анълатувлардан анълашылгъанына коре сенед ве иснад 
арасында шойле бир фаркъ бар: Сенед - хадисте равий зенджири 
олгъан болюктир. Иснад - равийлернинъ хадисни кимден алгъан- 
ларыны косьтерген болюктир. 

Хадисчилер бир хадисни чешитли сенедлернен накъыл эткен- 
лер. Бу сенедлер сагъламлыкъ нокъта-и назарындан айны севиеде 

олмамасы мумкюн. Буны косьтермек ичюн де хадисчилер сыкъ- 
сыкъ шойле ибаре къуллангъанлар: «бу хадис шу сенеднен сахих- 
тир, анджакъ шу сенед иле иллетлидир (къусурлыдыр)». 

Хадис алимлери бир чокъ хадиснинъ догърулыгъыны анъла- 
макъ ичюн, ильк башта сенедге бакъалар. Әгер сенедге кирген ра- 
вийлер дюрюст ве эмин кимселер исе, хадис метнинде де бир къу- 
сур ёкъ исе, о хадис сахих къабул этилир. Бунынъ ичюн хадиснинъ 
сенеди пек муимдир. 


2. Метин 


Метин - равийлер зенджиринден сонъра кельген, Хазрети 
Пейгъамберимизнинъ сёзю олгъан къысмыдыр. Метин - хадис¬ 
нинъ энъ муим ве әсас къысмыдыр. Сенед исе хадисни догъру ола- 
ракъ накъыл этмеге ярагъан бир васытадыр. 

Метинге орьнек: 

х ^ ^ о й ' , > * * ' ' 

1 ^кр ^ЛЛ^Л/1 аЛр а1)1 ( _^г> 4^)1 Л ^ (Л1Л 

«•Ла|__2 ,а‘>С/гЛ ^151^ ><^1 <ЛЛ)| ^ ЛМ а!| 'Л 

.аЛр .((ЛЛ/Э-ад ^^ ,0~-Л1 ^ 

Ресулюллах -салляллаху алейхи ве селлем- шойле буюрды: 


«Ислям беш әсас узерине къурулгъан: Аллахтан башкъа 
илях олмагъанына ве Мухаммеднинъ Аллахнынъ Ресули ол- 
гъанына шаатлыкъ этмек; намаз къылмакъ; зекят бермек; 
Кябени хадж этмек ве Рамазан оразасыны тутмакъ». Буха- 
рий, Иман, 2, Муслим, Иман, 19 -22. 


Е. РИВАЕТ ВЕ РИВАЕТ УСУЛЛАРЫ 

Бир сёзни, бир вакъианы эшитильгени я да корюльгени ше- 
кильде бирисине накъыл этювге «ривает» дениле. Хадис ильминде 
исе ривает - хадис ве суннетнинъ накъыл этильмесине берильген 
аддыр. Риваетнинъ гъаеси - Хазрети Пейгъамбернинъ хадислери- 
ни келеджек несиллерге сагълам бир шекильде етиштирмектир. 

Хадислернинъ кунюмизге къадар етип келюви ривает ёлунен 
олгъандыр. Хазрети Пейгъамбернинъ бир сёзюни эшиткен я да 
арекетини корьген сахабе, оны табиинге накъыл эткен, табиин де 
кендилеринден сонъ кельген несильге - этбаут-табиинге етиштир- 
ген. Бу етиштирюв иши агъзаки олгъаны киби язма шекилинде де 
олгъандыр. Хиджрий III асырдан итибарен, агъзаки я да язма ри- 
ваетлер сыныфландырылып, язылы алгъа кетирильген ве бойлед- 
же, кунюмюзге къадар кельген хадис куллияты пейда олгъандыр. 

Хадис риваети, хадис усулынынъ муим бир болюгини теш- 
киль эте. Хадис риваетине эмиет берген ве гъает мукъайытлыкъ- 
нен арекет эткен хадис алимлери, чешит усуллар ишлеп чыкъар- 
дылар. Хадис риваетининъ усуллары шулардыр: 

1. Сема (Эшитмек) 

Сема - хадисни накъыл эткен кимседен эшитмектир. Хадисни 
накъыл эткен оджа хадислерни я эзберден окъур, я да язылы бир 
метинден накъыл этер. Хадис талебеси бу хадисни оджасындан 
динълер. Муим олгъаны, талебенинъ хадисни оджасынынъ агъ- 
зындан эшитмесидир. 

«Сема» усулы хадис ривает усулларынынъ энъ сагълам усулы 
къабул этильгендир. Чюнки бу усулнен, оджа иле талебеси юзь- 
юзге келе ве хадислер догърудан талебеге накъыл әтиле. 

2. Арз я да кьыраат (Такъдим этюв я да окьув) 

Бу усулда талебе оджагъа аит риваетлерни ичине алгъан бир 
метинден окъур. Бойледже, оджанынъ хадислерини озюне такъ¬ 
дим этер. Оджа буларны динълеп, янълышлары бар исе тюзельтир. 
Бу окъув иши тамамланмасынен ривает де биткен олур. 

3. Иджазет (Изин) 

Иджазет - оджанынъ талебесине хадислерни накъыл этмеси 
ичюн, язма я да агъзаки тарзда изин бермесидир. Иджазет усулы 
сема я да къыраат ёлунен хадис риваети мумкюн олмагъан вакъыт 
къулланылыр. 

Меселя, талебе бир шеэрде, оджа башкъа бир шеэрде олгъаны 
себебинен корюшмелери зор олмасы мумкюн. Бу алда талебе о од- 
жагъа аит хадислерни ривает этмек ичюн изин алыр. Оджа изин 
берсе, хадислер бу усулнен ривает этилир. 

Ж. РАВИЙЛИК ВЕ ШАРТЛАРЫ 

Хадис накъыл эткен кимселерге «равий» дениле. Хадиснинъ 
сагъламлыгъы эр шейден эвель, оны накъыл эткен кимселернинъ 
сагълам ве ишанчлы олмаларына багълы. Бу джеэттен равийнинъ 
дин ве дюнья ишлеринде дюрюст, яманлыкълардан узакъ, Ислям 
динининъ эмирлерине багълы, ясакъларындан узакъ бир кимсе 
олмасы керек. 

Равийни ишанчлы япкъан сыфатлар шулардыр: 

1. Адалет 

Адалет - равийни такъвагъа джельп эткен, оны хаталы аре- 
кетлерден узакъ туткъан бир сыфаттыр. Адалет - эйи бир къул ол- 
манынъ шартыдыр. Чюнки динимиз гузель ахлякълы олмакъны, 
эйиликни яймакъны әмир эткен. Бунынъ ичюн адалет тюшюндже- 
си, бутюн гуняхлардан сакъынмакъ ве самимий бир мусульман 
олмакъ манасыны анълата. Хадис риваетинде адалет, равийнинъ 
саип олмасы керек олгъан энъ муим сыфатыдыр. 

Бир равийде адалет сыфаты олмасы ичюн шу шартлар араш- 
тырылыр. 

а. Равийнинъ мусульман олмасы. 

б. Равийнинъ кендисини гуняхкъа алып бараджакъ сёз ве аре- 
кетлерден узакъ тутмасы. 

в. Равийнинъ эйилик япмасы. 

2. Забт 

Забт - равийнинъ афызазысынъ кучьлю олувы деген мананы 
анълата. Равийнинъ эзберлеген бир хадисни ич денъиштирмеден 
афызасында тутмасыдыр. Бу хусусиет равийде адалеттен сонъра 
олмасы керек олгъан экинджи муим шарттыр. 

3. Акъыллы олмакъ ве пишкинлик яшына етишмек 

Хадис равийсининъ акъыл саиби олмасы ве нени ривает этке- 
нини бильмеси керек. Акъыллы олмакъ демек, эйини ямандан ай- 
ыра бильмектир (темйиз). Хадис риваетинде белли бир яш сынъ- 
ыры ёкъ, пишкинлик яшыны кельген баланынъ риваети къабул 
этильгендир. 

Иште, бу учь шарткъа саип олгъан равийнинъ хадиси къабул 
этилир ве ишанчлы (сикъа) кимселерден сайылыр. 


3. РАВИЙЛЕРНИНЪ ТАСНИФ ЭТИЛЮВИ (джерх ве 
тадиль) 

Джерх ве тадиль ильми равийлерни адалет ве забт джеэтинден 
талиль эткен бир илимдир. Хадиснинъ сенедини тешкиль эткен 
равийлернинъ дюрюст ве керекли шартларны ташыгъан ишанчлы 
кимселер олып, олмагъаныны анъламакъ ичюн, оларнынъ тен- 
къит этилювине «джерх ве тадиль» дениле. 

Джерх - равийнинъ хадис риваетинде къусур сайылгъан ай- 
ыпларыны ортагъа къоймакъ ве бойледже, онынъ риваетини ред 
этмек. 

Тадиль - равийнинъ адалетли ве ишанчлы олгъаныны бель- 
гилемек. Равийлернинъ адалет ве забт нокъта-и назарындан ишан¬ 
члы олып, олмагъаныны корьмек ичюн оларнынъ эйи ве ярамай 
аллары араштырылыр. Бойле бир араштырма нетиджесинде, ра- 
вий дюрюст, яманлыкълардан узакъ, Ислям динининъ эмирлери- 
не багълы, ясакъларындан узакъ бир кимсе исе, адалетли оларакъ 
къабул этилир, яни тадиль этилир. 

Әгер ялан сёйлеген, афызасы зайыф, диний эмирлерде къусур- 
лы исе, джерх этилир. Бойле равийлерге меджрух денилир. 

Джерх ве тадиль олмадан бир хадиснинъ сахих я да зайыф 
олгъаныны сёйлемек мумкюн дегиль. Бир равийнинъ джерх я да 
тадиль әтиле бильмеси ичюн онда 10 къусур араштырылыр. Бу 
10 къусургъа ыстыла оларакъ «эль-метаинуль ашара» (10 къусур) 
денилир. 5 данеси равийнинъ адалетли, 5-и де забт сыфатынен 
алякъалыдыр. 

Равийнинъ адалетли олмасынен алякъалы тенкъит 
нокъталары: 

1. Кизб-ур Равий: равийнинъ хадиснен алякъалы олмаса биле, 
ялан сёйлегенининъ билинмеси. Яланджылыкъ равийни джерх эт- 
кен энъ агъыр къусур сайылыр. 

2. Иттихам-ур Равий биль Кизб: равийни ялан айта деп къа- 
баатланмасы. 

3. Фыскъур-Равий: равийнинъ диний эмирлерге къулакъ ас- 
майып, гунях ишлемектен сакъынмамасы. 

4. Бидатур-Равий: равийнинъ Ислям динининъ әсас принци- 
плерине айкъыры фикирлер ве арекетлер япмасы, я да бойле фи- 
кирлерни менимсеген группаларнынъ ичинде олмасы. 

5. Джехалет-ур Равий: равийнинъ белли олмагъан, таныл- 
магъан кимсе олмасы. 

Равийнинъ забты иле алякъалы тенкъит нокъталары 

1. Гъафлет: равийнинъ дикъкъатсызлыгъы демектир. Бир ра¬ 
вийнинъ эм эзберлеген хадислерде, эм башкъа ишлеринде дикъ- 
къатсыз олмасы. 

2. Кесрет-уль Гъалат: равийнинъ эм хадис риваетинде, эм де 
башкъа ишлеринде чокъ янълышлар япмасы. 

3. Суу-ль Хыфз: равийнинъ хатырасынынъ зайыф олувы, эз¬ 
берлеген шейлерни янълыш, эксик я да къошмалар япып эзберле- 

меси ве тез унутмасыдыр. 

4. Вехм: равийнинъ, хадислернинъ метин ве сенедлерини бир- 
бирине къарыштырып янъылмасы ве не ривает эткенини бильме- 
меси. 

5. Мухалефет-ус Сикъат: равийнинъ сикъа (ишанчлы) деп та- 
нылгъан олмасы ве эр тарафтан кучьлю равийлернинъ риваетле- 
рине тере шейлер ривает этмесидир. 

Сайылгъан бу тенкъит нокъталарындан да анълашылгъаны 
киби, Ислямий эмирлерге уйгъун бир аят яшамагъан, яланджы, 
фасыкъ, зындыкъ, Ислямнынъ темель принциплерине айкъыры 
фикирлери олгъан, ривает эткен хадислерде чокъ хата япкъан, 
не ривает эткенини бильмеген равийлернинъ хадислери макъбул 
дегильдир. Айрыджа, хатырасы зайыф олгъанлар ве риваетте ке- 
рекли мукъайытлыкъны косьтермегенлернинъ хадислери де сахих 
къабул этильмез. 

Кендисинде бу он къусурдан ич бири олмагъан равийлер 
ишанчлы кимселердир. Буларгъа ыстыла оларакъ сикъа дениле. 
Әгер равийде бу къусурлардан бири я да бир къачы олса, меселя, 
яланджы исе - кеззаб, хадис уйдурса - вадда, билинмеген бир ким- 
се исе - меджхул-уль халь киби ыстылалар къулланылыр. 

Бу тенкъит нокъталарынынъ эписи, хадиснинъ сенедини 
мейдангъа кетирген равийлернен алякъалыдыр. Кендисинде бу 
къусурлардан бири олмагъан равийлернинъ риваетлери умумен 
макъбул сайылгъандыр. Анджакъ, сенедини тешкиль эткен равий¬ 
лернинъ эписи сикъа кимселер оларакъ билингени алда биле, базы 
хадис метинлери де тенкъит этильгендир. 

Окъув парчасы 

ХАДИСЛЕРНИ ОКЪУГЪАНДА 

Пейгъамберимизнинъ -салляллаху алейхи ве селлем- бизге 
энъ гузель орьнек олгъаныны бильдирген ает, оны кендимизге ну- 
мюне алмамызны тевсие этмекте. Пейгъамбер Эфендимиз эвинде 
насыл яшай эди? Сокъакъкъа насыл чыкъа эди? Ёлда насыл юре 
эди? Корьген инсанларгъа насыл даврана эди? Джамиге баргъанда 
не япа, насыл ибадет эте эди? Ислямиетни насыл огрете эди? Му- 
сульман олмагъанларгъа насыл даврана эди ве оларгъа Ислямны 
насыл теблигъ эте эди? Бутюн буларны ве даа башкъа хусусларны 
огренмек, Ислямиетни догъру шекильде яшамакъ - Аллахнынъ 
Ресулини танымагъа, Аллахнынъ Ресулини танымакъ да - хадис- 
лердеки Ислямны огренмеге багълы. 

Хадислерни окъуп огренгенде, мукеммелликке догъру кеткен 
ёлда месафелер кечмеге башлармыз. Догъруны ве янълышны ай- 
ырмагъа огренирмиз. Арекетлеримиздеки хаталарны анъламагъа, 
къусурларымызны къолайджа корьмеге имкянымыз олур. Иште, 
о вакъыт кендимизни эсапкъа чекер, хаталы арекетлерден узакъ 
турмагъа арекет этермиз. 

Хадис огренмеге авеслигимиз арткъандже, инсанларгъа ол- 
гъан мунасабетлеримизнинъ эвелькисине нисбетен даа гузел- 
лешкенини дуямыз. Тыпкъы Ресулюллах Эфендимиз киби этра- 
фымыздаки инсанларгъа сайгъы косьтергенимиз, оларнен гузель 
кечингенимиз ичюн, оларнынъ да бизге сайгъылы олгъанларыны, 
бизге даа сыджакъ ве самимий мунасебетте олгъанларыны коре- 
миз. Иште, о вакъыт Пейгамбер ахлякъынынъ мукеммеллигини, 
вазгечильмезлигини, инсанларны бир-биринен насыл достлашты- 
рып, къуджакълаштыргъаныны анълаймыз. 

Пейгъамбер Эфендимизни ве онынъ суннетини бильмегени- 
миз я да суннетке уйгъун бир шекильде яшамагъанымыз такъдир- 
де, вакъты-вакътынен гъарип вазиетлерге тюшмемиз, инсангъа 
ярашмагъан арекетлерге ёл бермемиз мумкюн. 

Хадислер, бизге даргъынлыкънынъ яманлыгъыны, даргъын- 
ларны барыштырувнынъ нафиле намаз къылмакътан, нафиле ора- 
за тутып садакъа бермектен даа хайырлы олгъаныны огретир. [Эбу 
Давуд, Эдеб, 50.] Дюньяда хатасыз, къусурсыз инсан олмагъаныны 
эр кес биле. Пейгъамбер Эфендимизнинъ «Ким дюньяда мусуль- 
ман къардашынынъ къабаатыны ортьсе, Аллах да ахыретте онынъ 
къабаатыны гизлеп къапатыр» [Муслим, Бирр, 58.]буюргъаныны 
эшиткен я да окъугъанлар, кендилерине къаршы япылгъан хата- 

ларны даа бир къолайлыкънен багъышларлар. 

Хадислерни окъугъандже, дюньялар къадар кениш бир 
гонъюль, терен бир анълайыш, буюк бир хошкорю къазаныр- 
мыз. Инсанны севмекни, анъламакъны ве оны багъышламакъны 
огренирмиз. Инсанларны анъламагъан, аят теджрибеси етерли 
олмагъан, хатыр-гонюль динълемеген бирисинен къаршылаш- 
къанымыз вакъыт, Шефкъат Чокърагъы Эфендимизнинъ къаба 
ве ташюрек бедевийлернинъ чиркин арекетлерине насыл къат- 
лангъаныны ве оларгъа ич бир вакъыт къызып багъырмагъаны- 
ны хатырлаяракъ, къабармагъа башлагъан ачувымызны тескин 
этмеге гъайрет этемиз. Инсанларны хош корюв - онынъ суннети 
олгъаныны тюшюнерек, къальбимизнинъ раатланмасыны темин- 
леген олурмыз. Феналыкълардан узакъ олгъанымызны, джахильге 
уймагъанымызны корьгенлер, бизим арекетлеримизнинъ гузел- 
лигининъ ве самимийлигининъ фаркъына барыр, ачувны ютмакъ 
- къоркъакълыкъ дегиль, джесаретнинъ ве самимийликнинъ энъ 
белли нишаны - Ресул-и Кибриянынъ ахлякъы олгъаныны тю- 
шюнмеге башлар. 

Къуран-ы Керим бир анаяса исе, хадис ве суннет бу анаясаны 
айдынлаткъан ве онынъ къолайджа татбикъ этилювини сакълагъ- 
ан къанун, низам ве къулланма укмюндедир. Къуран-ы Керимде 
етерли дереджеде айдынлатылмагъан мевзулар хадислерде кениш 
шекильде айдынлатылгъандыр. 

Пейгъамбер Эфендимизнинъ чешит татбикъатларынен фыкъ- 
хий мевзулар эйидже огренилир. Меселя, Къуран «намаз кылынъ- 
ыз» дер; амма намазны насыл къыладжагъымызны анълатмагъ- 
аны ичюн, буларны суннеттен огренемиз. Къуран бизге «зекят 
беринъиз» дер; зекятны къайсы маллардан, не къадар береджеги- 
мизни суннеттен ве хадистен огренемиз. Къуран «хадж этинъиз» 
дер; насыл хадж этеджегимизни, бу фарзны зекят киби йылда бир 
дегиль; омюрде бир дефа япаджагъымызны хадистен ве суннеттен 
огренемиз. 

Сёзнинъ къыскъасы, хадислер олмаса эди, Ислямиетни там 
манасынен огренемез эдик. Мен мусульманым деген кимсе, Исля¬ 
миетни оны кетирген Пейгъамбер киби яшамагъа гъайрет этедже- 
гине коре, энъ эвеля Ресул-и Экрем Эфендимизнинъ хадислерини 
ве суннетлерини огренмеге гъайрет этмелидир. Эр кунь энъ азын- 
дан бир, эки хадис, ич олмагъанда оларнынъ изаатларыны окъуя- 
ракъ, дюньягъа Пейгъамбер козюнен бакъмагъа чалышмалыдыр. 

ЫСТЫЛАЛАР 

1. Хадис - сёз ве хабер манасыны анълаткъан келиме. 

2. Суннет - Къурандан сонъра Ислямнынъ экинджи менбасы. 

3. Къудсий хадислер - манасы Аллахкъа, сёзлери исе Пейгъ- 
амберимизге аит хадислер. 

4. Сенед - хадиснинъ менбасына къадар накъыл эткен равий- 
лернинъ тертипнен ер алгъан къысымдыр. 

5. Метин - равийлер зенджиринден сонъ кельген, Хазрети 
Пейгъамберимизнинъ сёзю олгъан къысмыдыр. 

6. Сема - хадисни накъыл эткен кимседен эшитмектир. 

7. Иджазет - оджанынъ талебесине хадислерни накъыл этме- 
си ичюн, язма я да агъзаки изин бермесидир. 

8. Адалет - равийни такъвагъа джельп эткен, оны хаталы аре- 
кетлерден узакъ туткъан бир сыфаттыр. 

9. Забт - «равийнинъ хатырасынынъ кучьлю олувы» деген 
мананы анълата. 

10. Джерх - равийнинъ хадис риваетинде къусур сайылгъан 
къабаатларыны ортагъа къоймакъ ве бойледже, онынъ риваетини 
ред этмек. 

11. Тадиль - равийнинъ адалетли ве ишанчлы олгъаныны 
бельгилемек. 

12. Кизбур-Равий - равийнинъ хадиснен алякъалы олмаса 
биле, ялан сёйлегенининъ билинмеси. Яланджылыкъ - равийни 
джерх эткен энъ агъыр къусур сайылыр. 

13. Фыскъур- Равий - равийнинъ диний эмирлерге къулакъ 
асмайып, гунях ишлемектен сакъынмамасы. 

14. Гъафлет - равийнинъ дикъкъатсызлыгъы демектир. Бир 
равийнинъ эм эзберлеген хадислерде, эм башкъа ишлеринде дикъ- 
къатсыз олмасы. 

15. Суу-ль Хыфз - равийнинъ хатырасынынъ зайыф олувы, 
эзберлеген шейлерни янълыш, эксик я да къошмалар япып эзбер- 
лемеси ве тез унутмасыдыр. 

16. Вехм - равийнинъ, хадислернинъ метин ве сенедлери- 
ни бир-бирине къарыштырып янъылмасы ве не ривает эткенини 
бильмемеси. 

ИМТИАН СУАЛЛЕРИ 

А. Ашагъыдаки суаллерге джевап бериньиз. 

1. Хадис келимесининъ ыстыла манасы недир? 

2. Суннет ве хадиснинъ ортакъ хусусиетлери неден ибарет? 

3. Хадислернинъ ифаде эткен мана ве эмиет недир? 

4. Небевий хадис не демек? Бир мисаль кетиринъиз. 

5. Къудсий хадис не демек? Бир мисаль кетиринъиз. 

6. Хадис риваетининъ әсас усуллары недир? 

7. Равийнинъ адалет ве забт саиби олмасы не демек? 

8. Равийнинъ адалетлигини ольчемек ичюн къайсы шартлар- 
гъа бакъылыр? 

9. Равийнинъ забтыны ольчемек ичюн къайсы шартларгъа 
бакъылыр? 

10. Хадис ильминде «Джерх ве Тадиль» не демек? 

Б. Ашагъыдаки суаллерге берилъген джеваплардан 
догъру олгъаныны тапынъыз. 

1. Ашагъыдаки сёзлерден къайсы бири «хадис» келимеси¬ 
нинъ маналарыны анълатмай? 

A. Янъы Б. Вакъиа 

B. Икяе Г. Сёз Д. Ишанч 

2. Хадис ве суннетнен алякъалы олгъан ашагъыдаки джумле- 
лерден къайсы бири янълыш? 

A. Хадис ве суннет - эр экиси де Хазрети Пейгъамберден кель- 
гендир. 

Б. Суннет даа чокъ амеллерни, хадис исе сёзлю риваетлерни 
ифаде этер. 

B. Суннет - диний ве укъукъий амеллерге ишарет этер. 

Г. Суннет ве хадис тюшюнджелери арасында бир алякъа ёкъ. 

Д. Базы хадисчилер суннетнен хадисни бир манада къуллана- 

лар. 


3. Ашагъыдаки джумлелерден къайсы бири хадис ве хадис 
ильмининъ эмиетинен алякъалы дегиль? 

А. Хадислер Къуран-ы Керим аетлерини къуветлендирир. 

Б. Хадислер Къуран-ы Керимни анълатыр. 

В. Хадислер Къуран-ы Керимде олмагъан укюмлерни айдын- 
латыр. 

Г. Хадислер Ислям медениети тарихы ичюн пек муимдир. 

Д. Хадислер абдестсиз окъунмаз. 

4. Ашагъыдаки джумлелернинъ къайсы бири хадислернинъ 
сыныфландырылмасынен алякъалы дегиль? 

A. Хадислер къудсий ве небевий оларакъ экиге айрылыр. 

Б. Сёзлери Аллахкъа аит олгъан ифаделерге «къудсий хадис» 
дениле. 

B. Мана ве ифаде оларакъ Пейгъамберимизге аит олгъан сёз- 
лерге «небевий хадис» дениле. 

Г. Къудсий хадислерге иляхий ве раббаний хадис де дениле. 

Д. Къудсий хадислер «Аллах шойле буюрды» деп башлар. 

5. Къатыр, арслан, къаплан, филь, къашкъыр, маймун, копек 
киби айванларнынъ этлери харам олгъаныны бильдирген укюм, 
Къуран-ы Керимде олмайып, хадислер васытасынен бильдириль- 
ген. 

Бу вазиет хадислернинъ къайсы хусусиетинен алякъалы? 

A. Хадислер Къуран-ы Керимде олмагъан укюмлерни бильди- 
ре. 

Б. Хадислер аятны къаврап алгъандыр. 

B. Хадисте адлары кечмеген айван этлери хелялдыр. 

Г. Хадислер Къураннен тенъдир. 

Д. Хадислер Къурандан даа анълайышлы ола. 

6. Ашагъыдакилерден къайсы бири хадис риваетинде къулла- 
нылгъан усуллардан дегиль? 

A. Сема Б. Иснад 

B. Арз Г. Къыраат Д. Иджазет 

7. Ашагъыдаки джеваплардан къайсы бири равийни такъ- 
вагъа джельп эткен ве оны хаталы арекетлерден узакъ туткъан сы- 
фаттыр? 

A. Адалет Б.Забт 

B. Сенед Г. Метин Д. Равий 

8. Ашагъыдаки джеваплардан къайсы бири «Равийнинъ эз- 
берлеген бир хадисни ич денъиштирмеден афызасында тутмасы» 
демектир? 

A. Адалет Б. Иснад 

B. Сууль - Хыфз Г. Забт Д. Кизб 

9. Ашагъыдаки джеваплардан къайсы бири равийнинъ ада- 
летли олмасынен алякъалы дегиль? 

A. Кизбур-Равий Б. Фыскъур-Равий 

B. Бидатур-Равий Г. Джехалетур-Равий 

Д. Мухалефетус-Сикъат 

10. Ашагъыдаки джеваплардан къайсы бири равийнинъ заб- 
тынен алякъалы дегиль? 

A. Кизбур-Равий Б. Кесретуль-Гъалат 

B. Сууль-Хыфз Г. Вехм Д. Гъафлет 

В. Ашагьыдакиджумлелердекечкенбошлукъларны 

къавузлар ичинде берильген келимелерден уйгъун олгъаны- 
нен толдурынъыз 

(Суннет, хадис, небевий хадис, къудсий хадис, иджазет, сема, 
метин, сенед) 

1. Хазрети Пейгъамбернинъ сёзлерини, япкъан ишлерини ве 

такърирлерини бильдирген риваетлерге .де- 

ниле. 

2. Сёз оларакъ Пейгъамберимизге аит, амма мана оларакъ Ал- 

лахкъа аит олгъан хадислерге.дениле. 


3 . даа чокъ амеллерни, 

.исе сёзлю риваетлерни ифаде эте. 

4 . хадиснинъ накъыл эткен кимседен 

эшитильмеси. 

5 . равийлер зенджиринден сонъ кель- 


ген, Хазрети Пейгъамбернинъ сёзлерини ичине алгъан къысым. 

6. Хадиснинъ ильк менбасына къадар такъип эткен ёлгъа 
.дениле. 

7. Оджанынъталебесинехадислернинакъылэтмесиичюнязма 

я да агъзаки оларакъ разылыкъ бермесине . 

дениле. 

ИБАДЕТЛЕРНЕН АЛЯКЪАЛЫ ХАДИСЛЕР 


аДр 4)1 4)1 ^с31з :<Л13 Ц^_1 р 4)1 ^Др -\ 

04)1 аИ (1)1 а Д ^ «л! ^1р 

^^ ,с~Д ^>-^ ,а15Д1 а-1Д|__2 >оҮЛДаД ^1г1__^ ,4)1 <Л ^-^^ 1ЛлрДд 
. аЛр ^-й-Х-л . (Л)1 Д 

1. Ибн Умер -радыяллаху анхума-дан ривает этильгенине коре, 
Ресулюллах -салляллаху алейхи ве селлем- шойле буюрды: 


«Ислям беш әсас узерине къурулгъан: Аллахтан башкъа 
илях олмагъанына ве Мухаммеднинъ Аллахнынъ Ресули ол- 
гъанына шаатлыкъ этмек; намаз къылмакъ; зекят бермек; 
Кябени хадж этмек ве Рамазан оразасыны тутмакъ». 


Бухарий, Иман, 2, Муслим, Иман, 19 -22. 


Хадистен нелерни огрендик 


1. Шехадет кетирмек бутюн ибадетлернинъ къабул олмасы 
ичюн шарттыр. Иман олмадан ибадет къабул олмаз. 

2. Хадисте сайылгъан беш әсас - Ислямнынъ әсасларыдыр, 
анджакъ Ислям ялынъыз бу ибадетлерден ибарет дегиль. 


3. Бу беш әсас сагълам олса, инсаннынъ диний аятынынъ те- 
меллери де сагълам олур. 

сЛД <_)и АХр 4)1 -Э 4)1 _ 1 р Др ^р .Ү 

I сЗ 1 э Ү^НД> 4)1 ^|Д*Д аЛр 4)1 4)1 <Л 

Ү<_Д ^ :сДе .(^111^1 у) :с31э Ү(_Д ^2 :сДе 

.«Др -(4)1 С ) Г Д ^ :>1<рД 1) :Лэ 

2. Эбу Абдуррахман Абдуллах бин Месуд -радыяллаху анх- 
шойле деди: 

Ресулюллах -салляллаху алейхи ве селлем-ден: 

- «Аллахнынъ энъ чокъ бегъенген иш недир?»- деп сорадым. 

- «Вакъытында къылынгъан намаз»,- деди. 

- «Сонъра къайсы ибадет келир?»- деп сорадым. 

- «Ана ве бабагъа эйилик ве итаат этмек»,- деп буюрды. 

- «Даа сонъ не келир?»- деп сорадым. 

- «Аллах ёлунда джихад этмек», - деп буюрды. 

Бухарий, Мевакъыт, 5; Муслим, Иман, 137-139. 


Хадистен нелерни огрендик 

1. Аллах Таалянынъ къуллары узериндеки хакъларынынъ энъ 
буюги - иман эткен сонъ намаз къылмакътыр. 

2. Ана-баба хакъкъы - къул хакъларынынъ энъ буюгидир. 

3. Федакярлыкъларнынъ энъ буюги - Аллах ёлунда джихад 
этмектир. 

с)1з 4 _хр 1_с^) <—у а> ~ 

1л-И) |Щ| 41)1 3 у^з сли 

42 у^-^> 4^^ 41)1 42 у*Л: ■(_$у 1/° у\ 1л-)^ 

1^>ь5ч 2) а1 ^1 _$1 ,1 ^ ■../? I 1 _оА! 42 у^А ул ^ у>^ ^ 41)1 

.4Х?ч^З (3^-*-° -(Ч 'у?\-& ^ 42 у^-^ 

3. Муминлернинъ эмири Умер бин Хаттаб -радыяллаху анх-: 
«Ресулюллах -салляллаху алейхи ве селлем-нинъ шойле буюргъа- 
ныны эшиттим»-, деди: 

«Япылгъан ишлер ниетлерге коредир. Эр кес япкъан иш- 

нинъ къаршылыгъыны ниетине коре алыр. Кимнинъ ниети 
Аллах ве Ресулине бармакъ олса, яни оларгъа хиджрет этмек 
олса, элине кечеджек савап да Аллахкъа ве Ресулине хиджрет 
савабыдыр. Ким де бир дюньялыкъ я да эвленеджек бир къа- 
дынгъа къавушмакъ ичюн ёлгъа чыкъса, онынъ хиджрети де 
хиджрет эткен шейге коредир». 

Бухарий, Бед-улъ вахй, Иман, 41; Муслим, Имарет, 155. 


Хадистен нелерни огрендик 


1. Япылгъан ишлерден савап алмакъ ичюн, о ишлерге эйи ни- 
етнен башламакъ керек. 

2. Ниетнинъ къальбнен япылмасы муим олгъаны ичюн, буны 
айрыджа тильнен сёйлемек шарт дегиль. 


3. Аллах ризасы ичюн япылмагъан ишлерден савап кельмез. 

4. Инсан корюнгени киби олмалы, дюньявий бир менфаат 
ичюн динини къулланмамалы. 


5. Ихляс - ниетнинъ сагълам олувы демектир. 

6. Ниетимиздеки самимиет не къадар олса, о иштен къазанад- 
жагъымыз да о къадар. 


4ЛЗ I <Д)1 аАр аЮ| ^ 

АХ^ ^5лА-\ 1 I(1)1 ^ 

а) 0| ^^>^1 С->1 :<_)и 

4. Эбу Хурейре -радыяллаху анх- : «Ресулюллах -салляллаху 
алейхи ве селлем-нинъ шойле айткъаныны эшиттим»-, деди: 


- «Не дерсинъиз, биринъизнинъ къапысынынъ огюнден бир 
озен акъса да, о кимсе эр кунъ бу озенде беш кере ювунса, бу 

кишининъ кири къалырмы?» 

Сахабийлер: 

- «О кимсенинъ кири къалмаз»,- дедилер. 

Ресул-и Экрем: 

- «Беш вакъыт намаз да иште, бунынъ кибидир. Аллах 
беш вакъыт намазнен бутюн гуняхларны силип ёкъ этер»- 
буюрды». 

Бухарий, Мевакъыт, 6; Муслим, Месаджид, 283. 


Хадислерден нелерни огрендик 


1. Беш вакъыт намаз - эр акъыллы ве пишкинлик яшына 
кельген мусульман узерине фарз олгъан, энъ муим ибадеттир. 

2. Беш вакъыт намазгъа девам этмек инсанны буюк гуняхлар- 
дан къорчалар. 

3. Къылынгъан намазлар, бильмеден ве истемеден ишленген 
кучюк гуняхларымызнынъ Аллах тарафындан афу этильмесине 
весиле олур. 


4. Беш вакъыт намаз - инсанны маневий кирлерден къорча- 
лагъан энъ муим темизлик васытасыдыр. 

дА)1 ^ ^ о1 Ьо.^ д\)1 ^ 

у АдЛ у* Яр1оФЛ а*>Ф^э ) : 


5. Ибн Умер -радыяллаху анх-тан ривает этильгенине коре, Ре- 
сулюллах -салляллаху алейхи ве селлем- шойле буюрды: 

«Джемаатнен къылынгъан намаз, тек башына къылын¬ 
гъан намаздан йигирми еди дередже даа саваплыдыр». 

Бухарий, Эзан, 30; Муслим, Месаджид, 249. 
Хадистен нелерни огрендик 

1. Ислям - джемаатнен олмакъны огреткен дин олгъаны ичюн, 
намаз киби ибадетлер башта олмакъ узере, джемаатнен къылмагъа 
буюк эмиет бере. 

2. Фарз намазлар джемаатнен къылынмасы керек. 

3. Джемаатнен къылынгъан намазнынъ савабы тек башына 
къылынгъан намаздан къат-къат чокътыр. 

4. Бир ибадетнинъ, хайырлы ишнинъ, эйиликнинъ савап де- 
реджесини инсанлар бильмеси мумкюн дегиль. Бухусуста Ресул-и 
Экремден кельген хаберлерге олгъаны киби инанмакъ керек. 

5. Ислям - диннинъ джемаат оларакъ яшанмасыны тешвикъ 

эте. 


:<_)и 4)1 ^ ААР 4)1 -3 



6. Эбу Хурейре -радыяллаху анх-тан ривает этильгенине коре, 
Ресулюллах -салляллаху алейхи ве селлем- шойле буюрды: 


«Ким фазилетине ишанып ве савабыны Аллахтан беклеп 
Рамазан оразасыны тутса, кечмиш гуняхлары багъышла- 
ныр». 


Бухарий, Иман, 28; Муслим, Сыям, 203. 


Хадистен нелерни огрендик 

1. Оразаны тек ибадет олгъаны ве Аллах әмир эткени ичюн 
тутмакъ керек. 

2. Рамазан оразасыны ишанып ве савабыны Аллахтан беклеп 
тутмакъ, кечмиш гуняхлардан темизленменинъ ёлудыр. 

3. Аллахкъа иман этмек ве мукяфатыны Ондан беклемек - бу- 
тюн ибадетлернинъ къабул этилюв шартыдыр. 

ХАДИСНИНЪ ЧЕШИТЛЕРИ 


БОЛЮКНИНЪ МЕВЗУЛАРЫ 

A. МЕТИННИНЪ КИМЛЕРГЕ АИТ ОЛГЪАНЫНА КОРЕ ХА- 
ДИСЛЕР 

Б. РАВИЙ САЙЫСЫНА КОРЕ ХАДИСЛЕР 

B. САХИХЛИК (САГЪЛАМЛЫКЪ) ДЕРЕДЖЕСИНЕ КОРЕ 
ХАДИСЛЕР 

Г. МЕВЗУ (УЙДУРМА) ХАДИСЛЕР ВЕ ОЛАРНБ1 БЕЛВГИЛЕ- 

мекнинъ Еллары. 

АЗЫРЛЫКЪ ИЧЮН ВАЗИФЕЛЕР 

1. Бильгениниз бир сахих хадис акъкъында аркъадашларынъ- 
ызнен фикирлеринъизни пайлашынъыз. 

2. Бир хадиснинъ халкъ арасында мешхур олмасы насыл ма- 
наны анълата? Фикирлеринъизни бильдиринъиз. 

3. Эшиткенинъиз я да окъугъанынъыз бир хадиснинъ метни- 
нен алякъалы бир менба араштырып тапынъыз? 

4. Инсанларны хадис уйдурмагъа алып баргъан себеплер акъ¬ 
къында тюшюнинъиз. 

ХАДИСЛЕРНИНЪ ЧЕШИТЛЕРИ 

Хадислер фаркълы сыныфландырувлардан кечирильди. Ме- 
тиннинъ кимге аит олгъаны, равий сайысы ве сыххат дереджесине 
коре хадислерни учь серлева астында талиль этмек мумкюн. 

А. МЕТИННИНЪ КИМЛЕРГЕ АИТ ОЛГЪАНЫНА 
КОРЕ ХАДИСЛЕР 

Хадислер риваетнинъ менбасы джеэтинден дёрт къысымгъа 
айрылалар. 

1. Кьудсий хадис 

Къудсий хадис - манасы Аллахкъа, сёзлери Хазрети Пейгъ- 
амберге аит хадистир. Бир риваетнинъ къудсий хадис олгъаныны 
башындаки ифадеден анъламакъ мумкюн. Меселя; 

:<_)1з <11р 4)1 ^ 4)1 <Д 44р 41 о* 

41 <_]15 

Эбу Хурейре ривает эткенине коре, Ресулюллах -салляллаху 
алейхи ве селлем- шойле буюрды: «Аллах Аззе веДжелле буюрЬы 
ки, ...» 

Къудсий хадиснен Къуран аетлери арасында насыл фаркъ бар? 

Къудсий хадиснен Къуран аетининъ бир-бирине бенъзерли- 
ги - эр экисининъ де вахий оларакъ кельмесидир. Анджакъ, Къу¬ 
ран аетлерининъ эм манасы, эм де сёзю Хазрети Пейгъамберге ва¬ 
хий этилир. Къудсий хадислер исе, ялынъыз мана оларакъ вахий 
этилир, сёзлерини исе Хазрети Пейгъамбер озю тапып сёйлер. Бу 
джеэттен бакъылса, къудсий хадислер де Хазрети Пейгамбернинъ 
сёзлеридир; Къурандан сайылмазлар ве окъунмалары Къуран окъ- 
умакъ киби ибадет ерине кечмез. 

2. Мерфу хадис 

Хазрети Пейгъамберге иснад этильген бутюн сёз, фииль ве 
такърирлерге мерфу хадис дениле. Бойле хадиске небевий хадис 
де дениле. Хазрети Пейгъамбер -салляллаху алейхи ве селлем- ден 
ривает этильген бутюн сёзлерге «хадис» денильгени акъкъында 
даа эвель бильдирильген эди. Бу ерде айрыджа мерфу хадис деп 
сыныфландырылмасы, оны сахабе ве табиин сёзлеринден айыр- 
макъ ичюндир. 

Хазрети Пейгъамбернинъ сёз, фииль ве такърирлери сахабе 
тарафындан эксериет вакъыт шу къалыплар иле ривает этильген- 
дир: 

«Аллахнынъ Ресулинден эшиттим, шойле буюрды...», 

«Аллахнынъ Ресули буюрды ки...», 

«Аллах Ресулининъ шойле япкъаныны корьдим...» 

Эбу Хурейре -радыяллаху анх-тан ривает этильгенине коре, 
Ресулюллах -салляллаху алейхи ве селлем- шойле буюрды: «Аллах 
суретлеринъизге (корюнишинъизге) ве малларынъызгъа бакъ- 
маз. Анджакъ, калъплеринъизге ве амеллеринъизге бакъар». 
[Муслим, Бирр, 34.] Бу хадисни шу мевзугъа мисаль оларакъ бер- 
мек мумкюн. 

3 . Мевкьуф хадис 

Мефкъуф хадис - сахабийлерден сёз, фииль ве такърир ола¬ 
ракъ ривает этильген хаберлердир. Бу хаберлерге мевкъуф де- 
нильмеси, иснаднынъ сахабеде къалгъаны себебиндендир. Яни о 
сёз я да арекет Хазрети Пейгъамберге дегиль, сахабийлерге аит- 
тир. Бунъа коре бир равийнинъ «фелян сахабе шуны япты, шойле 
деди» деп накъыл эткен риваетлер мевкъуфтыр. 

Сахабенинъ сёзюне хадис денильмесининъ себеби, оларнынъ 
дин иле алякъалы сёз ве арекетлерининъ менбасынынъ буюк оль- 
чюде Хазрети Пейгъамберге таянгъан олмасы ихтималындан до- 
лайыдыр. Бу себеп иле мевкъуф хадислер де кесин ве багълайыд- 
жы олмамакънен берабер диний укюмлернинъ менбаларындан 

сайылгъандыр. 

Мевкъуф хадислер де мерфу хадислер киби керек олса равий- 
лери тарафындан ве керек олса иснадлары тарафындан сахих я да 
зайыф олмалары мумкюн. 

Мисаль оларакъ Абдуллах б. Месуднынъ «Бир мунеджджим- 
ге я да джадыгъа кетип, оларнынъ сёйлегенлерини къабул эт- 
кен киши Хазрети Мухаммед -салляллаху алейхи ве селлем-ге 
ёллангъанны инкяр эткен демектир» деген сёзлерини бу хусу- 
ста орьнек оларакъ бермек мумкюн. [Муснед, Ахмед б. Ханбель. 
Субхи эс-Салих, Хадис Илимлери ве Хадис Ыстылалары, тердж. М. 
Яшар Кандемир, с. 176] 

4. Макъту хадис 

Табиинлерден сёз, фииль ве такърир оларакъ ривает этильген 
хаберлерге макъту деп айтылыр. Бу алда бизге етишкен хабернинъ 
сенеди, табиин дереджесинде кесилип даа юкъарыгъа чыкъмай, 
яни о сёз ве арекетлернинъ менбасы табиинлердир. 

Диний укюмлернинъ бельгиленмесинде табиинлернинъ сёз ве 
арекетлери де дикъкъаткъа алынмакънен берабер, олар ич бир ше- 
кильде багълайыджы бир делиль оларакъ къабул этильмей. 

Макъту хадиске мисаль оларакъ Абдурреззакъ б. Хеммам- 
нынъ Мамер б. Рашидден, онынъ да Ибн Шихаб эз-Зухриден на- 
къыл эткени шу хадисни бермек мумкюн: «Мамер деди ки: Зух- 
рийден бир ерге ясланып емек емекни сорадым. Зухрий манъа 
«сакъынджасы ёкъ » деп джевап берди». [Субхи эс-Салих, Хадис 
Илимлери ве Хадис Ыстылалары, тердж. М. Яшар Кандемир, с. 
176.] 


Б. РАВИЙ САЙЫСЫНА КОРЕ ХАДИСЛЕР 

Хадислер, Хазрети Пейгъамберден башлап эр табакъада ра- 
вий сайысына коре чешит сыныфларгъа айырылгъандыр. 

1. Мутеватир хадислер 

Эр табакъада, ялан узеринде бирлешмелери акъылнен мум- 
кюн олмагъан бир джемаатнынъ ривает эткен хадиске мутеватир 
хадис дениле. Хадиснинъ сахабе, табиин ве этбаут -табиин вакъ- 
ытларында равийлернинъ сайысынынъ чокъ олмасы, о хабернинъ 
ред этильмейджек бир кесинлик къазангъаныны косьтере. Бу 
бакъымдан мутеватир хадислер, кендилеринден ич шубэ этильме- 
ген энъ сахих хадислердир. 

Мутеватир хадиснен амель этмек фарз олып, оны инкяр эткен 
динден чыкъар. Бу чешит хадислернинъ ортагъа къойгъан уюом- 
лери кесинлик ифаде этер. Мутеватир хадислер, делиль олув бакъ- 
ымындан Къурангъа якъын къуветтедир. 

Мутеватир хадислер экиге айырылыр: 

а. Лафзий мутеватир: 

Сенедни пейда эткен бутюн равийлернинъ айны сёзлернен 
ривает эткенлери хадислердир. Меселя; 



«Ким билип манъа ялан сёз иснад этер исе, джехеннемде- 
ки ерине азырлансын» [Бухарий, Энбия: 50; Муслим, Зухд: 72.] 
хадиси бунъа орьнектир. 

Бу хадис Хазрети Пейгъамберимиз -салляллаху алейхи ве 
селлем-нинъ агъызындан чыкъкъан шеклинен теватюр дередже- 
синде бутюн равийлер тарафындан айны сёзлернен ривает этиль- 
гендир. 

б. Маневий мутеватир: 

Сёзлери фаркълы олмакънен берабер сенедни пейда эткен бу¬ 
тюн равийлернинъ айны мананен ривает эткенлери хадистир. Му¬ 
теватир хадислернинъ чогъусыны маневий мутеватир хадислер 
тешкиль этер. 

Дуа эткенде эллернинъ котерильмеси бу чешит мутеватир- 
ге орьнек олмасы мумкюн. Чюнки Хазрети Пейгъамбернинъ дуа 
эткенде эллерини котергенинен багълы юзь къадар хадис рива- 
ет этильгендир. Факъат булар фаркълы адиселернен алякъалы, 
фаркълы шекиллерде ве фаркълы ифаделернен накъыль этиль¬ 
гендир. Бельки эр адисе акъкъында лафзий теватюр керчеклешме- 
гендир, факъат бутюн риваетлернинъ бирлешкен ортакъ мана, дуа 
эткенде эллерини котерген олмасыдыр. Бунынъ киби намаз, ораза, 
зекят киби ибадетлернинъ эда этилюв шекиллери де маневий му- 
теватир суннетке орьнек олмасы мумкюн. 

2 . Ахад хадислер 

«Ахад» сёзю лугъатта «бир» я да «бирлер» демектир. Хадис 
ильминде исе, мутеватир хадислернинъ тышында къалгъан бутюн 
хадислерге берильген умумий бир исимдир. Хадиснинъ равий сай- 
ысы эр къайсы бир табакъада мутеватир дереджесине етишмеген 
олса, мутеватирнинъ шарты гъайып олур ве бу хадис, ахад хадис¬ 
лер арасындан ер алыр. 

Мутеватир хадислер сайы джеэтинден аз олгъаны ичюн, Хаз¬ 
рети Пейгъамберден ривает этильген хадислернинъ эксериетини 
ахад хадислер тешкиль этер. 

Ахад хадислер ривает эткен равийлернинъ сайыларына коре, 
мешхур, азиз ве гъариб олмакъ узере учь къысымгъа болюнелер. 

а. Мешхур хадис: 

Лугъавий манасы «шуретке етишкен», «халкъ арасында шурет 
къазангъан» демектир. Хадис ильминдеки манасы исе, эр къайсы 
бир табакъада энъ аз учь равийси олгъан хадислердир. Башкъа 
бир ифаде иле бир хадис, табакъалардан биринде учь равий тара- 
фындан ривает этильген олса, башкъа табакъаларда равий сайы- 
сы мутеватир хадиснинъ равийлери сайысына етишсе биле, хадис 
кене мешхур бир хадистир. 

Халкъ тилинде шурет къазангъан базы зайыф я да мевзу ха- 
берлерге де мешхур денильмектедир. Бунъа бакъмадан сёзнинъ 
халкъ арасында яйылгъан олмасы эр вакъыт онынъ сахих олгъа- 

ныны анълатмагъаны киби, «мешхур хадис» тюшюнджесини де 
ифаде этмез. 

БИЛЬГИ ХАЗИНЕНЪИЗГЕ 

Мешхур хадиске эки орьнек 

Бизге Абдуллах б. Юсуф хабер берди. О шойле дей: Бизге 
Малик б. Энес, Нафиден, о да Абдуллах Ибн Умерден накълен 
бильдирди ки, Ресулюллах -салляллаху алейхи ве селлем- шойле 
буюргъандыр: 

«Эр къайсы биринъиз джума намазына келеджек вакъыт гу- 
суль этсин». [Бухарий, Джума: 2,5,12,26; Муслим, Джума: 1,2,4] 

«Умметим хата, унуткъанлыкъ ве зорлав нетиджесинде яп- 
къанындан месулиетке чекильмейджек». [Бухарий, Итисам: 21; 
Муслим, Акдие: 15; Эбу Давуд, Акдие: 2; Тирмизий, Ахкам: 2] 

б. Азиз хадис: 

Эр къайсы бир табакъада равий сайысы энъ аз экиге тюшкен 
хадислерге азиз хадис дениле. Базы табакъаларда учь я да учьтен 
чокъ равийси олгъан бир хадис мешхур экен, сонъки табакъалар- 
дан биринде бу сайы экиге тюшеджек олса, хадис мешхур олмакъ- 
тан чыкъар ве азиз олур. 

в. Гьариб хадислер: 

Лугъатта «тек», «ялынъыз ве кимсесиз къалгъан киши» мана¬ 
сыны анълаткъан «гъариб» келимеси, хадис ильминде, эр къайсы 
бир табакъада тек бир равийси олгъан хадислер акъкъында къул- 
ланылыр. 

Бу хадис чешитлери, бизге келювлери ве равий сайысына коре 
япылгъан сыныфландырув нетиджесинде пейда олдылар. Бу се- 
бепнен, бойле сыныфландырув хадислернинъ сахихя дазайыф ол- 
маларынен алякъалы дегильдир. Мешхур бир хадис, сахих де ола 
билир, зайыф да ола билир. Гъариб хадис де айны шекильде сахих 
я да зайыф ола билир. Бунынъ ичюн, энъ аз учь равийси олгъан 
мешхур хадис, тек равийси олгъан гъариб хадистен зайыф олмасы 

мумкюн; чюнки хадиснинъ сахихлик шартлары бар ве анджакъ, бу 
шартларгъа уйгъан хадислер сахих сайылыр. 


ХАДИС 

Мутеватир хадис 

Ахад хадис 

Лафзий мутеватир 

Мешхур хадис 

Маневий мутеватир 

Азиз хадис 


Гъариб хадис 


В. САХИХЯИК(САГЬЛАМЛЫКЪ)ДЕРЕДЖЕСИНЕ 

КОРЕ ХАДИСЛЕР 

Сыххат дереджесине коре хадислер сахих, хасен, зайыф ол- 
макъ узере учь къысымгъа болюнелер. 

1. САХИХ ХАДИСЛЕР ВЕ ХУСУСИЕТЛЕРИ 

Сахих хадис, адалет ве забт сыфатларына саип олгъан равий- 
лер тарафындан, муттасыл бир иснаднен ривает этильген, шаз ве 
муаллель олмагъан хадистир. 

Бунъа коре, бир хадиснинъ сахих олмасы ичюн беш шарт 
араштырылыр. 

а. Равийнинъ адалетли олувы 

Адалет - равийнинъ сагълам бир дин ве итикъадгъа саип ол¬ 
масы, гуняхлардан узакъ турмасыдыр. Равий, Аллахнынъ әмир 
эткенлерини ерине кетирир; ясакъ ве харам шейлерден де узакъ- 
лашыр. 

б. Равийнинъ забты 

Забт - равийнинъ хатырасынынъ кучыпо олмасы деген мана- 
ны анълатыр. Равийнинъ эзберлеген бир хадисни, ич денъиштир- 
меден акълында тутмасыдыр. 


63 















ХАДИС УСУЛЫ 


Хатырасы зайыф олгъан бир равий, эшиткен бир хадисни 
эшиткен шекильде ривает этип оламаз; хадистеки сёзлернинъ ба- 
зыларыны унутмасы я да ерлерини денъиштирмеси мумкюн. Бой- 
ле равий, бу джеэттен зайыф сайылыр ве ондан хадис алынмаз. 

в. Иснаднынъ сагьламлыгьы (иттисали) 

Иттисаль - эки шейнинъ бир-бирине багълы олмасы демек- 
тир. Иснад ичюн иттисаль исе - равийнинъ хадис алгъан оджасы- 
ны корьмеси ве ондан биззат хадисни алмасыдыр. 

Әгер равий оджасындан эшитмеген алда, санъки эшиткен 
киби ондан хадис накъыл этсе, бойле хадиснинъ иснады муттасыл 
олмаз ве зайыф сайылыр. 

г. Хадиснинъ шаз олмамасы 

Шаз - ривает джеэтинден тек къалгъан хадис демектир. Ра¬ 
вий ривает эткен бу хадиснен, айны хадисни ривает эткен башкъа 
сикъа (итибарлы) равийлерге айкъыры тюшер ве бу риваетинде 
ялынъыз къалыр. Бу равий, аелында сикъа бир равий олмасы мум¬ 
кюн, анджакъ риваетинде ялынъыз къалгъаны ичюн, дигер сикъа 
равийлернинъ риваетлери эфдал сайылыр. 

д. Хадиснинъ муаллелъ олмамасы 

Муаллель олмакъ - хадисте, онынъ зайыфлыгъына себеп 
оладжакъ гизли бир къусурнынъ булунмасыдыр. Бу къусур, эксе- 
риет алларда хадисте гизли къалыр ве хадисчи тарафындан фаркъ 
этильмемеси мумкюн. Бойле хадислер сахих къабул этилир, ан¬ 
джакъ, бир хадис имамынынъ бу иллетни тапып чыкъаргъанын- 
дан сонъра муаллель оларакъ бельгиленир. 

Беш мадде оларакъ анълатылгъан бу хусуслар, сахих хадис¬ 
нинъ хусусиетлери ве шартларыдыр. Әгер бу хусусиетлерден бири 
я да бир къачы олмаса - хадис сахих олмаз, зайыф олур. 

САХИХ ХАДИСНИНЪ 

-> Равийси забт саибидир 
-> Равийси адильдир 
Ә Иснадында узюлиш ёкътыр 
-> Шаз дегильдир 
-> Муаллель дегильдир 


2. Сахих хадисни бельгилев еллары 

Сахих хадислерни бельгилевнинъ базы еллары бар: 

1. Сахих хадис Къурангъа ве башкъа сахих хадислерге 
айкъыры олмаз. 

Бир хадис, Къурангъа я да сахих суннетке айкъыры исе, о ха- 
диснинъ Хазрети Пейгъамбернинъ агъзындан чыкъмагъаны анъ- 
лашылыр. 

2. Сахих хадис акъылгъа айкъыры олмаз. 

Ислям дини акъылгъа эмиет берген диндир. Әгер бир хадисте 
акъылгъа сыгъмагъан базы хусуслар олса, онъа хадис демек мум- 
кюн дегиль. 

Меселя, шойле бир сёзнинъ хадислер арасында накъыл этиль- 
гени корюле: 

«Нухнынъ гемиси Кябени еди кере таваф эткен сонъ, макъам-ы 
Ибрахимде эки рекят намаз къылды». 

Бу сёз акъыл ве мантыкъкъа терстир. Ич бир акъыл, бу сёзни 
Хазрети Пейгъамбернинъ сёйлейджегини къабул этмез. 

Шу хусус да унутулмамалыдыр ки, бир шейнинъ акъылнен 
тюшюнильмемесинен акъылгъа айкъыры олмасы, фаркълы шей- 
лердир. Яни акъылнен анълашыламагъан эр хадис акъылгъа тере 
демек дегильдир. Меселя; Дженнет, джехеннем, сырат киби ахы- 

ретнен алякъалы бир чокъ хаберлер, акъылнен тюшюнильмеген, 
анджакъ акъылгъа да айкъыры олмагъан бильгидир. 


3. Сахих хадиснинъ метининде ве ифадесинде бозуклыкъ 
олмаз. 

Хазрети Пейгъамбер, арапларнынъ энъ анълайышлы ве энъ 
темиз къонушкъанларындан эди. О, арап тилининъ бутюн грам¬ 
матика къаиделерине дикъкъат эте ве динълегенлерни айрет 
ичинде къалдыра эди. Әгер бир хадисте манасыз сёзлер, грамма¬ 
тик хаталар ве къабартылгъан ифаделер ер алгъан олса, о сёзлер 
хадис дегильдир. 

4. Сахих хадис тарихий вакъиаларгъа тере олмаз. 

Әгер бир хадис, тарихий вакъиаларгъа тере олса, о хадис Хаз¬ 
рети Пейгамбернинъ агъызындан чыкъмагъандыр. Меселя, бир 
хадисте, Сад б. Муазнынъ шаатлыгъы ве Муавиенинъ де кятипли- 
гинен, Хазрети Пейгъамбер Хайбер эалисине джизье вергисини 
багъалагъаны анълатыла. Албуки, джизьени әмир эткен ает Тебук 
дженкинден сонъра энгендир. Башкъа тарафтан Сад б. Муаз Хен- 
дек дженкинде шеит олгъан ве бу себепнен даа сонъра олгъан Хай¬ 
бер дженкинде иштирак этмеси мумкюн дегиль эди. Муавие исе, о 
девирлерде даа мусульман дегиль, анджакъ Мекке фетх этильген 
сонъ мусульман олгъан эди. Яни Мекке фетхинден эвель олгъан 
Хайберде онынъ булунмасы мумкюн дегиль эди. Хадиснинъ тари¬ 
хий акъикъатларгъа уймамасы, онынъ сахих олмагъаныны кось- 
термектедир. 

5. Эр кеснинъ корьмеси я да бильмеси керек олгъан муим 
бир вакъианы анълаткъан сахих хадиснинъ равийси тек къал- 
маз. 

Хазрети Пейгъамбер Худейбиеден Мединеге къайткъанда, 
Гъадир Хум денильген ерде, кендисинден сонъра Алининъ халифе 
оладжагъыны бильдирген ве шиилер тарафындан яйылгъан хадис, 
Хазрети Пейгъамбернинъ янында олып, бу иштен хабердар олгъан 
ич бир сахабий тарафындан ривает этильмеген. Бу къадар муим 
бир шей сахих риваетлер арасында ер алмамасы догъру дегильдир. 

Даа да муим олгъаны исе, Хазрети Пейгъамбер вефат эткен сонъ 
Эбу Бекир -радыяллаху анх- халифе оларакъ сечильген вакъыт бу 
вакъиадан ич сёз этильмемеси бу хадиснинъ уйдурма олгъаныны 
косьтермектедир. 

6. Сахих хадис, кучюк бир эйиликке къаршылыкъ пек буюк 
мукяфатлар я да саваплар ваде этмез. 

Мендуб (япылмасы гузель) олгъан бир фиильнинъ ишленмеси 
я да мекрух (япылмасы чиркин) олгъан бир ишнинъ терк этиль- 
меси нетиджесинде, эбедий оларакъ дженнетке кириледжегини 
ваде эткен хадислер киби. Я да кучюк бир къабаат нетиджесинде 
кишининъ эбедий оларакъ джехеннемге атыладжагъыны сёйлеген 
хадислер бунъа мисальдир. 

Меселя: 

«Къушлукъ вакъытында шу къадар рекят намаз къылгъан 
кимсеге, етмиш Пейгъамбер савабы берилир». Бу шекильде ривает 
этильген бир хадиснинъ сахих олмасы мумкюн дегиль. 

Сайылгъан бу бозукълыкълар эр къайсы бир хадисте корюль- 
се, онынъ Хазрети Пейгъамбернинъ керчек хадиси олмагъаныны 
косьтерир. 

2 . ХАСЕН ХАДИС 

«Хасен» келимеси лугъатта «гузель» деген мананы анълата. 
Хадис термини оларакъ «хасен», сахих хадиснен зайыф хадис ара¬ 
сында ер алгъан ве сахих хадиске даа якъын олгъан хадистир. 

Бу терминни ильк къуллангъан хадис алими имам Тирми- 
зийдир. Онъа коре хасен хадис, сахихлик шартларынынъ эписине 
уйгъаны алда, ялынъыз забт джеэтинден зайыф олгъан равийлер- 
нинъ ривает эткен хадислеридир. 

Хасен хадиснинъ сахих хадистен тек фаркъы равийнинъ забт 
джеэтинден къусурлы олмасыдыр. 

Хадис имамларынынъ чогъуна коре хасен хадис де сахих ха¬ 
дис киби делиль сайылыр. 

КЪАЙДЭТИНЪИЗ 

Хасен хадислерден орьнеклер 

Эбу-д Дерда -радыяллаху анх-тан ривает этильгенине коре, 
Ресулюллах -салляллаху алейхи ве селлем- шойле буюрды: «Ким 
мусульман къардашынынъ намус ве иффетине зарар береджек 
эр тюрлю яманлыкъны токътатса, Аллах Тааля да къыямет ку- 
нюнде ондан Джехеннем атешини узакълаштырыр». [Муслим, 
Бирр 17; Бухарий, Эдеб: 34] 

Бехз б. Хакимнинъ бабасындан ве дедесинден риваетине 
коре, шойле дегендир: Ресулюллах -салляллаху алейхи ве сел¬ 
лем- нинъ шойле буюргъаныны эшиттим: «Инсанларны куль- 
дюрмек ичюн лаф этип ялан сёйлеген кишиге языкълар олсун, 
языкълар олсун, языкълар олсун!» [Эбу Давуд: Эдеб: 38; Дари- 
мий, Истисан: 6] 

Эбу Хурейре -радыяллаху анх-тан риваетке коре, Ресулюллах 
-салляллаху алейхи ве селлем- шойле буюрды: «Эр ким дин или- 
мини алмакъ ичюн ёлгъа чыкъса ве бутюн элинден кельгенини 
япса, Аллах Дженнетке баргъан ёлны онынъ ичюн къолайлаш- 
тырыр. » [Муслим, Зикр: 17; Эбу Давуд, Салят: 27] 


3. ЗАЙЫФ ХАДИСЛЕР ВЕ АЛЯМЕТЛЕРИ 

Зайыф хадис - сахих я да хасен хадис ташыгъан шартлардан 
бирини я да бир къачыны ташымагъан, анджакъ, уйдурма да ол- 
магъан хадистир. Бу хадислер диний мевзуларда делиль оларакъ 
къулланылмаз. Анджакъ, базы алимлер ибадетлернинъ фазилети 
ве ахлякънен багълы мевзуларда зайыф хадислерге коре иш тут- 
макъ мумкюн олгъаныны айткъанлар. 

Зайыф хадиснинъ аляметлерини шойле сыраламакъ мумкюн: 

1. Хадиснинъ равийлери адиль дегиль. 

2. Хадиснинъ равийлери забт саиби дегиль. 

3. Хадиснинъ иснады муттасыл дегиль. 

4. Хадис шаздыр. 

5. Хадисте гизли бир къусур бар. 

6. Хадиснинъ равийси адалет ве забт джеэтинден белли дегиль. 

Г. МЕВЗУ (УЙДУРМА) ХАДИСЛЕР ВЕ ОЛАРНЫ 
БЕЛЬГИЛЕВ ЕЛЛАРЫ 

1. Мевзу хадис 

Мевзу хадис - Хазрети Пейгъамберимиз -салляллаху алей- 
хи ве селлем- тарафындан айтылмагъаны алда, чешит себеплернен 
уйдурылгъан ве Пейгъамберимиз -салляллаху алейхи ве селлем-ге 
нисбет этильген сёзлердир. Аелында бу сёзлерге хадис денильме- 
си догъру дегиль. Онъа «хадис деп уйдурылгъан сёзлер» демек даа 
догъру олур. Бу хадислер Хазрети Пейгъамбернинъ вефатындан 
сонъра пейда олгъандыр. 

2. Мевзу хадислернинъ хусусиетлери 

Мевзу хадислерде олгъан бир чокъ къусурлар, оларны айыр- 
магъа ярдымджы олалар. Булардан бир къачыны шойле тертипле- 
мек мумкюн; 

а. Къурангъа ве сахих суннетке айкъыры олмасы: Юдже Ал- 
лах: «Къыяметнинъ не заман къопаджагъыны бильмек, 
Аллахкъа махсустыр» [Локман, 31/34.]буюргъаны алда, Ресу- 
люллах -салляллаху алейхи ве селлем- нинъ «Дюньянынъ омрю 
еди бинъ сенедир. Биз единджи бинънинъ ичинде яшаймыз» деге- 
ни акъкъында мевзу хадис бар. Къурангъа ве сахих суннетке айкъ¬ 
ыры олгъан бу ифаденинъ уйдурма олгъаны ачыкъ беллидир. 

б. Мевзу хадисте бир такъым сёз ве мана бозукълыкълары 
ола. Бу мана бозукълыкълары да онынъ Къурангъа ве сахих сун¬ 
нетке айкъыры олгъаныны косьтере. 

в. Кучюк бир эйиликке къаршылыкъ пек чокъ мукяфат ваде 
этмек, я да кучюк бир гунях ичюн чокъ буюк ве чокъ агъыр дже- 

залар ваде этмек, уйдурма хадислернинъ хусусиетлеринден бири- 
дир. Меселя, бир мевзу хадисте шойле дениле: «Ким «Ля иляхе ил- 
ляллах» десе, Аллах бу сёз ичюн бир къуш яратыр. Къушнынъ 70 
бинъ тили, эр тильнинъ де 70 бинъ лугъаты бар. Эписи де о кимсе 
ичюн Аллахтан афу тилерлер». 

БИЛЬГИЛЕРИНЪИЗНИ СЫНАП БАКЪЫНЪЫЗ 

Мевзу хадислерде бир такъым сёз ве мана джеэтинден ха¬ 
талар ола. Хадисчилер бу хаталаргъа «рекакет» дерлер ве сахих 
хадиснен мевзу хадисни бир-биринден айырмакъ ичюн шу та- 
рифни япкъанлар: «Хадиснинъ кунь ышыгъына бенъзер бир 
ышыгъы бар; оны аман таныр ве алырсынъ. Бир мевзу хадис¬ 
нинъ де гедже къаранлыгъы киби бир къаранлыгъы бардыр; бу 
юзьден оны да ред этерсинъ». 

Талят Кочйигит, Муджтеба Угъур, И. Хакъкъы Унал. 

г. Хадиснинъ кесинликнен белли олгъан тарихий вакъиалар- 
гъа тере олмасы да, онынъ мевзу олгъаныны косьтере. 

3 . Хадис уйдурув фаалиетлерининь себеплери 

а. Ислям акъыдесини (иман эсасларыны) бозмакъ ве динни 
йыкъмакъ. Базы кимселер Ислям динининъ яйылмасынен, кенди 
динлерининъ телюкеге тюшкенини анъладылар. Бу себептен Ис¬ 
лям дининден ве мусульманлардан интикъам алмакъ истедилер. 
Мусульман сыфатына кирип, мусульман киби корюнип, Ислямгъа 
айкъыры бир такъым ишанчлар яйдылар. Бу макъсатнен де, му- 
сульманлар бунъа инансынлар деп, хадис уйдурдылар. 

б. Мусульманлар арасында шурет къазанмакъ. Булар, умуми- 
етле джами ве мееджитлерде ваз эткен шуретни севген базы ким- 
селердир. Халкъкъа даа чокъ тесир япып шурет къазанмакъ ичюн 
дикъкъат чекиджи икяелер уйдурдылар. Бу икяелернинъ даа те- 
сирли олмасы ичюн де оларгъа «хадис» дедилер. 

в. Шеэр я да къасабаларнынъ макъталмасы я да къабаатланма- 
сы. Мевзу хадислер арасында, базы шеэрлерни макътагъан, базы 
шеэрлерни де къабаатлагъан хадислерге чокъ раст кельмек мум- 
кюн. Бунынъ әсас себеби, хадис уйдургъан яланджыларнынъ шах- 

сий менфаатлары олмасы эди. 

г. Ыркъ, джынс ве къабилелернинъ макъталмасы я да къаба- 
атланмасы. Хазрети Пейгамбер, ыркъына бакъып инсанларны 
айрмакъкъа къаршы чыкъкъанына рагъмен, хадис уйдургъанлар, 
кенди менфаатлары ичюн бу айырдыны яптылар ве уйдургъан 
хадислернен, меселя, арапнынъ аджемден я да беязнынъ сияхтан 
устюн олгъаныны исбат этмеге тырыштылар. 

д. Мезхеб таассубы. Чешит мезхеблерге менсюп олгъан базы 
яланджылар да, тарафдар топламакъ ичюн, кенди мезхеблерини я 
да мезхеб имамларыны макътагъан, башкъа мезхеблерни ве имам- 
ларыны исе къабаатлагъан хадислер уйдурдылар. 

е. Девлет идареджилерине якълашмакъ арзусы. Базы ачыкъ 
козь яланджылар да, халифе я да эмирлерге якълашмакъ, олар- 
гъа бегенильмек ве бойледже, козьлерине кирип олардан эдиелер 
алмакъ я да рутбелер къазанмакъ ичюн, оларны мемнюн этеджек 
хадислер уйдурдылар. 

ж. Эйиликке тешвикъ ве яманлыкътан узакълаштырмакъ 
арзусы. Эйи ниетлерине рагъмен, эйинен яманны бир-биринден 
айырамайджакъ къадар джаиль кимселер, халкъны хайырлы иш 
япмагъа тешвикъ этмек ве оларны гуняхлардан сакъындырмакъ 
ичюн хадислер уйдурдылар. 

Бу мевзулардан башкъа айлар, куньлер, чешит ашлар ве баш¬ 
къа бир чокъ шейлер акъкъында чокъ хадис уйдурылды. Мевзу ха- 
дислерни топлагъан китапларда буларнен таныш олмакъ мумкюн. 

Нетидже оларакъ, макъсады не олса олсун, бутюн бу фаали- 
етлер Ислям джемиетине буюк зарар берди. Динни бозмакъ, му- 
сульманларны бир-бирине душман этип, араларында фитне ве ай- 
рылыкъ чыкъармакъ бу зарарларнынъ әсас макъсадыдыр. Бунынъ 
нетиджесинде Ислям алимлери, хадис уйдурма фаалиетлерине 
къаршы буюк азимиетнен куреш алып бардылар. 

БИЛЕСИЗМИ? 

Хадис алимлерининъ араштырмалары нетиджесинде уйдур- 
ма олгъанлары бельгиленген базы сёзлер шулардыр: 

«Мисвакъ къуллангъан кишининъ фесахаты (гузелъ лаф 
этме къабилиети) артар». 

«Аллах къызгъаны вакъыт вахийни арапча; разы олгъа- 
ны вакъыт фарсча эндирир». 

«Гулъ - Хазрети Пейгъамбернинъ (я да Буракнынъ) те- 
ринден яратылгъандыр». 

«Пирнич - эгер инсан олса эды, гузелъ бири олур эди». 

«Гедже кокте корюлъген беязлыкъ, кокнинъ къапысы- 
дыр». 

«Отъмек софрагъа келъгенге къадар 360 устанынъ элин- 
ден кечер. Буларнынъ илъки Микаилъдир». 

«Бир кимсе бир хадис ривает эткенде акъсырса, о хадис 
догърудыр». 

«Бир ишни яптырмадан эвелъ (о инсангъа) эдие бермек 
не гузелъдир». 

«Хазрети Алининъ юзюне бакъмакъ - ибадеттир». 

«Къанатлары кесик гогерджинлеринъиз олсун; чюнки 
олар балаларынъыздан джинлерни узакълаштырыр». 

«Базар куню эр рекятында «Фатиха» ве «Аменер-Ре- 
сулъ» окъумакъ суретинен ве бир селямнен 4 рекят намаз 
къылгъан кимсеге 1000 хадж, 1000 умре ве 1000 джихад са¬ 
вабы язылыр. Айрыджа, эр рекяты бир миллион рекяткъа 
тенъ олур. Онен джехеннем арасына 1000 эндек къазылыр». 

«Инсанларнынъ энъ яланджылары бояджылар, тикид- 
жилер ве терзилердир». 

Мевзу хадислернен алякъалы башкъа менбаларгъа бакъынъ- 
ыз; Алийюль-Къари, Мевзу Хадислер, Терджиме М. Яшар Къан- 
демир. 

ХАДИСИНЪ ЧЕШИТЛЕРИ 

Метиннинъ 
менбасына коре 

Равий сайысына коре 

Сиххат деред- 
жесине коре 

Мутеватыр хадис 

Ахад хадис 

Къудсий хадис 

Лафзий мутеватыр 

Мешхур хадис 

Сахих хадис 

Мерфу хадис 

Маневий мутеватыр 

Азиз хадис 

Хасен хасид 

Мевкъуф хадис 


Гъариб хадис 

Зайыф хадис 

Макъту хадис 





ЫСТЫЛАЛАР 

1. Мерфу хадис: Хазрети Пейгъамберге иснад этильген бу- 
тюн сёз, фииль ве такърирлер. 

2. Мевкъуф хадис: сахабелерге аит сёз, фииль ве такърир 
оларакъ ривает этильген хаберлер. 

3. Мутеватир хадис: эр табакъада, ялан узеринде бирлешме- 
лери мумкюн олмагъан бир джемаатнынъ ривает эткен ха¬ 
дис. 

4. Ахад хадис: мутеватир хадислернинъ тышында къалгъан 
бутюн хадислерге берильген умумий бир исимдир. 

5. Мешхур хадис: эр къайсы бир табакъада энъ азындан учь 
равийси олгъан хадис. 

6. Азиз хадис: эр къайсы бир табакъада равий сайысы энъ 
азындан экиге тюшкен хадислер. 

7. Гъариб хадис: эр къайсы бир табакъада тек бир равийси 
олгъан хадислер. 

8. Шаз: ривает джеэтинден тек къалгъан ве дигер сахих ха¬ 
дислерге тере олгъан хадис. 

9. Муаллель хадис: хадисте гизли къалгъан ве эр хадисчи 
тарафындан къолай фаркъ этильмеген къусурлы хадис. 

10. Хасен хадис: сахих ве зайыф хадислер арасында ер ал- 
гъан, анджакъ сахих хадислерге даа якъындыр. 

11. Зайыф хадис: сахих я да хасен хадиснинъ шартларындан 
бирини я да бир къачыны ташымагъан хадис. 

12. Мевзу хадис: уйдурма хадиске берильген башкъа бир ад. 

ИМТИАН СУАЛЛЕРИ 

А. Суаллерге джевап бериньиз 

1. Метин джеэтинден сыныфландырылувына коре насыл ха- 
дис чешитлери бар? Анълатынъыз. 

2. Мутеватир хадис насыл хадис? Анълатынъыз. 

3. Ахад хадислер, ривает эткен равийлернинъ сайыларына 
коре къач сыныфкъа айрылалар? Анълатынъыз. 

4. Сыххат дереджесине коре хадислер къачкъа айрылалар? 

5. Сахих хадиснинъ насыл хусусиетлери бар? 

6. Сахих хадисни бельгилевнинъ насыл ёллары бар? 

7. Зайыф хадислернинъ насыл аляметлери бар? 

8. Хадис уйдурув фаалиетлерининъ себеплери нелер? 

Б. Берильген джеваплардан догъру олгьаныны та- 
пыньыз. 

1. Ашагъыдаки джеваплардан къайсы бири зайыф хадиснинъ 
аляметлеринден дегиль? 

A. Хадиснинъ равийлери адиль дегиль. 

Б. Хадиснинъ равийлери забт саиби дегиль. 

B. Хадиснинъ иснады муттасыл дегиль. 

Г. Хадис шаз дегиль. 

Д. Хадисте гизли бир къусур бар. 

2. Ашагъыдаки хадис ыстылаларындан къайсы бири сёз, фи- 
иль я да такърир джеэтинден менбасы Пейгъамбер олгъан хади- 
стир? 

A. Макъту хадис Б. Мевкъуф хадис 

B. Мерфу хадис Г.Мевзу хадис 

Д. Къудсий хадис 

3. Ашагъыдаки тариф къайсы тюр хадис акъкъында?. 

Лугъатта - «тек, ялынъыз ве кимсесиз къалгъан киши» мана¬ 
сыны анълата. Хадис ильмининъ ыстыласы оларакъ да, эр къайсы 
бир табакъада тек бир равийси олгъан хадистир. 

A. Гъариб Б. Мешхур 

B. Ахад Г. Хасен Д. Макъту 

4. Ашагъыдакилерден къайсы бири манасы Аллахкъа, сёзю 
исе Пейгъамберге аит хадистир? 

A. Макъту адис Б. Мевкъуф хадис 

B. Метрук хадис Г. Къудсий хадис 

Д. Мерфу хадис 

5. Абдуллах б. Месуд шойле деди: «Бир мунеджджимге я да 
кяинге [предсказатель] барып, оларнынъ сёйлегенлерини къа- 
бул эткен киши, Хазрети Мухаммед -салляллаху алейхи ве 
селлем-ге энген шейлерни ред эткен киби олур». Бу сёзлер къай¬ 
сы хадис тюрюне мисальдир? 

A. Мевкъуф хадис Б. Макъту хадис В. Мерфу хадис 

Г. Мутеватир хадис Д. Ахад хадис 

B. Джумлелердеки бош ерлерни мунасип келимелернен 
толдурынъыз. 

(лафзий мутеватир, хасен хадис, азиз хадис, имам Тирмизий, 
маневий мутеватир, мевзу хадис) 

1.- сахих хадиснен зайыф хадис 

арасында ер алгъан, анджакъ сахих хадиске даа якъын олгъан ха¬ 
дистир. 

2. Сенедни мейдангъа кетирген бутюн равийлернинъ айны 

сёзлернен ривает эткен хадиске . де- 

ниле. 

3. Сёзлери фаркълы олмакънен берабер сенедни тешкиль эт¬ 
кен бутюн равийлернинъ айны мананен ривает эткенлери хадиске 
.дениле. 

4. Эр къайсы бир несильде равий сайысы энъ аз экиге тюшкен 

хадислерге.дениле. 

5. Уйдурма хадис - Хазрети Пейгъамберимиз -саллял¬ 
лаху алейхи ве селлем-нинъ сёйлемеген алда чешитли се- 
беплернен онъа нисбет этильген сёзлердир. Бу хадислерге 
.де дениле. 

6. «Хасен хадис» ыстыласыны ильк къуллангъан хадис алими 
.Дир. 

ИЛИМ ОГРЕНЮВНИНЪ ФАЗИЛЕТИ 

й ' , * * , *. у , ' . ' ' ' Л , > ' ' О 0 * о ' 

41р <Ш1 <ш1 Ф<_)1г :^1э ор <Ш1 <1>Ьзр у, ~' 

1. Осман бин Аффан радыяллахуанхтан ривает этильгенине 
коре, Ресулюллах -салляллаху алейхи ве селлем- шойле буюрды: 

«Энъ хайырлынъыз - Къуранны огренген ве огреткендир». 

Бухарий, Федаилюлъ-Къуран 21. 


Хадистен нелерни огрендик 


1. Къуранны огренген ве огреткен кимсе - умметнинъ энъ 
хайырлысыдыр. 

2. Къуран ильмине саип олмакъ кишининъ фазилетини ар- 
тырыр. 


3. Эр бир мусульман, Къуран огренмеге ве огретмеге керек 
олгъан эмиетни косьтермели. 

4)1 ^ 4)1 ффи :фи аХр 4)1 <_«ф -Ү 

2. Эбу Хурейре -радыяллаху анх-тан ривает этильгенине коре, 
Ресулюллах -салляллаху алейхи ве селлем- шойле буюрды: 


«Бир джемаат Аллахнынъ эвлеринден бир эвде топла- 
нып, Аллахнынъ китабыны окъуса ве араларында музакере 
этселер, оларнынъ устюне сеадет ве рахмет энер, мелеклер 
де этрафларыны сарып алыр. Аллах Тааля да о кимселерни 
[мелеклери арасында] анъар». 


Муслим, Зикр 38. 

Хадистен огренгенлеримиз 


1. Джами, месджит, текке, медресе ве эвлерде топланып , Къу- 
ран окъумакъ ве музакере этмек, савабы буюк ве макътавгъа ляй- 
ыкъ иштир. 


2. Къуран окъунгъан ве илим огренильген ерлерге секинет ве 
рахмет энер, о инсанларны мелеклер сарып алыр. 

3. Къураннынъ ялынъыз метинини окъумакъ ве оны эзбер- 
лемек етерли дегиль. Буларнен бирликте, Къуранны анъламагъа 
арекет этмек керек. 


4. Аллах Таалянынъ китабыны окъуп, онъа керекли сайгъы- 
ны косьтерген ве музакере эткен къулларыны, мелеклер озь арала¬ 
рында анъар ве мертебелерини юджельтир. 


411р <и)1 41)1 ^(1)1 4 _Хр 41)1 ~ й 'яУ* 

3. Эбу Хурейре -радыяллаху анх-тан ривает этильгенине коре, 
Ресулюллах -салляллаху алейхи ве селлем- шойле буюрды: 


«Инсан олъген сонъ, савап язылувы токътар. Анджакъ 
шуучь шейнинъ саваплары язылмагъа девам этер: Садакъа-и 
джарие (девам эткен садакъа), файдалы илим, артындан дуа 
эткен хайырлы эвлят». 


Муслим, Васиет 14. 


Хадистен нелерни огрендик 

1. Ахыретимизге олюмден сонъра да файдалы оладжакъ, ха- 
дисте кечкен бу учь хайырлы иштен энъ азындан бирине саип ол- 
магъа тырышмакъ керек. 

2. Ялынъыз илимге саип олмакъ дегиль, оны башкъаларына 
огретмек ве яймакъ, къалмасы ичюн чалышмакъ даа фазилетли- 
дир. 

3. Садакъа-и джарие - эр кеснинъ файдаланып оладжагъы ве 
девамлы олгъан эр къайсы бир хайырлы шейлердир. Джамилер, 
мектеплер, чешмелер, копюрлер ве хайрие вакъуфлары, хызмет 
муэссиселери киби. 


4)1 <11)1 ^01 ААР 4)1 ~ й 'УЗ* О* 

4. Эбу Хурейре -радыяллаху анх-тан ривает этильгенине коре, 
Ресулюллах -салляллаху алейхи ве селлем- шойле буюрды: 


«Ким илим тасиль этмек ичюн бир ёлгъа кирсе, Аллах о 
кишиге дженнетнинъ ёлуны къолайлаштырыр». 


Муслим, Зикр 39. 


Хадистен нелерни огрендик 


1. Илим огренмек - энъ фазилетли амеллерден биридир. 

2. Дженнетке кирювнинъ ёлларындан бири - илим огренмек- 
тир; чюнки илим инсангъа хакъны хакъсызлыкътан айырмагъа 
огрете. 


3. Ислям дини - илим огренювни, бильги саиби олувны ве 
джахилликтен къуртулувны макъсат эткендир. 

5. Абдуллах бин Амр бин Ас -радыяллаху анх- шойле деди: 


Ресулюллах -салляллаху алейхи ве селлем-нинъ шойле буюр- 
гъаныны эшиттим: 

«Аллах Тааля илимни инсанларнынъ хатыраларындан 
силип унуттырмакъ суретинен ёкъ этмез, алимлернинъ 
олюминен ёкъ этер. Нетиджеде ортада ич бир алим къалмаз. 
Инсанлар бир къысым джахиллерни кендилерине рехбер къа- 
бул этер. Олардан бир чокъ меселелер сорар; олар да билъме- 
ген алда фетва берир. Нетиджеде эм кендилери догъру ёлдан 
чыкъар, эм де инсанларны догъру ёлдан чыкъарырлар». 

Бухарий, Илим 34; Муслим, Илим 13. 


Хадистен нелерни огрендик 


1. Аллах Тааля илимни инсанларнынъ хатыраларындан си¬ 
лип унуттырмакъ суретинен ёкъ этмез, алимлернинъ олюминен 
ёкъ этер. 


2. Алимлер - ер юзюндеки инсанларнынъ энъ эмин олгъанла- 
ры, хайыр ве фазилетнинъ орьнеклеридир. 


3. Алимлерни оларнынъ илимлери фазилетли япар. 

4. Мусульман джемиетлернинъ вазифеси - илимнинъ ве 
алимлернинъ къадрини бильмек ве алимлернинъ артмасы ичюн 
гъайрет косьтермектен ибареттир. 

5. Илимсиз ве бильгисиз оларакъ дин мевзусында лаф этмек- 
тен ве фикир беян этмектен сакъынмакъ керек. 


6. Алим олмагъан инсанларнынъ джемиетнинъ башына ке- 
чип ёлбашчылыкъ япувлары, джемиетни догъру ёлдан чыкъарыр. 

« 11 р 4)1 ^ 14 ^ ^ <у) Сэ* 

6. Ибн Умер -радыяллаху анх-тан ривает этильгенине коре, Ре- 
сулюллах -салляллаху алейхи ве селлем- шойле буюрды: 

«Ялынъыз шу эки кимсеге пахылланмагъа мумкюн: би- 
ринджиси, кендисине Аллах тарафындан Къуран(гъа севги) 
берильген ве гедже-куньдюз онынънен мешгъуль олгъан кимсе; 
экинджиси, Аллахнынъ кендисине мал берген ве бу малны гед- 
же кунъдюз Онынъ ёлунда арджлагъан кимсе». 

Бухарий, Илим 15, Зекят 5, Ахкям 3, Муслим, Мусафи- 

рин, 266 - 268. 

Хадистен нелерни огрендик 

1. Ислямда пахылламакъ ясакъ. Бу хадистеки пахылламакъ- 
тан макъсат, бу кимселернинъ наиль олгъан савапкъа наиль ол- 
магъа джандан истемектир. 

2. Къуран афызы олмакъ, оны гузель окъумакъ, анъламакъ, 
Къуран илимлерине саип олмакъ ве Къурангъа коре амель этмеге 
истемек ве бунынъ ичюн арекет этмек мустехаптыр. 

3. Зенгин олгъан ве зенгинликлерининъ хакъкъыны ерине 
кетирип, Аллах ёлунда малыны арджлагъан кимселернинъ вазие- 
тини пахылламагъа мумкюн. 

4. Динимиз, Аллах берген малдан, Онынъ ризасы ичюн 
Онынъ ёлунда арджламакъны хош коре. 

: фи 4)1 ^а~др :>^^ -V 

7. Бедир эхлинден ве энсардан олгъан Эбу Месуд Укъбе бин 
Амр -радыяллаху анх- тан ривает этильгенине коре, Ресулюллах 
-салляллаху алейхи ве селлем- шойле буюрды: 

«Бир эйиликнинъ япылмасына себепчи олгъан кимсеге, о 
эйиликни япкъан кишилерге язылгъан савап къадар савап язы¬ 
лыр» 

Муслим, Имаре, 133. Эбу Давуд, Эдеб, 115; Тирмизий, 

Илим, 14 


Хадистен нелерни огрендик 

1. Хайырлы ишлерде ёлбашчы олмакъ, хайырны ишлемек 
киби саваптыр. 

2. Хайрлы ишни башлаткъангъа берильген савап себеби иле 
хайыр япкъаннынъ савабындан ич бир шей эксильтмез. 

3. Хайыр ишлемек макъсадынен къурулгъан джемиет, шимди- 
ки девирде гъает зарурдыр. 

ХАЗРЕТИ ПЕЙГЪАМБЕР ВЕ САХАБЕ 
ДЕВРИНДЕ ХАДИС 

БОЛЮКНИНЪ МЕВЗУЛАРЫ 
А. ХАЗРЕТИ ПЕЙГЪАМБЕР ДЕВРИ 

1. ХАЗРЕТИ ПЕЙГЪАМБЕРНИНЪ ХАДИС ОГРЕНЮВГЕ 
ТЕШВИКЪ этюви 

2. ХАЗРЕТИ ПЕЙГЪАМБЕР ДЕВРИНДЕ ХАДИС ОГРЕНЮВ 

Еллары 

3. ХАДИСЛЕРНИНЪ ДЖЕМИЕТКЕ ТЕСИРИ 

4. ХАДИСЛЕРНИНЪ ДЖЕМИЕТ АЯТЫНДАКИ ЭМИЕТИ 
Б. САХАБЕ ДЕВРИ 

1. САХАБЕНИНЪ ТАРИФИ 

2. САХАБЕНИ ТАНЫМА ЁЛЛАРЫ 

3. САХАБЕНИНЪ ФАЗИЛЕТИ 

4. САХАБЕ ДЕВРИНДЕ ХАДИС 

5. ХАДИС РИВАЕТИНЕН МЕШХУР ОЛГЪАН САХАБЕЛЕР 


82 



IV. БОЛЮК 


АЗЫРЛЫКЪ ИЧЮН ВАЗИФЕЛЕР 

1. Пейгъамберимиз девринде окъув-язув пек аз яйылгъан эди 
ве язув мальземелери (кягъыт, къалем киби) пек яйгъын дегиль 
эди. Буны козь огюнде тутып, хадислернинъ келеджек несиллерге 
насыл етиштирильгени акъкъында аркъадашларынъызнен субет 
этинъиз. 

2. Сахабенинъ фазилетинен алякъалы ает ве хадислерни та- 
лиль этинъиз. Бу мевзунен алякъалы бир ает ве бир хадисни деф- 
теринъизге язынъыз. 

3. Джаиль арап джемиетинден илим огърунда чокъ федакяр- 
лыкъ япаджакъ мумтаз бир несильнинъ чыкъмасыны насыл анъ- 
латырсынъыз? 

4. Сахабелерден кимлерни билесинъиз. Сыныфынъызда са- 
хабелерининъ адыны ташыгъан къач аркъадашынъыз бар? 

А. ХАЗРЕТИ ПЕЙГЪАМБЕР ДЕВРИ 

1. Хазрети Пейгьамбернинь хадис огренмеге тешвикъ 
этюви 

Хазрети Пейгъамбер -салляллаху алейхи ве селлем- эр шей- 
де олгъаны киби, илим хусусында да асхабына рехберлик этти. О, 
илимнинъ ве илим огренювнинъ зарурлыгъыны ялынъыз тевсие 
этмекнен сынъырланмайып, кенди теджрибесинен этрафындаки 
инсанларгъа да косьтергендир. Бу себепнен Ислямда ильк оджа 
- Хазрети Пейгъамбер -салляллаху алейхи ве селлем-дир. Онынъ 
илимге тешвикъ эткен хадислеринден базылары шулардыр: 

«Аллах ким ичюн хайыр истесе, оны динде факъих япар». 
[Бухарий, Илим 13.] 

«Ким илим тасиль этмек ичюн бир ёлгъа кирсе, Аллах 
о кишиге дженнетнинъ ёлуны къолайлаштырыр». [Муслим, 
Зикр, 39] 

«Икмет - мумининъ гъайып эткен шейидир. Оны къаерде 
тапса, аман алыр». [Тирмизий, Илим 19] 

«Эр ким диний илим тасиль алмакъ ичюн ёлгъа къоюл- 
са ве бутюн себеплерге сарылып илим огренсе, бу япкъан иши, 
кечмиш гуняхларына кеффарет олур». [Даримий, Мукъаддиме, 
6 ] 

Къуран-ы Керим Хазрети Пейгъамбер -салляллаху алейхи ве 
селлем-ге 23 сене девамында парча-парча оларакъ эндирильди. 
Арды-сыра кельген бу аетлерни о, асхабына анълатып татбикъаты- 
ны япа эди. Иште, Къуран аетлерининъ изааты олгъан хадислер ве 
онынъ татбикъинден мейдангъа кельген суннет, Хазрети Пейгъ¬ 
амбер -салляллаху алейхи ве селлем- деврининъ энъ муим ильмий 
фаалиетидир. 

Хазрети Пейгъамбер -салляллаху алейхи ве селлем- девринде 
илим васыталары аз эди, бу себептен бильги алув эсасен эзберлев 
ёлунен эльде әтиле эди. Арап джемиетининъ муим эсаплагъан 
шиир ве менкъибелер киби бедиий эсерлер эзберленип, афызалар- 
да къорчалана эди. Бу себепнен ильк девирдеки ильмий фаалиет- 
лер ичюн бу агъыз эдебияты медениетининъ муим тесири бар эди. 

Асхаб Хазрети Пейгъамберимизден дуйгъан эр къайсы бир 
сёзни я да корьген эр къайсы бир арекетни, кенди араларында му- 
закере этип, куньлюк аятларында къулланмагъа чалыша эдилер. 
Оларнынъ суннет ве хадиске косьтерген бу авеслиги, Къуран-ы 
Керимнинъ янында хадис куллиятынынъ да пейда олувына себеп 
олды. 

Бу куллият сахабийлернинъ элинде язылы оларакъ ёкъ эди, 
тек афызаларда тутула эди. Чюнки Пейгъамберимиз -салляллаху 
алейхи ве селлем-, ильк вакъытта хадислер аетлернен къарышма- 
сын деп, хадислерни язувны ясакълагъан эди. Даа сонъра бойле 
бир телюке къалмагъанда, башта базы сахабийлерге, сонъра да 
бутюн сахабийлерге хадислерни язмагъа изин берди. Бойледже, 
башта эзберленип афызаларда къорчалангъан хадислер, айрыджа 
язынен даа къуветлендирильди ве огренильмеси даа да къолай- 
лаштырылды. Бу шекильде хадислер де Ислям дюньясынынъ эр 
тарафына яйылды. 

БИЛЬГИ ХАЗИНЕНЪИЗГЕ 

Севгили Пейгъамберимиз -салляллаху алейхи ве селлем- 
базы сахабийлерге хадислерини язмагъа изин берген эди. Бу са¬ 
хабийлернинъ базылары шулардыр: 

Абдуллах Ибн Амр Ибнуль-Ас, Эбу Хурейре, Хазрети Али, 
Джабир Ибн Абдиллях, Энес Ибн Малик, Семуре Ибн Джун- 
деб, Абдуллах Ибн Аббас -радыяАллаху анхум-. 

2. ХАЗРЕТИ ПЕЙГЪАМБЕР ДЕВРИНДЕ ХАДИС 
ОГРЕНЮВ ЁЛЛАРЫ 

Хазрети Пейгъамбер девринде хадислер шу ёлларнен огрени- 
ле эди: 

а. Музакере 

Сахабенинъ бир къысмы чешит ишлер себебинден эр вакъыт 
Хазрети Пейгъамбер -салляллаху алейхи ве селлем-нинъ янында 
олмагъа имкянлары олмай эди. Бунынъ ичюн онынъ сёйлеген ве 
япкъанларыны эр вакъыт динълемеге я да корьмеге имкянлары 
ёкъ эди. Бу себептен олар хадислерни Хазрети Пейгъамбер -сал¬ 
ляллаху алейхи ве селлем-нинъ озюнден эшиткен сахабелернен 
музакере этип огрене эдилер. Энес б. Малик -радыяАллаху анх- 
нынъ шу сёзю бунъа ишарет эте: 

«Биз, Хазрети Пейгъамбер -салляллаху алейхи ве селлем-нинъ 
янында олгъанымыз вакъыт, эшиткен эр шейни кенди арамызда 
эйидже анълагъангъа къадар музакере эте эдик». Бу музакере даа 
чокъ Пейгъамберимиз -салляллаху алейхи ве селлем-нинъ мес- 
джидинде, суффе денильген къысмында ола эди. 

б. Эзберлев 

Хазрети Пейгъамбер девринде хадислерни огренюв ве накъыл 
этювнинъ энъ муим ёлларындан бири - эзберлевдир. Бу эзберлев 
фаалиетине шу хадиснинъ тесири гъает буюк олды. Хадис-и ше- 
рифте Хазрети Пейгъамбер -салляллаху алейхи ве селлем- шойле 
буюрды: «Менден бир хадис эшитип, оны эзберлеген ве сонъра 
да башкъасына накъыл эткен кимсенинъ юзюни Аллах ай- 
дынлатсын». [Тирмизий, Илим, 2628] 

в. Язув 

Хазрети Пейгъамбер -салляллаху алейхи ве селлем- Ислямны 

яймагъа башлагъан ильк девирде, хадис язувны ясакълагъан эди. 
Анджакъ, белли бир вакъыт кечкен сонъ хадислернинъ язылмасы¬ 
на изин берди. Бу себепнен эксериет сахабе, эзберлеген хадислери- 
ни язынен къуветлендирдилер. 

г. Илим меджлислери 

Сахабе вакъты-вакътынен Хазрети Пейгъамбернинъ чевреси- 
не отурыр, оны динълер, сёйлегенлерини огренир эди. Умумиет- 
нен намазлардан сонъра япылгъан бу топлашувларда иштирак эт- 
кен сахабийлер, онынъ эмирлерини, тевсиелерини, насиатларыны 
динълей ве бойледже, хадислерни огрене эдилер. 

д. Суаль берюв 

Суаль берюв усулы - сахабийлернинъ хадис огренювлерин- 
де бир усулдыр. Хазрети Пейгъамбер -салляллаху алейхи ве сел- 
лем- кендисине берильген суаллерге джевап бергенде, сорагъан 
кишининъ бильги ве анълайыш дереджесини дикъкъаткъа ала 
эди. Текрар-текрар суаль берильмесин деп, суаллерге этрафлыджа 
джевап бере эди. 

Меселя, кийик айванларнынъ эти хелялмы деп соралгъанда, 
кийик айванлардан хелял олгъанлары ве харам олгъанларыны 
этрафлыджа анълата эди. 

е. Такьип 

Сахабеден базылары, Хазрети Пейгъамбер -салляллаху алей¬ 
хи ве селлем-нинъ девамлы янында олып, ондан хадис огрене эди¬ 
лер. Буларнынъ энъ мешхур олгъаны Эбу Хурейредыр. О, шойле 
дей: «Мухаджир къардашларымыз базарда, тиджаретте, энсар 
къардашларымыз багъ, багъча киби маллар башында чалышмакъ- 
нен мешгъуль ола эдилер. Биз исе къарын токълугъына, Хазрети 
Пейгъамбер -салляллаху алейхи ве селлем-ге хызмет этип, олар- 
нынъ корьмегенлерини корип, бильмегенлерини биле эдик». 

3. ХАДИСЛЕРНИНЪ ДЖЕМИЕТ АЯТЫНДАКИ ЭМИ- 
ЕТИ 

Ислямиет - инсаннынъ ве джемиетнинъ дюнья ве ахырет се- 
адетини эр шейден устюн туткъан бир диндир. Хазрети Пейгъам- 
бер -салляллаху алейхи ве селлем-нинъ дюньявий ве ахыретнен 
алякъалы ишлерни низамгъа къойгъан хадислери бу сеадетке 
иришмек ичюн керекли шартларнен толу эди. Тевхид иманына 
таянгъан янъы бир джемиет инша этмекнен вазифелендирильген 
Хазрети Мухаммед -салляллаху алейхи ве селлем-нинъ эр сёз ве 
арекети, джемиетке накъыл этилюви пек муим эди. 

Анджакъ, бунынъ ичюн базы шейлерге ихтиядж бар эди: 

а. Хазрети Пейгьамбернинь тешвикь этюви 

Хазрети Пейгъамбер -салляллаху алейхи ве селлем- Ислям- 
ны эр-кеске дуюрмагъа истей эди. Бу динни инсанлыкъкъа етки- 
зильмеси хусусында сахабелерини де шуурландыра, оларны даи- 
ма тешвикъ эте эди. Олар бу тевсиелерге уйып, вазифелерининъ 
месулиетини анълап, Ислямны яймакъ ичюн бутюн дюньягъа 
даркъалдылар. Чюнки адалет къыдыргъан ве акъикъаттан узакъ 
къалгъан бутюн инсанлыкънынъ бунъа ихтияджы бар эди. 

Хазрети Пейгъамбернинъ бойле тешвикълерини косьтерген 
хадислер бу хусусны шойле анълата: 

«Бир ает биле олсаменден башкъаларына теблигъ этинъ- 
из». [Бухарий, Энбия 50. Айрыджа бк. Тирмизий, Илим 13.] 

«Бу ерде олгъанлар, олмагъанларгъа менден эшиткенле- 
рини накъыл этсин, анълатсын. Белъки бу ерде олгъан кимсе, 
эшиткен шейни кендисинден даа гузелъ анълагъан бирисине 
накъыл этер». [Бухарий, Хадж, 132, Эбу Давуд, Хадж, 63.] 

б. Сахабенинъ илимни севмелери ве хадис огренмеге 
косьтерген федакярлыкълары 

Сахабе Къуран-ы Кер имни даа эйи анъламакъ, кендилери- 

ни джахилие къаранлыгъындан къуртаргъан Ислямны огренмек 
ичюн бутюн кучьлеринен чалыша эдилер. Бунынъ ичюн де эр тюр- 
лю федакярлыкълар япа эдилер. 

Ойле ки, сахабе Ресулюллах -салляллаху алейхи ве селлем-ден 
он ает огренгени вакъыт, буларны эйидже анълап, кендилери тат- 
бикъ этмегендже, башкъа аетлерге кечмез эдилер. Олар Къуран-ы 
Керимни эм илим оларакъ огрендилер, эм де аятларында татбикъ 
эттилер. 

Сахабенинъ хадисни огренюв ве башкъаларына еткезюв ху- 
сусындаки бу федакярлыкъ арекетлери, хадислернинъ джемиет 
ичинде накъыл этильмесинде буюк роль ойнады. 

в. Хазрети Пейгьамбернинь аилелери 

Хадислернинъ джемиетке накъыл этилювинде Пейгъамбери- 
миз -салляллаху алейхи ве селлем-нинъ къадынларынынъ иссеси 
де буюк олды. Хусусан, аиле ве эвлилик аятынен алякъалы биль- 
гилер Хазрети Пейгъамбер -салляллаху алейхи ве селлем-нинъ 
къадынларындан огрениле эди. Хазрети Айше -радыяллаху анха- 
нынъ бу саада муим хызметлери олды. О, бир чокъ сахабий ве та- 
биинге илим огретти, Хазрети Пейгъамбер -салляллаху алейхи ве 
селлем-ден де чокъ хадис ривает этти. Хазрети Айше -радыяллаху 
анха- энъ чокъ хадис ривает эткен еди сахабийден биридир. 

г. Хазрети Пейгьамбернинь эльчилери 

Хазрети Пейгъамбер Ислямны янъы къабул эткен къабиле- 
лерге Къуран-ы Керимни ве Ислям динининъ эсасларыны огрет- 
мек ичюн, сахабеден базыларыны сечип еллады. Олар баргъан 
ерлеринде вазифелерини ерине кетирмеге арекет эте, Хазрети 
Пейгъамбер -салляллаху алейхи ве селлем-нинъ сёзлерини, тат- 
бикъатыны ве укюмлерини халкъкъа еткизе эдилер. 

Хазрети Пейгъамбер -салляллаху алейхи ве селлем- бу оджа- 
ларгъа базы талиматлар бере эди. Меселя, Эбу Муса эль -Эшари 
-радыяллаху анх- иле Муаз б. Джебель -радыяллаху анх-ны Йе- 
менге ёллагъанда « къолайлаштырынъыз , зорлаштырманъыз, 

мужделенъиз, нефрет эттирменъиз, бир-биринъизге уюнъыз, 
мухалефет этменъиз» [Бухарий, Илим, 11, Мегази, 60; Муслим, 
Джихад, 4.] деп тенбиелеген эди. Бу даветчилер ве оджалар васыта- 
сынен де Хазрети Пейгъамбер -салляллаху алейхи ве селлем-нинъ 
хадислери джемиетке еткизильди. 

д. Тыш улькелерден кельген эльчилер 

Мединеге мусульман олмакъ ичюн, я да мусульман олгъан- 
ларыны бильдирмек, я да Ислям динининъ эсасларыны огрен- 
мек, я да Хазрети Пейгъамбер -салляллаху алейхи ве селлем-нинъ 
чагъырувына уймакъ ичюн чешит эйетлер келе эди. Олар Хазрети 
Пейгъамбер -салляллаху алейхи ве селлем- ве сахабенен корюше 
ве олардан бир шейлер огрене эдилер. Эльчилер юртларына дёнип, 
Пейгъамбер -салляллаху алейхи ве селлем-ден огренгенлерини 
башкъаларына накъыл эте эдилер. Хазрети Пейгъамбер -саллял¬ 
лаху алейхи ве селлем- де кендисинден огренгенлерини башкъала¬ 
рына теблигъ этмелерини оларгъа әмир эте эди. 

4. ХАДИСЛЕРНИНЪ ДЖЕМИЕТ АЯТЫНДАКИ ЭМИ- 
ЕТИ 

Хазрети Мухаммед -салляллаху алейхи ве селлем- Аллах та- 
рафындан инсанларгъа Ислям динини теблигъ этювнен вазифе- 
лендирильген сонъ Пейгъамбердир. Къуран-ы Керимде Хазрети 
Пейгъамберге итаат этювнинъ Аллахкъа итаат оладжагъы, онъа 
исьян этюв де Аллахкъа исьян сайыладжагъы бильдирильген. 
Онда инсанлар ичюн гузель бир орьнек бар. Онынъ әмир эткен- 
лерине уйып, ясакълагъанларындан къачынмакъ, инсаннынъ има- 
нынен алякъалы бир месулиеттир. 

Къаранлыкъ бир девирден, сеадет, адалет ве ахлякъ медение- 
тине кечмеге ярдым эткен Ислям динининъ Пейгъамбери Хазрети 
Мухаммед -салляллаху алейхи ве селлем-, чевресиндеки муминлер 
ичюн мукеммель бир орьнек эди. Муминлер оны эр джеэттен орь¬ 
нек аладжакъ ве кендилерине рехбер къабул этеджек эдилер. Бу 
себепнен Хазрети Пейгъамбернинъ суннет ве хадислерининъ дже¬ 
миетке япкъан тесири буюктир. 

Ислям джемиетинде суннет, башта ибадетлер олмакъ узе- 
ре, аятнынъ эр саасында аслий шеклинен къорчаланмакъта ве 
татбикъ этильмекте. Ойле ки, джемиетнинъ урф-адетлерининъ 
чогъунда, суннетнинъ излерини корьмек мумкюн. Джемиет ая- 
тында яшатылгъан бу адетлер онынъ суннетининъ джанлы бир 
шекильде девам эткенини ве тесирини косьтермекте. О алда эвель 
олгъаны киби кунюмизде де, Хазрети Пейгъамбернинъ сёзлери ве 
татбикъаты мусульманлар ичюн вазгечильмез бир орьнек ве му- 
раджаат менбасыдыр. 

Б. САХАБЕ ДЕВРИНДЕ ХАДИС 

1. Сахабе кимдир ? 

Сахабе - «достлар, аркъадашлар, берабер олгъанлар» демек- 
тир. Айны манада къулланылгъан «асхаб» келимеси исе, «сахиб» 
(дост, аркъадаш) келимесинден пейда олгъандыр. 

Ыстыла оларакъ «сахабе» - Хазрети Пейгъамбер -салляллаху 
алейхи ве селлем-ни пейгъамберлиги вакътында корьген, онынъ- 
нен корюшип лаф эткен, онъа иман эткен ве мусульман оларакъ 
ольген кимселерге берильген аддыр. 


КЪАЙДЭТИНЪИЗ 

Бир кимсенинъ сахабий олгъаны сахабий, я да табииннинъ 
шаатлыгъы, я да кендисининъ итирафы иле билинир. 

Энъ сонъки сахабий сайылгън Амир ибн Василе эл- 
Лейсининъ хиджрий 110 сенеси вефат эткени къабул этильген. 
Бу себепнен ондан сонъра «мен сахабийим» деген кимсенинъ сё- 
зюне инанылмаз. 


Ислям алимлери сахабени шойле тариф этелер: 
1. Мусульман олмасы керек. 

2. Хазрети Пейгъамбернен корюшкен олмасы керек. 

3. Омрюнинъ сонъуна къадар мусульман оларакъ яша- 
масы керек. 

Мусульман олмайып Хазрети Пейгъамберни корьген, амма 
онынъ вефатындан сонъ мусульман олгъан кимсе - сахабий сай- 
ылмаз. 

2. Сахабени танувнынь еллары 

Бир кимсенинъ сахабий олгъаны шу ёлларнен белли олур: 

1. Теватюр ёлунен: Теватюр - ялан сёйлемелери мумкюн ол- 
магъан чокъ сайыдаки кимселернинъ, бир хаберни иттифакънен 
накъыл этмелери, бир мевзу узеринде бир фикирге кельмелеридир. 

Сахабий олгъаны теватюр ёлунен белли олгъанларгъа мисаль 
оларакъ Эбу Бекир, Умер, Усман, Али, Талха, Зубейр б. Аввам, Сад 
бин Эби Вакъкъас -радыяллаху анх- хазретлерини айтмакъ мум¬ 
кюн. 

2. Шурет ёлунен: Теватюр дереджесинде олмамакънен бера- 
бер, бир кишининъ сахабий олгъанынынъ бир чокъ кимсе тара- 
фындан билинмесидир. 

Меселя, Дымам б. Салебе -радыяллаху анх-, Сад бин Бекре 
къабилесинден эди. Къабилесининъ эльчиси оларакъ Хазрети 
Пейгъамбернинъ янына кельген, онъа базы суаллер берип, му¬ 
сульман оларакъ дёнген эди. Хазрети Пейгъамбер -салляллаху 
алейхи ве селлем-ни къыскъа бир вакъыт корьгени себебинден, 
айны заманда Мекке ве Медине тышында яшагъаны себебинден, 
оны чокъ адам бильмей эди. Бойледже, сахабий олгъанына даир 
бильги теватюр дереджесине етишмеген эди. 

3. Бир сахабий ве табииннинъ шаатлыгъы иле: Бунъа 
орьнек оларакъ Хумаме бин Эби Хумаме -радыяллаху анх- ни бер- 
мек мумкюн. Хумаме Исфахан шеэри мусульманлар тарфындан 
фетих этильгенде вефат эткен эди. О девирде белли сахабийлер- 
ден олгъан Эбу Муса эль-Эшарий -радыяллаху анх-, Хумаменинъ 

Хазрети Пейгъамбернен корюшкенини, Пейгъамберимиз онынъ 
шехит оларакъ оледжегини сёйлегенини бильдирген эди. Бойлед- 
же, Хумаменинъ сахабий олгъаны башкъа бир сахабийнинъ хабер 
бермесинен анълашылды. 

4. Кендисининъ «Мен сахабийим» демесинен: Бу такъ- 
дирде «Мен сахабийим» деген кимсенинъ адалетли, яни эр тараф- 
лама дурюст ве ишанчлы бир кимсе олмасы ве хиджрий 110 се- 
несинден эвель яшагъан олмасынынъ шартлары къыдырыла эди. 
Чюнки энъ сонъ сахабий хиджрий 110 сенесинде вефат эткени 
къабул этильмекте. Онынъ ичюн бу девирден сонъра «мен саха¬ 
бийим» деген кимсенинъ сёзюне инанылмаз. 

ФИКИР ПАЙЛАШАЙЫКЪ 

Асхабнынъ хадис мевзусындаки исрарлыгъына бир мисаль. 

Хазрети Эбу Бекир -радыяллаху анх-къа, яшлы бир къа- 
дын келип, къартананынъ мирас хакъкъыны сорай. О: «Сенинъ 
ичюн Аллахнынъ Китабында бир укюм ёкъ. Ресулюллах -сал- 
ляллаху алейхи ве селлем- де бу хусуста бир шей сёйлегенини 
бильмейим» деп джевап берди. Сонъра да джемааткъа чеври- 
лип: «Бу хусуста бир шей эшиткен бармы?» деп сорады. Мугъ- 
ире -радыяллаху анх- турып: «Ресулюллах -салляллаху алейхи 
ве селлем-нинъ къартаналаргъа алтыда бирини (1/6) бергенини 
корьдим » деди. 

Хазрети Эбу Бекир -радыяллаху анх- берильген джевапнен 
къанаатленмей. «Бунъа шаатлыкъ этеджек бири бармы?» деп 
шаат арамагъа башлай. Мухаммед Ибн Меслеме -радыяллаху 
анх- шаатлыкъ этмесинен, къартаналар ичюн алтыда бир (1/6) 
пайгъа укюм эткен эди. 


3. Сахабенинъ фазилети 

Сахабенинъ фазилети, яни оларнынъ даа сонъраки мумин- 
лерге коре устюнликлери, бутюн Ислям алимлери тарафындан 
къабул этильгендир. Сахабенинъ устюн олувы ве фазилети, олар¬ 
нынъ инсанларнынъ энъ устюни ве фазилетлиси олгъан Хазрети 
Пейгъамбернинъ аркъадашлары олгъанлары, онынъ даветини 


93 








ХАДИС УСУЛЫ 


къабул эткенлери, зорлукъ заманларында оны ялынъыз быракъ- 
магъанлары ичюндир. 

Къуран-ы Керимде сахабеге хитап эткен ве оларны макътагъ- 
ан аетлер бар. Булардан базылары шулар: 

«Мухаммед -салляллаху алейхи ве селлем- Аллахнынъ 
Ресулюдир. Онынънен берабер олгъанлар кяфирлерге 
къаршы четин, кенди араларында мерхаметлидирлер. 
Оларны девамлы рюку ве седжде алында корерсинъ. Ал- 
лахтан эйилик ве хошнутлыкъ истерлер. Оларнынъ юзьле- 
ринде седжде изи бардыр». [Фетих, 48/29.] 

«Иман этип хиджрет эткенлер, Аллах ёлунда джихат- 
къа чыкъкъанлар ве бу мухаджирлерни сакълагъанларнен 
оларгъа ярдым элини узаткъанлар бар я, иште, керчектен 
мумин олгъанлар булардыр. Олар ичюн магъфирет ве бол- 
бол берильген рызыкълар бардыр». [Ал-и Имран, 3/10.] 

«Эйилик ярышында биринджилик къазангъан мухад- 
жирлернен, энсардан ве бу ёлда оларгъа таби олгъанлардан 
Аллах разы олгъандыр. Олар да Аллахтан разыдырлар. Ал¬ 
лах оларгъа алтындан нехирлер акъкъан, ичинде эбедий 
къаладжакъ дженнетлер азырлагъандыр, иште, энъ буюк 
къуртулыш будыр». [Тевбе, 9/100.] 

«Бойледже, сиз инсанларгъа къаршы Хакънынъ шаат- 
лары оласынъыз, Аллах Ресюли де сизге шааат олсун деп 
васат (орта) бир уммет яптыкъ». [Бакъара, 2/143.] 

Бу аетлерден бир къысмы, умумий оларакъ Ислям умметине 
хитап эте. Анджакъ, Къуран энген девирде яшагъан ве Ислям ум- 
метининъ озеги олгъан сахабе, бу макътавларнынъ ильк мухата- 
плары олгъанлар. 

4. Сахабе девринде хадис 

Сахабе деврини эки болюкке больген алда талиль этмек керек. 
Биринджи болюк - Хазрети Пейгъамбернинъ аятта олгъан девир, 
экинджиси исе Хазрети Пейгъамбернинъ вефатындан хиджрий 
110 сенесине къадар олгъан девирдир. Башта айтылгъаны киби, 
Хазрети Пейгъамбер сагъ олгъанда ортагъа чыкъкъан меселелер, 
Къуран аетлери ышыгъында я да Пейгъамберимизнинъ ифаде ве 
татбикъатынен чезиле эди. 

Бу девирде сахабе къаршылашкъан эр меселесини Хазре¬ 
ти Пейгъамберден сорап, чезмеге тырыша эди. Япкъан эр ал ве 
арекетлери диний нокъта-и назарындан нени ифаде эткенини де 
Пейгъамберимизден сорап огрене эдилер. Бойледже, хадислер ве 
умумен суннет, оларнынъ бу диний укюмлерни огренмге истеклери 
ве гъайретлери нетиджесинде чогъалды ве инкишаф этти. Хазрети 
Пейгъамберге аит сёз ве татбикъатнынъ бутюни, онынъ вефатына 
къадар олгъан девирде тамамланып сонъуна эргени ичюн, керчек 
ве саф шекильдеки хадис ве суннетни бу девирде корьмектемиз. 
Чюнки бу девирде хадис уйдурув фаалиети корюльмей, базы янъ- 
лыш тюшюнджелер де Хазрети Пейгъамбер тарафындан тюзетиле 
эди. Албуки, Хазрети Пейгъамбернинъ вефатындан сонъки девир¬ 
де, фитне арекетлерининъ башламасынен берабер, хызлы бир ха¬ 
дис уйдурув фаалиети башлады. 

Хазрети Пейгъамбернинъ вефатынен бирликте башлагъ- 
ан экинджи девирде де, сахабе хадис ве суннет хусусында гъает 
мукъайт олмагъа девам этти. Хазрети Пейгъамбернинъ девринде, 
онынъ изни ве тешвикъатынен башлагъан хадис язув фаалиети, 
сахабе девриндеки энъ муим хадис фаалиетлеринден бири олды. 
Бу фаалиетнинъ сонъунда хадислернинъ ильк язылы метинлери 
пейда олды. Базы хадис саифелери кунюмизге къадар етип кель- 
ди. Бу саифелер оларны язгъан сахабийлернинъ адынен мешхур 
олдылар. 

Сахабе, Хазрети Пейгъамберге иснад этильген риваетлерни 
къабул этюв хусусында да чокъ дикъкъатлы эди. Хусусан ильк дёрт 
халифенинъ татбикълери бунъа мисальдир. Меселя, Хазрети Эбу 
Бекир -радыяллаху анх-, кендисинден соралгъан бир суаль узери- 


95 



ХАДИС УСУЛЫ 


не янындакилерден, бу мевзуда Хазрети Пейгъамберден бир хадис 
эшиткен бармы, деп сорар эди. Бунынъ узерине Мугъире б. Мес- 
леменинъ сёйлеген хадисни къабул этмеден эвель, экинджи бир 
сахабийнинъ шаатлыкъ этмесини истеген ве сонъра къабул эткен 
эди. 

Хазрети Умер -радыяллаху анх-, эвине келип учь дефа изин ис¬ 
теген ве джевап аламагъан сонъ къайткъан сахабий Эбу Муса эль- 
Эшари -радыяллаху анх- ге, буны не ичюн япкъаныны сорагъан, о 
да, Хазрети Пейгъамбернинъ, «сизден биринъиз бир эвге кирмек 
ичюн учь дефа къапыны чалсын, ичериден изин берильмеген олса 
къайтсын» деп буюргъаныны анълатты. Хазрети Умер: «ВАллахи, 
бу сёзнинъ Ресулюллахкъа аит олгъаныны косьтерген бир делиль 
кетир», деди. Бунынъ узерине Эбу Муса, Убей б. Къабны шаат ола- 
ракъ онъа алып кельген эди. Хазрети Умер: «Мен сени къабаат- 
ламакъ ичюн дегиль, инсанлар Пейгъамберимиз акъкъында ялан 
сёйлемелеринден къоркъкъаным ичюн бойле яптым» деди. 

Хазрети Али де: «Мен Ресулюллахнынъ агъызындан бир хадис 
эшиткеним вакъыт, Аллах насип эткени къадар ондан файдалан- 
магъа гъайрет эте эдим. Факъат башкъа бириси Пейгъамберден 
бир хадис ривает эткенде, онъа емин эттире эдим. Емин этиндже 
де, оны тасдикълар эдим», деп меселенинъ инджелигини косьтер¬ 
ген эди. 

Бутюн бу мисаллер, сахабенинъ Хазрети Пейгъамбернинъ ве- 
фатындан сонъра да, онынъ суннет ве хадислерини къорчаламакъ 
ичюн косьтерген гъайретлерине ишарет этмекте. 

Сахабенинъ хадислерни къабул этюв ве оларны накъыл этюв 
мевзусында косьтерген гъайретнинъ янында, бу девирде чокъ ха¬ 
дис ривает эткен сахабийлер де бар эди. Сахабелерден ёлбашчы 
олгъанлар, Хазрети Пейгъамберден эр эшиткен шейни ялан- янъ- 
лыш ривает этильмесине изин бермедилер. Олар хадис риваетини 
белли къаиделерге багъламагъа тырыштылар ве чокъ хадис ривает 
эткен сахабийлерни хош корьмей эдилер. Бу юзьден Эбу Хурейре 
баягъы тенкъит әтиле эди. «Муксирун» деп адландырылгъан бой¬ 
ле чокъ хадис ривает эткен сахабийлернен берабер, «мукъиллюн» 
денильген аз хадис ривает эткен сахабийлер де бар эди. 

Хазрети Пейгъамбернинъ вефатындан сонъра, сахабе ара¬ 
сында хадис огретюв ве огренюв фаалиети буюк бир суръатнен 
чогъалды. Фетихлер себебинен узакъ мемлекетлерге дагъылгъан 
сахабийлер, бу топракъларда мусульманлыкъны янъы къабул эт- 
кен джемиетлерге, Хазрети Пейгъамбернинъ сёз ве татбикъатыны 
огретип, оларгъа оджалыкъ яптылар. 

Джамиде башлагъан ильк хадис огренюв дерслери, кене джа- 
милерде девам этти. Базы Ислям шеэрлеринде джамилер хадис 
огренмеге истегенлернен толуп ташты. Айрыджа, бу илим ашыгъы 
кимселер ичинде бильгилерини арттырмакъ истегенлер, узакъ 
мемлекетлерге гъает мешакъатлы ёлджулыкълар япып, хадис 
бильген кимселерден хадис огрендилер. Хадис тарихында «рихле» 
оларакъ билинген бу агъыр ёлджулыкълар, ильк мусульманлар- 
нынъ илим огърунда япкъан федакярлыкъларыны косьтермекте- 
Дир. _ 

ТЮШЮНИП БАКЪЫНЪЫЗ 

Сахабенинъ ёлбашчыларындан бири олгъан Абдуллах ибн 
Умер -радыяллаху анх- суннетке чокъ багълы эди. Ойле ки, Ибн 
Умер Мекке иле Медине арасында оськен бир терекнинъ астын¬ 
да отурып раатлана эди. Бунынъ себеби соралгъанда: «Бу терек¬ 
нинъ астында Ресулюллах -салляллаху алейхи ве селлем- раат- 
лангъан эди» деп джевап берген эди. 

Бир башкъа мисальде исе Ресулюллах -салляллаху алейхи 
ве селлем- Месджид-и Небевийнинъ бир къапысы акъкъында 
«Бу къапыны къадынларгъа быракъмакъ керек» дегени ичюн 
Абдуллах Ибн Умер -радыяллаху анх- о къапыдан бир даа ичте 
кирмеди. 


5. Хадис риваетинен мешхур олгьан сахабийлер 

Сахабийлернинъ эписи, азмы-чокъмы Хазрети Пейгъамбер 
-салляллаху алейхи ве селлем-нинъ хадислерини эшиткен, сунне- 
тини татбикъ эткен эди. Анджакъ, бунынънен берабер эр кеснинъ 
ривает эткен хадислери сайысы фаркълы эди. Чокъ хадис ривает 
этмекнен мешхур олгъан сахабийлернинъ сайысы чокъ дегиль. Бу 
сахабийлернинъ башында Хазрети Пейгъамберге якъын олгъан ве 
ондан сонъ халифелик япкъан ильк дёрт халифе келе. Хадис рива- 

етинен мешхур олгъан сахабийлернинъ базылары шулардыр: 

1. Хазрети Эбу Бекир: Ильк халифе олгъан Хазрети Эбу 
Бекирнинъ Къурангъа буюк хызметлери олды. Къуран-ы Керим 
онынъ халифелиги девринде мусхаф (китап) алына кетирильди. 
Хазрети Пейгъамберден хадис ривает этюв мевзусында пек дикъ- 
къатлы эди. Бу себепнен онынъ ривает эткен хадислерининъ сай- 
ысы 142 ден кечмеди. 

2. Хазрети Умер: Ислям халифелерининъ экинджисидир. 
Хазрети Пейгъамберден 573 хадис ривает эткендир. Хазрети Умер 
хадис ве суннетнинъ татбикъатында ялынъыз шекильджилик ве 
такълит этювге къаршы эди. О, Хазрети Пейгъамбернинъ сёз ве 
татбикъатынынъ мана оларакъ анълашылмасыны истей эди. 

3. Хазрети Осман: Къуран-ы Керимни чогъалтып, Ислям 
алемининъ эр тарафына ёллагъан ве бойледже, фаркълы окъу- 
нышларны токътатып, мусульманлар арасында пейда олгъан ихти- 
ляфларгъа сонъ берди. Хазрети Осман вакътыны даа чокъ ибадет 
ве Къуран окъумакънен кечире эди. Ривает эткен хадислерининъ 
сайысы 146 данедир. 

4. Хазрети Али: Хазрети Али де хадислерни къабул этювде 
ве хадис риваетинде чокъ дикъкъатлы арекет эте эди. Хадис рива¬ 
ет эткенлерге емин эттирген сонъ хадислерини ала эди. 586 хадис 
ривает эткендир. 

Хадис алимлери, сахабийлерни ривает эткен хадислерининъ 
микътарына коре эки группагъа больгенлер: 

1. Муксирун - бинъден чокъ сайыда хадис ривает эткен са- 
хабийлер. 

2. Мукъиллюн - бинъден аз сайыда хадис ривает эткен са- 
хабийлер. 

Чокълукъ ве азлыкъ мевзусында бир ольчю ёкътыр, анджакъ, 
бинъ сайысы сынъыр къабул этильген ве бинъден чокъ хадис ри¬ 
вает эткен сахабийлер - муксирун, бинъден аз ривает эткенлер де 
- мукъиллюн сайылгъан. Башта чокъ хадис ривает эткен сахабий- 
лернен таныш олайыкъ. 

1. Муксирун 

а. Эбу Хурейре: ады Абдуррахман б. Сахрдыр. Мышыкъларны 
севгени ичюн, Хазрети Пейгъамбер онъа Эбу Хурейре (мышыкъ- 
нынъ бабасы) деди ве бу лагъап иле мешхур олды. О, Хиджретнинъ 
7-джи сенеси (милядий 629сенеси) мусульман олгъан эди. Медине- 
де суффеде яшап, Пейгъамберимизнинъ янындан ич айрылмайып, 
девамлы хадис ве илим огренювнен мешгъуль олгъандыр. 

Эбу Хурейре чокъ хадис ривает эткен сахабийлернинъ башын¬ 
да келе. Эбу Хурейре чокъ хадис ривает этмесини девамлы Хазрети 
Пейгъамбернинъ янында булунмасынен ве онынъ хусусий дуасы- 
на наиль олгъанынен багълай эди. О, 5374 хадис ривает эткендир. 

б. Абдуллах б. Умер: Эбу Хурейреден сонъра энъ чокъ хадис 
ривает эткен сахабий Ибн Умердир. 0,2630 хадис ривает эткендир. 
Ибн Умер, халифе Хазрети Умернинъ огълу эди. Бабасынен бера- 
бер 10 яшында мусульман олгъан ве Мединеге бабасындан эвель 
хиджрет эткен эди. Абдуллах Ибн Умер диндар ве такъвалы бир 
инсан эди. 

в. Энес б. Малик: Ривает эткен 2286 хадиснен муксирун са- 
хабийлер арасында учюнджи ердедир. Хиджреттен сонъ, даа 
пек кучюк олгъанда Хазрети Пейгъамбер -салляллаху алейхи ве 
селлем-нинъ хызметине къошулгъан ве онынъ тербиеси астында 
оськендир. Хазрети Пейгъамбер -салляллаху алейхи ве селлем- 
нинъ хызметинде олмасы, онынъ суннетини энъ догъру шекильде 
огренмесине имкян берген эди. 

г. Хазрети Айше -радыяллаху анха-: Хазрети Эбу Бекирнинъ 
къызы ве Хазрети Пейгъамбернинъ къадыныдыр. 

Ондан бир чокъ сахабий ве табиин хадис ривает этти. Хазрети 
Пейгъамбернинъ вефатындан сонъ узун муддет яшады. Бу себеп- 
нен чешит проблемаларны чезмек ичюн онъа сыкъ-сыкъ мурад- 
жаат әтиле эди. 2210 хадис ривает эткендир. 

Д. Абдуллах б. Аббас, 

Е. Джабир б. Абдуллах, 

Ж. Эбу Саид эль-Худрий. 


99 



ХАДИС УСУЛЫ 


ЭЛЬ-МУКСИРУН - чокъ хадис ривает эткен сахабийлер 

Абдуллах б. Умер, Эбу Хурейре, Абдуллах б. Аббас, Энес б. 
Малик, Хазрети Айше, Джабир б. Абдуллах, Эбу Саид эль- 

Худрий. 


2 . Мукъилтон 

а. Абдуллах б. Месуд: Ильк мусульманлардан бири эди. Аб¬ 
дуллах б. Месуд Къуран ве хадисте кениш бильги саиби эди. Му- 
хаддислер арасында Абдуллах исми тек башына къулланылгъанда 
Абдуллах б. Месуд акъылгъа келе эди. 848 хадис ривает эткендир. 

б. Абдуллах б. Амр б. Эль-Ас: Амр б. эль-Аснынъ огълудыр. 
Бабасындан эвель мусульман олды. Кендини тамамен хадис огре- 
нювге берди. Хазрети Пейгъамбер хадислерни язмагъа изин бер- 
ген сонъ, ондан эшиткенлерини язмагъа башлады. 900 хадис рива¬ 
ет эткендир. 

в. Эбу Зерр эль-Гъыфарий: Ислямгъа бешинджи оларакъ кир- 
ген кишидир. Маддий шейлерге эмиет бермеген, кендисине етед- 
жек къадарынен сынъырланып, фазласыны дагъыткъан бир зат 
эди. Зенгинликке чокъ эмиет бергенлерни чекинмеден тенкъит эте 
эди. 281 хадис ривает эткендир. 

Булардан башкъа Сад б. Эби Вакъкъас, Эбуд -Дерда, Муаз ибн 
Джебель -радыяллаху анхум- лерде аз хадис ривает эткен сахабий- 
лердендир. 


ЭЛЬ-МУКЪИЛЛЮН - аз хадис ривает эткен сахабийлер 

Саад б. Эби Вакъкъас, Эбу Дерда, Абдуллах б. Месуд, Муаз 
бин Джебель, Абдуллах бин Амр бин эль-Ас, Эбу Зерр эль- 

Гъифарий 

Окъув парчасы 

ЭНЪ ЧОКЪ ХАДИС РИВАЕТ ЭТКЕН 

ХАЗРЕТИ АЙШЕ АНАМЫЗ -РАДЫЯЛЛАХУ АНХА- 

Хазрети Айше -радыяллаху анха-, Ресулюллах Эфендимиз 
-салляллаху алейхи ве селлем-нинъ къадыны, муминлернинъ ана¬ 
сыдыр... Никяхы Аллах Таалянынъ эмринен керчеклешкен генч, 
зекий, бильгили, эдепли ве иффетли бир къадын эди... Хызмети, 
ильм огренюв къабилиети ве Ислямны теблигъ этюв гъайретинен 
Эфендимизнинъ севгисини къазанды... 

Хазрети Айше -радыяллаху анха- мусульман бир аиле оджагъ- 
ында тербиеленди. Бабасы Хазрети Эбу Бекир Сыддыкъ -радыял¬ 
лаху анх-, анасы Умму Румандыр. 

Варлыкълы бир аиледе оськен Хазрети Айше анамыз, Фахр-и 
Кяинат Эфендимиз -салляллаху алейхи ве селлем-нен секиз сенеге 
якъын берабер яшадылар. Эвлеринде аш пишмеген ве ашайджакъ 
бир шей булунмагъан вакъытлар олды. Ама о, булардан ич шикяет 
этмеди. Фахр-и Кяинат -салляллаху алейхи ве селлем- Эфендимиз¬ 
нинъ гонълюни ынджытаджакъ бир арекет япмады. О, севги толу 
бир гонъюльге саип эди. Эфендимизни чокъ север эди. Эки Джи- 
хан Кунеши Эфендимиз де оны чокъ север эди. 

Хазрети Айше -радыяллаху анха- анамыз ахлякъ ве фазилети- 
нен орьнек бир аят яшады. Пейгъамбер эвинде осьти. Онынъ нуру- 
нен етишти ве шахсиетини мукеммеллештирди. Эфендимиз онъа 
эр мевзуда бильги бере эди. Берабер гедже кезинтисине чыкъып, 
онынънен субет эте эди. Ильмий музакерелер эте ве джиддий мев- 
зулар акъкъында онынънен акъыл таныша эди. 

Хазрети Айше анамыз ташыгъан бильгиси саесинде, къыскъа 
вакъытта алим сахабийлер мураджаат эткен бир менба алына 
кельди. Бу хусуста алим сахабий Эбу Муса эль-Эшарий -радыял¬ 
лаху анх- шойле дей: «Бизлер - Пейгъамбернинъ асхабы, бир ха- 
дисни анълап оламагъанымыз вакъыт, я да мушкюль бир меселе- 
нен къаршылашкъанымыз вакъыт барып, Хазрети Айшеден сорар 
эдик. О да бизге къанаатлендириджи бильги бере эди». 

О, фыкъых саасында еди алим сахабий ичинде ер алды. Бу- 

лар Хазрети Умер, Хазрети Али, Ибн Месуд, Ибн Аббас, Зейд ибн 
Сабит ве Хазрети Айшедир. Фыкъых ве иджтихадда фикирлери 
кескин эди. Фераиз (мирас) ильмини эйи биле эди. Талебеси Мес- 
рукъ шойле деген эди: «Аллахкъа емин этерим ки, сахабенинъ ити- 
барлылары фераиз мевзусында келип Хазрети Айшеден сорар эди- 
лер». Пейгъамбер эфендимиз хиджретнинъ 11-нджи сенеси Сефер 
айында хасталанды ве омрюнинъ сонъ куньлерини Хазрети Айше- 
нинъ янында кечирди. Хазрети Айше анамыз, Пейгъамбер Эфен- 
димизден 2210 хадис накъыл этти. Энъ чокъ хадис ривает эткен 
беш равийден бири сайыла. 

Хазрети Айше -радыяллаху анха- анамыз, Фахр-и Кяинат 
Эфендимиз -салляллаху алейхи ве селлем- ден сонъ даа къыркъ 
еди йыл яшады. 66 яшында, хиджрий 58 сенеси (милядий 678 сене¬ 
си) Рамазан 17 де, Мединеде вефат этти. 

ЫСТЫЛАЛАР 

1 - Эзберлев: Хазрети Пейгъамбер девринде хадис огренюв ёл- 
ларындан бири. 

2 - Хазрети Айше -радыяллаху анха-: Хазрети Пейгъамбери- 
мизнинъ къадынларындан биридир. Айрыджа, энъ чокъ хадис ри¬ 
вает эткен еди сахабийден биридир. 

3 - Сахабе: Хазрети Пейгъамбер (с. а. с)ни Пейгъамберлиги 
девринде корьген, онъа иман эткен, онынънен къонушып корюш- 
кен, ве мусульман оларакъ ольген кимселерге берильген исим. 

4 - Асхаб: «сахабе» сёзюнен айны манада къулланылгъан кели- 
ме, сахабелер демектир. 

5 - Муксирун: чокъ (бинъден зияде) хадис ривает эткен саха- 
бийлер. 

6 - Мукъиллюн: аз сайыда (бинъден аз) хадис ривает эткен са- 
хабийлер. 

7 - Рихле: хадис бильген кимселерден хадис огренмек ичюн 
узакъ мемлекетлерге япылгъан ёлджулыкълар. 

8 - Эбу Хурейре: Мединеде суффеде яшап, Пейгъамберимиз- 
нинъ янындан ич айрылмадан девамлы хадис иле мешгъуль ол- 
гъан ве чокъ хадис ривает эткен сахабийлернинъ башында кельген 
сахабе. 

ИМТИАН СУАЛЛЕРИ 

А. Ашагъыдаки суаллерге джевап бериньиз 

1. Хазрети Пейгъамберимиз девринде насыл хадис огренюв 
ёллары бар эди? 

2. Хадислернинъ джемиетке кирмесине ярдым эткен фактор¬ 
лар нелер? 

3. Хадис ильми ичюн сахабе деврининъ эмиетини анълатынъ- 
ыз. 

4. Сахабе насыл сыфатларынен таныла? 

5. Хадислернинъ джемиет аятындаки эмиетини анълатынъ- 
ыз. 

Б. Берильген джеваплардан догьру олгъаныны та- 
пынъыз. 

1. Ашагъыдакилерден къайсы бири Хазрети Пейгъамберимиз 
девринде хадис огренюв ёлларындан бири дегиль? 

A. Эзберлев Б. Суаль берюв 

B. Музакере Г. Мунакъаша Д. Язув 


2. Ашагъыдаки хадис, хадислернинъ джемиетте даркъалув 
мевзусында насыл факторны косьтере? 

«Бу ерде олгъанлар, олмагъанларгъа менден эшиткенлери- 
ни анълатсын.. Умют этилир ки, бу ерде олгъан кимсе эшит- 
кен шейни кендисинден даа чокъ анълагъан бирисине накъыл 
этер» 

A. Хазрети Пейгъамбернинъ аилелери 

Б. Хазрети Пейгъамбернинъ тешвикъи 

B. Сахабенинъ илимге берген эмиети ве хадис огренмеге фе- 


103 



ХАДИС УСУЛЫ 


дакярлыкъ косьтерюви. 

Г. Къураннынъ илимге тешвикъ этюви 
Д. Акъыл ве зекя 

3. Сахабе олмакъ ичюн ашагъыдаки шартлардан къайсы бири 
керек дегиль? 

A. Мусульман оларакъ ольмек. Б. Онъа иман этмек. 

B. Хазрети Пейгъамбернен корюшкен олмакъ. 

Г. Хазрети Пейгъамберден сонъ вефат этмек. 

Д. Хазрети Пейгъамбернен лаф эткен олмакъ. 


4. «Муксирун» - чокъ хадис ривает эткен сахабийлер ичюн 
къулланылгъан бир келимедир. Бунъа коре ашагъыдакилерден 
къайсы бири онъа аит дегиль? 

A. Эбу Хурейре Б. Абдуллах б. Умер 

B. Хазрети Айше Г. Энес б. Малик 

Д. ЭбуЗерр эль -Гъыфарий 


5. Ашагъыда берильген малюмат къайсы сахабийге аит ? 

Ислямгъа ильк киргенлернинъ бешинджисидир. Маддий 
шейлерге эмиет бермеген, кендисине етеджек къадарынен сынъ- 
ырланып, фазласыны дагъыткъан бир зат эди. Малгъа ашыры эми¬ 
ет косьтергенлерни ич чекинмеден тенкъит эте эди. О, 281 хадис 
ривает этти. 

A. Сад б. Эби Вакъкъас Б. Эбуд -Дерда 

B. Муаз ибн Джебель Г. Эбу Зерр эль -Гъифарий 

Д. Абдуллах б. Месуд 

В. Къавузлар ичинде берильген сёзлерден уйгьун олгьа- 
нынен джумлелердеки бошлукьларны толдурынъыз. 

(Хазрети Айше - Эбу Хурейре - Асхаб - Эзберлев - Рихле - 
Суффе) 

1. Сахабе бильхасса, аиле ве эвлилик аятынен алякъалы биль- 
гилерни Хазрети Пейгъамбернинъ къадынларындан огрене эди. 

.бир чокъ сахабий ве табиинге илим огреткен, 

Хазрети Пейгъамберден де бир чокъ хадис ривает эткендир. 

2. Сахабийлер хадис музакерелерини даа чокъ Хазрети 
Пейгъамбер -салляллаху алейхи ве селлем-нинъ месджидинде ве 

. денильген факъир ве кимсесиз сахабийлер- 

нинъ яшагъан къысмында япа эдилер. 

3. Хазрети Пейгъамбер -салляллаху алейхи ве селлем- дев- 
ринде язы ичюн зарур олгъан мальземелернинъ аз олгъаны себе- 

бинден даа чокъ бильгини.ёлунен огренмек адети 

бар эди. 

4. - сахабий келимесининъ чокълукъ 

шеклидир ве «достлар», «аркъадашлар», «берабер олгъанлар» де- 
ген маналарны анълата. 

5. Хадис тарихында . оларакъ билинген 

бу мешакъкъатлы ёлджулыкълар, ильк мусульманларнынъ илим 
огърунда япкъан федакярлыкъларыны косьтере. 

6.чокъ хадис ривает эткен сахабийлер- 

нинъ башында келе. Пейгъамбер эфендимизден 5374 хадис ривает 
эткендир. 

ИЧТИМАИЙ АЯТНЕН АЛЯКЪАЛЫ ХАДИСЛЕР 

1. Эбу Хурейре -радыяллаху анх-тан ривает этильгенине коре, 
Ресулюллах -салляллаху алейхи ве селлем- шойле буюрды: 

«Мусульманнынъ мусулъман узериндеки хакъкъы беш- 
тир: Селямны алмакъ, хастаны зиярет этмек, дженазеде 
иштирак этмек, даветке джевап бермек, акъсыргъан вакъыт 
«ерхамукАллах» демек». 

Бухарий, Дженаиз, 2; Муслим, Селям, 4; Ибн Мадже, Дже- 

наиз, 1. 


Хадистен нелерни огрендик 

1. Мусульманларнынъ бир-бирлери узеринде белли хакъ ве 
вазифелери бар. 

2. Эр хакъ - месулеттир. 

3. Селям бермек - суннет, алмакъ исе - фарздыр. 

4. Хаста зиярети - суннеттир. 

5. Ислямий ольчюлерге коре япылгъан тойгъа чагъырылгъан 
вакъыт бармакъ ваджиптир, башкъа мерасимлерге чагъыралгъан 
вакъыт къошулмакъ исе суннет я да мустехаптыр. 

6. Акъсырып «эльхамдулиллях» деген кимсеге «ерхамукел- 
лах», яни «Аллах санъа мерхамет этсин», деп джевап бермек диний 
вазифедир. 

7. Насиат истегенге ве насиаткъа ихтияджы олгъангъа насиат 

этмек, ёл ве ярдым косьтермек, кучю еткенлер узериндеки диний 
бир вазифедир. 


8. Мусульманлар араларында къардашлыкъ, достлукъ, озьара 
ярдым, шефкъат ве мерхаметни темин этеджек хакъ ве вазифелер- 
ни ерине кетирмелилер. 


4)1 <-) Сл<и»| 4 ^ 

ф-^^ 

,4 4 р - ) ф^-сЬз^-а? сУ ^ 

фЬ >'-$4 р ^ фф 1 < 1 / 

V-, 1 ^ Ф * у , ^ ~ ' ' 

2. Ибн Умер -радыяллаху анх-дан ривает этильгенине коре, Ре- 
сулюллах саллАллаху алейхи ве селлем шойле айтты: 


«Эпинъиз чобансыныз; эпинъиз сюрюнъизден месулъсинъ- 
из. Девлет реиси де бир чобандыр ве сюрюсинден месульдир. 
Эркек аилесининъ чобаныдыр ве сюрюсинден месульдир. Къа- 
дын къоджасынынъ, эвининъ чобаныдыр ве сюрюсинден ме¬ 
сульдир. Хызметкяр эфендисининъ малынынъ чобаныдыр; о 
да сюрюсинден месульдир. Нетидже оларакъ эпинъиз чобан- 
сынъыз ве сюрюнъизден месульсинъиз». 


Бухарий, Джума 11, Истикъраз 20, Иткъ 17, 19, Весая 9, 

Никях 81; Муслим, Имярет 20. 


Хадистен нелерни огрендик 

1. Ресулюллах Эфендимиз дюньяда эр кеснинъ бир шейден 
месуль олгъаныны бильдиргендир. 

2. Инсаннынъ аилесине нисбетен месуль олгъан бу маддий 
ихтияджлардан башкъа, даа маневий ихтияджлар да бар. Оларгъа 
инанмалары керек олгъан дин эсасларыны, япмалары керек ол- 

гъан ибадет эсасларыны ве уймалары керек олгъан ахлякъ эсасла- 
рыны огретмеге аиле реиси месулиетлидир. 

3. Бу маневий ихтияджларнынъ оларгъа берильмеси маддий 
ихтияджлардан даа муимдир. 

4. «Эй, иман эткенлер! Кендинъизни ве аиленъизни атештен 
къорчаланъыз» (Тахрим суреси, 6). Аллах бу аетте маневий месу- 
лиет акъкъында сёйлемектедир. 

» : <_)и ^^ 4)1 4)1 0*3 

3. Энес -радыяллаху анх-тан ривает этильгенине коре, Небий 
-салляллаху алейхи ве селлем- шойле буюрды: 

«Сизден биринъиз кендиси ичюн севип истеген шейни 
дин къардашы ичюн де севип истемегендже, акъикъий мумин 
(иман саиби) оламаз». 

Вухарий, Иман 7; Муслим, Иман 71 -72 . 

Хадистен нелерни огрендик 

1. Кендиси ичюн арзу эткенини мумин къардашы ичюн де ис- 
темеген кимсе акъикъий мумин оламаз. 

2. Мусульман дин къардашы ичюн эйи ве хайыр шейлер ис- 
темеси керек. 

3. Мумин инсан, башкъа къардашларына нисбетен шефкъат 
ве мерхамет саиби олмасы керек. 

4. Севги - иманнынъ ве Аллахкъа керчек къул олувнынъ те- 
мелидир. 

4. Абдуллах ибн Умер -радыяллаху анх-дан ривает этильгени- 
не коре, Ресулюллах -салляллаху алейхи ве селлем- шойле буюрды: 


«Мусулъман мусулъманнынъ къардашыдыр. Онъа зулум 
этмез, оны душмангъа теслим этмез. Дин къардашынынъ 
ихтияджыны къаршылагъан кимсенинъ, Аллах да ихтияд- 
жыны къаршылар. Мусулъманнынъ бир къасеветини узакъ- 
лаштыргъан кишининъ, Аллах да къыямет кунюнинъ къа- 
саветлеринден бирини узакълаштырыр. Бир мусулъманнынъ 
айыбыны ортъкен кимсенинъ, Аллах да къыямет куню айы- 
быны ортер». 


Бухарий, Мезалим 3; Муслим, Бирр 58. 


Хадистен нелерни огрендик 

1. Дин къардашлыгъы бир чокъ хакъ ве месулиетлер узеринде 
къурулгъандыр. Эр бир мусулъманнынъ вазифеси, буларны ерине 
кетирмектен ибареттир. 

2. Мусулъманнынъ мусульмангъа зулум этмеси, оны душ¬ 
мангъа теслим этмеси мумкюн дегиль. Онынъ ихтияджыны къар- 
шыламасы, къасеветини узакълаштырмасы, айыбыны ортьмеси - 
къардашлыкъ вазифесидир. 

3. Ислям къардашлыгъы базы хакъ ве вазифелер узеринде 
къурулгъандыр. Дин къардашлыгъы, къан къардашлыгъындан 
даа къыйметлидир. 

4. Мусульманлар кучьлери еткени къадар бир-бирлерининъ 
маддий ве маневий ихтияджларыны къаршыламалары керек. 

5. Эбу Сайид эль-Худрий -радыяллаху анх- Ресулюллах -сал- 
ляллаху алейхи ве селлем-нинъ шойле буюргъаныны эшиттим 
деди: 


«Ким бир яманлыкъ корьсв, оны элинен денъиштирсин. 
Шает элинен денъиштирмеге кучю етмесе, тилинен денъиш¬ 
тирсин. Тилинен денъиштирмеге де кучю етмесе, къалъбинен 
тюзелътмеге тырышсын ки, бу иманнынъ энъ зайыф деред- 
жесидир». 

Муслим, Иман 78; Тирмизий, Фитен 11; Несаий, Иман 17. 


Хадистен нелерни огрендик 

1. Маруф шейлерни әмир этмек ве мункер шейлерден токъ- 
татмакъ, къайсы васытанен мумкюн олса ве къайсы бирине кучю 
етсе, эр бир мусульман узерине фарздыр. 

2. Джемиеттеки яманлыкъларны элинен токътатмакъ, ёлбаш- 
чыларны тилинен токътатмакъ - алимлернинъ; къальбнен къар- 
шы олмакъ да - халкънынъ вазифесидир. 

3. Эйиликни әмир этмек ве яманлыкътан токътатмакъ - Ис- 
лям умметине месулиеттир. Ич бир мусульман япылгъан яман- 
лыкъкъа къаршы сессиз къаламамакъ керек. 

4. Эйиликни әмир эткен ве яманлыкътан токътаткъан кимсе- 
лер, Ислямнынъ теблигъ усулыны эйи бильмелери керек. Незакет, 
эйи муамеле, юмшакълыкъ, мерхамет киби эсасларгъа таянмалары 
керек. 

6. Нуман ибн Бешир -радыяллаху анх- дан ривает этильгенине 
коре, Ресулюллах -салляллаху алейхи ве селлем- шойле буюрды: 


«Муминлер бир-бирлерини севмек, аджымакъ ве къор- 
чаламакъта бир беден кибилер. Беденнинъ бир азасы хаста 
олгъан вакъыт, башкъа азалар да бу себепнен хасталыкъкъа 
тутулыр». 

Бухарий, Эдеб 27; Муслим, Бирр 66. 


Хадистен нелерни огрендик 

1. Муминлер севги, мерхамет, шефкъат ве ярдымлашмада бир 
беден киби олмалары керек. 

2. Инанангъанлар бир-бирлерининъ севинч ве кедерине ор- 
такъ олмалары керек. 

3. Ислям джемиети бир беден кибидир; бир азанынъ хаста 
олмасы насыл бутюн беденни раатсыз этсе, бир мусульманнынъ 
башына кельген беля ве мусибетлер де, бутюн мусульманлар ичюн 
дерт оларакъ къабул этильмели. 

4. Муминлер шахыснынъ ве джемиетнинъ хасталыкъларын- 
дан къуртулмакъ ичюн, Ислямнынъ косьтерген ёлуна багълы 
къалмалары керек. 

5. Севги, мерхамет, шефкъат ве ярдымлашма - эйи мумин- 
нинъ сыфатларындандыр. 

ТАБИИН ВЕ ЭТБАУТ ТАБИИН ДЕВРИН- 
ДЕ ХАДИС 

БОЛЮКНИНЪ МЕВЗУЛАРЫ 

I. Табиин кимлер ве оларнынъ фазилети, мешхур мухаддис- 
лери ве хадис ильминдеки хызметлери. 

II. Этбаут-табииннинъ тарифи, хадис ильми ичюн эмиети ве 
хадис ильминдеки хызметлери. Бу девирде язылгъан хадис кита¬ 
плары ве хусусиетлери, мешхур мухаддислери. 

III. Этбаут-табиинден сонъки девирнинъ хадис ильминдеки 
эмиети, Кутуб-и ситте ве мусаннифлери. 

АЗЫРЛЫКЪ ИЧЮН ВАЗИФЕЛЕР 

1. «Табиин» келимесининъ тамырыны арап тили лугъатындан 
араштырынъыз. 

2. Мешхур табиинлерден кимлерни билесинъиз? Адларыны 
дефтеринъизге язынъыз ве олар акъкъында аркъадашларынъыз- 
нен фикир пайлашынъыз. 

3. «Этбаут-Табиин» ибареси насыл мананы анълаткъаныны 
ве къайсы несиль инсанлары козьде тутулгъаныны огренинъиз. 

4. «Кутуб-и Ситте» оларакъ билинген алты сахих хадис кита- 
пларынынъ адларыны ве муэллифлерини огренинъиз. 

I. ТАБИИН ДЕВРИ 

А. ТАБИИНЛЕР КИМЛЕР ВЕ ОЛАРНЫНЪ ФАЗИ- 
ЛЕТЛЕРИ 

1. Табиинлер кимлер? 

Пейгъамберимизнинъ сахабеси олгъанлардан эр къайсы би- 
рине къавушкъан, онынънен корюшип къонушкъан, субетлешкен 
ве энъ гузель шекильде оларгъа таби олгъан мусульманларгъа та- 
биин дениле. 

Табиинлер сахабелернинъ артындан кельген экинджи муим 
несильдир. Олар Ислям медениетининъ, илим ве ахлякъий мира- 
сынынъ яйылмасында буюк бир пайгъа саиптир. Ислям динининъ 
даа сонъки несиллерге огретильмесинде чокъ буюк ве муим вази- 
фелерни ерине кетирдилер. Олар сахабеден алгъан илимни ве ах- 
лякъны бутюн дюньягъа яйдылар. 

2. Табиинлернинъ хадис огренмеге берген эмиетлери 

Ислямий илимлернинъ чогъу табиинлер девринде ортагъа 
чыкъмагъа башлады. Бунынъ себеплери шулардыр: 

• Табиинлер кучюк яштан башлап илим огренмеге арзу 
эте эдилер 

• Пейгъамбернинъ элинде тербие корьген иманлы ве фа- 
зилетли сахабелернинъ талебелери эдилер 

• Ислям динининъ менбасы олгъан хадис ильмининъ 
къыймети эйидже анълашылды ве бу илимге буюк ихти- 
ядж дуюлмагъа башлады. 

Бутюн бу хусуслар табиинлернинъ буюк бир авесликнен хадис 
огренмелерине себеп олды. 

3. Табиин алимлерининь азырлагъан базы илим мер- 
кезлери 

Хазрети Пейгъамбер девринде башлагъан фетихлер, онынъ 
вефатындан сонъра да девам этти. Рашид халифелер девринде 
Ислям дюньясы пек кенишлеген, бойледже Ислям девлетининъ 
сынъырлары Испаньядан Чынъгъа къадар узангъан эди. 

Сахабеден базылары фетих этильген бу янъы ерлерге ерлеш- 
тилер. Сахабийлернинъ ерлешкен шеэр ве къасабалар, къыскъа 
бир вакъыт ичинде бирер илим меркезлерине чевирильдилер. Бу- 
нынъ себеби де, Хазрети Пейгъамберден тербие алгъан, Къуран, 
суннет ве фыкъых бильгисине саип сахабийлернинъ әтрафында, 
олардан бу бильгилерни алмакъ истеген талебелернинъ булунма- 
сы эди. Оджасы сахабий, талебелери табиинлер олгъан бу илим 
меркезлеринде, хадис ве башкъа Ислямий илимлернинъ темелле- 
ри атылды. 

Мешхур табиинлер, иште, бу илим меркезлеринде етиштилер. 
Бу илим меркезлеринден базылары шулардыр: Медине, Мекке, 
Куфе, Басра, Шам ве Мысыр. 

Б. ТАБИИНЛЕРНИНЪ БАЗЫ МЕШХУР МУХАДДИС- 
ЛЕРИ 

Сахабе ве табиин девринде етишкен алимлер пек чокъ хадис 
биле эдилер. Бу табиинлернинъ эписини бу ерде зикир этмек эль- 
бетте, мумкюн дегиль. Анджакъ, булар арасында энъ чокъ шурет 
къазангъанлардан бир къачы шулардыр; 

1. Саид ибн эль-Мусейиб 

Мединенинъ белли хадисчилеринден ве «Фукъаха-и Себа» 
оларакъ билинген еди факъихтен биридир. Хазрети Умернинъ 
халифелигининъ экинджи йылында дюньягъа кельди. Саид ибн 
эль-Мусейиб пек чокъ сахабийден хадис эшитти. Айрыджа, Эбу 
Хурейренинъ къызына эвленген эди. Бу себептен онынъ хадисле- 
рини энъ эйи бильгенлерден сайыла эди. 

Саид Ибнуль-Мусейиб 93/712 сенеси вефат этти. 

КЪАЙДЭТИНЪИЗ 

Медийнеде етишкен еди буюк алим: Фукъаха-и Себа. 

1. Саид ибн эль-Мусейиб, 

2. Къасым ибн Мухаммед ибн Эби Бекр-и Сыддыкъ, 

3. Урве ибн Зубейр, 

4. Харидже ибн Зейд, 

5. Эбу Селеме ибн Абдиррахман ибн Авф, 

6. Убейдуллах ибн Утбе, 

7. Эбу Эйюб Сулейман 

2. Ибн Шихаб эз-Зухрий 

Мединеде догъып оськен, омрюнинъ буюк бир къысмыны да 
Шамда кечирген бу зат буюк хадисчилерден бири эди. Сахабенинъ 
сонъ девринде етишкен ве хадислерининъ чогъуны «Кибарут-та- 
биин» денильген табиинлернинъ буюклеринден алгъандыр. 

Зухрий 124/742 сенеси Шамда вефат этти. 

3. Урве ибн эз-Зубейр 

Мешхур сахабийлерден Зубейр ибн эль-Аввамнынъ огълу, 
Хазрети Пейгамбернинъ ильк халифеси Эбу Бекирнинъ торуны¬ 
дыр. Әсма бинти Эби Бекир онынъ анасы, Пейгъамберимизнинъ 
къадыны Айше -радыяллаху анха- исе тизеси эди. Урвенинъ Хаз¬ 
рети Айшеге олгъан акърабалыгъы, ондан пек чокъ хадис ривает 
этмек имкяныны берди. 

Урве ибн эз-Зубейр 93/712 сенеси вефат этти. 

4. Нафий Мевля ибн Умер 

Нафий къул олмасына рагъмен, хадис саасында буюк шурет 
къазангъан ве эфендиси Абдуллах б. Умернинъ хадислерининъ 

буюк бир къысмы онынъ тарафындан ривает этильгендир. Мухад- 
дислер арасында эминлигинен танылгъаны ичюн, Имам Малик- 
нинъ ондан, онынъ да Абдуллах б. Умерден риваети, энъ сахих ри¬ 
вает ве бу иснад да энъ сахих иснад оларакъ къабул этильгендир. 

Нафий Эмевий халифеси Умер б. Абдульазиз тарафындан Мы- 
сыргъа Хазрети Пейгамбернинъ суннетини огретмек ичюн ёллан- 
гъан эди. Нафий 117/735 сенеси Мединеде вефат этти. 

5. Ибрахим эн-Нехаий 

Куфенинъ танылгъан факъихлеринден бири, мешхур табиин 
алими эди. Базы сахабийлернен корюшкенине рагъмен, олардан 
хадис ривает этмеди. Ривает эткен хадислерни исе, табиинлер- 
нинъ буюклеринден алды. Ибрахим эн-Нехаий 96/715 сенеси ве¬ 
фат этти. 

БИЛЕСИЗМИ? 

МУХАДРАМЛАР 

Табиинлер арасында ер алгъан ве табиий сайылгъан ку- 
чюк бир мусульман группасынынъ адыдыр. Олар эм Ислямдан 
эвель джахилие девринде яшаган, эм де Ислям деврини корип, 
чокъ сахабийлернен корюшкен, факъат Хазрети Пейгъамберни 
корьмек ве онынънен къонушмакъ шерефине наиль оламагъан 
мусульманлардыр. Хазрети Пейгъамберни корьмегенлери ичюн 
сахабий сайылмагъан, факъат сахабийлернен корюшкенлери 
ичюн табиинлер арасында зикир этильгенлердир. 

Буларнынъ энъ мешхуры - Увейс эль Карнийдир. 

В. ТАБИИНЛЕРНИНЪ ХАДИС ИЛЬМИНЕ КЪОШ- 
КЪАН ИССЕЛЕРИ 

Табиинлер - сахабе арасында яшагън ве сахабенен чокъ сыкъ 
мунасебетте олгъан кимселердир. Бунынъ ичюн табиинлер де, са- 
хабийлерден эшиткен хадислерни сахабийлер киби эзберлей ве 
атта яза эдилер. 

Анджакъ, табиинлер хадис менбасы олгъан сахабийлерден ха- 
дис эшитмек ве огренмек хусусында базы зорлукъларнен къаршы- 
лаштылар. Сахабийлернинъ бир-биринден узакъ Ислям улькеле- 
рине дагъылувлары ве мусульманлар арасында ортагъа чыкъкъан 
ихтиляфлар ве озьара дженклер бунъа мисаль олмасы мумкюн. Бу¬ 
нынъ ичюн табиинлер бир хадис огренмек ичюн узун, агъыр ве те- 
люкели ёлджулыкълар япмагъа меджбур эдилер. Анджакъ, ич бир 
зорлукъ оларны хадис топлав ишинден вазгечиремеди. Оларнынъ 
бу фаалиетлери нетиджесинде: 

1. Фаркълы мемлекетлерге дагъылгъан сахабийлер зиярет 
этильди ве олардан хадислер огренильди. 

2. Хадис равийлери араштырылды ве къайсы бирининъ рива- 
ети къабул этильмеси мумкюнлиги огренильди. 

Бойлеликнен, хадислерни тедвин [бир ерге топламакъ] этюв 
башлады. Эзберлев ве язы усулы иле япылгъан бу фаалиетлер, ха- 
дислернинъ даркъалмасына ве къорчаланмасына ярдым этти. Не- 
тиджеде хадис джыйынтыкълары пейда олды. 

Оларнынъ бойле тарзда чалышмалары, янъы бир система- 
нынъ мейдангъа келювине ярдымджы олды. Бу иснад системасы 

- накъыл этильген хаберлернинъ менбасына къадар бармагъа яр¬ 
дым эткен ве хадис ильмининъ темели олгъан системадыр. 

Табиин неслининъ хадис ильмине къошкъан энъ муим иссеси 

- хадислернинъ тедвин ве тасниф этильмесидир. 

БИЛЬГИ ХАЗИНЕНЪИЗГЕ 

Экинджи асырда тедвин этильген китаплардан мешхур олгъанлары шу¬ 
лардыр: 

- Имам Маликнинъ «Муватта» китабы; 

- Имам Шафиийнинъ «Муснед» китабы; 

- Абдурраззакъ ибн Хеммамнынъ «Мухтелифуль-хадис» ве «эль-Джами» 
китабы; 

- Суфьян ибн Уейненинъ «Мусаннеф» китабы. 

Тедвин тарихындан 

Табиин девринде тедвин фаалиетлерининъ башланувы 

Тедвин иши Эмевий халифелеринден Умер ибн Абдульазиз тарафындан 
башланды. Умер ибн Абдульазиз диндарлыгъы ве Ресулюллах -салляллаху 
алейхи ве селлем-нинъ суннетине багълылыгъы иле мешхур эди. Суннетни 
бильген асхабнынъ ве буюк алимлернинъ бирер-бирер вефат этювлерини 
корьген Умер ибн Абдильазиз, хадислернинъ гъайып олмасындан къоркъуп, 
аятта олгъан алимлер хадислерни язсынлар деп, велилерге эмирлер ёллады. 

Умер ибн Абдульазизнинъ Медине валиси Эбу Бекр ибн Хазмгъа ёллагъан 
мектюбининъ метни Бухарийде кечмектедир. Бу мектюпте шойле язылгъан: 

«Мемлекетинъде Хазрети Пейгъамбер -салляллаху алейхи ве селлем- иле 
алякъалы риваетлерни араштыр, топла ве яз. Мен илимнинъ (хадислернинъ) 
ёкъ олмасындан ве алимлернинъ азалмасындан къоркъам. Бу иш япылгъан- 
да ялынъыз Ресулюллах -салляллаху алейхи ве селлем-нинъ суннети къабул 
этильсин. Алимлер джами киби эр кеске ачыкъ ерлерде дерс берип, бу илим- 
ни яйсынлар, бильмегенлерге огретсинлер. Чюнки илим гизли къалмагъандже 
ёкъ олмаз». 

[Талят Кочйигит, «Хадис Тарихы».] 

II. ЭТБАУТ-ТАБИИН ДЕВРИ 
А. ЭТБАУТ-ТАБИИН КИМЛЕР? 

«Этбаут-Табиин» - «табиинлернинъ артындан кельгенлер» 
деген мананы анълата. Хадис ильминде исе табиинлер деврине 
етишкен, оларнен корюшкен ве олардан илим алгъан мусульман- 
лардыр. Бир тарафтан табиинлерге сахабе эвлятлары десек, этба- 
ут-табиинлерге де сахабе торунлары демек мумкюн. 

Б. ЭТБАУТ-ТАБИИН ДЕВРИНИНЪ ХАДИС ИЛЬМИ 
ТАРАФЫНДАН ЭМИЕТИ 

Этбаут-табиин деври - хадис огренюв ве риваетинен алякъа- 
лы усул ве къаиделернинъ пейда олгъан, энъ мукеммель шекильге 
кетирильген девир оларакъ билингендир. Бу девирде хадис иль- 
мининъ усул ве къаиделери ишлеп чыкъарылды, анджакъ бу усул 
ве къаиделерни ичинде топлагъан бир китап, о девирде даа ёкъ 
эди. Хадисчилер къайсы усул ве къаиделерге уйгъун оларакъ ха¬ 
дис аладжакъларыны, алгъан бу хадислерни насыл ривает этедже- 
клерини, риваетнинъ шартларыны, къыскъасы, хадис усулынынъ 
я да ильмининъ бутюн меселелерини биле эдилер. Этбаут-табиин 
девринде хадис ильми усул ве къаиделеринен шекилленген эди. 

Бу девирнинъ энъ муим экинджи хусусиети исе, табиинлер 
девринде топлангъан хадислернинъ фыкъых мевзуларына коре 
сыныфландырылмасы олды. Табиинлер девринде хадисчилер, ха¬ 
дис топлавнен мешгъуль эдилер. Бу себептен узун ве мешакъкъат- 
лы ёлджулыкълар яптылар. Атта бир хадис ичюн биле улькеден 
улькеге долаштылар ве дефтер-дефтер хадис яздылар. Этбаут-та¬ 
биин девринде исе бу хадислерден даа къолай файдаланмакъ ичюн 
мевзуларына коре сыныфландырылды. Хадис тарихында тасниф 
фаалиетлери деп билинген бу чалышмалар нетиджесинде мусан- 
неф эсерлер мейдангъа кетирильди. 

КЪАЙДЭТИНЪИЗ 

Этбаут-табиин деврининъ хадис ильминдеки энъ муим эки 
хусусиети: 

1. Хадис ильми усул ве къаиделеринен бу девирде шекиллен- 
ди. 

2. Табиинлер девринде топлангъан хадислер фыкъых мевзу- 
ларына коре тасниф этильди. 


В. ЭТБАУТ-ТАБИИННИНЪ ХАДИС ИЛЬМИНЕ 
КЪОШКЪАН ИССЕСИ 

Этбаут-табиин неслининъ хадис ильмине япкъан энъ буюк 
хызмети - хадислернинъ мевзуларына коре тасниф этильмесидир. 
Чюнки табиинлер, сахабийлерден я да чагъдашы олгъан башкъа 
табиинлерден топлагъан бутюн хадислерни яза эдилер. Бу кита¬ 
пларда белли бир мевзунен алякъалы хадисни тапмакъ пек зор 
эди. Бу зорлукъны чезмек ичюн, этбаут-табиин девринде хадислер 
мевзуларына коре айрылды. Бойледже, Мусаннеф денильген тас¬ 
ниф этильген хадис китаплары пейда олды. 

Меселя, намазнен алякъалы хадислер - намаз, зекятнен алякъ¬ 
алы хадислер де - зекят болюклеринде язылды. 

Г. ЭТБАУТ-ТАБИИН ДЕВРИНДЕ ЯЗЫЛГЪАН ХА¬ 
ДИС КИТАПЛАРЫ ВЕ ОЛАРНЫНЪ ХУСУСИЕТЛЕРИ 

Этбаут-табиин девринде пек чокъ хадис китаплары язылды. 

Табиин деврининъ сонъунда ве этбаут-табиин девринде тас¬ 
ниф этильген хадис китапларыны беш группагъа больмек мумкюн. 

а. Сиер ве мегъази китаплары: 

Хазрети Пейгъамбернинъ ахлякъына, шемаилине, аятына ве 
япкъан дженклерине даир хадислерден мейдангъа кельген кита¬ 
плар. 

БИЛЕСИЗМИ? 

Хазрети Пейгъамбернинъ ахлякъы ве арекетлеринен багъ- 
лыхадислерни ичине алгъан эсерлерге - «сирет» («сиер»), онынъ 
дженклеринен багълы хадислерни ичине алгъан эсерлерге де 
«мегъази» ады берильди. 


б. Сунен: 

Фыкъых мевзуларына коре сыныфландырылгъан, ахкям ха- 
дислерини топлагъан китапларгъа «сунен» дениле. Суненлерде 
Хазрети Пейгамбернинъ сёз, фииль ве такърирлеринден ибарет 
олгъан ве мерфу адынен танылгъан хадислер ер алгъандыр. 

Бу сунен китабы - тахарет, салят, зекят киби чешит фыкъых 
болюклеринден ибареттир ве эр бир болюкке «китаб» ады бериль- 
гендир. Китабус-салят, китабуз-зекят киби... Эр китапнынъ да че¬ 
шит сайыларда баблары бардыр. 

в. Джами: 

Суненлер киби фыкъых мевзуларына коре сыныфландырыл¬ 
гъан хадис китапларыдыр. Анджакъ, суненлерге коре даа чокъ бо- 
люкни ичине алалар. Меселя, иман, зухд, әдеп, менакъыб, фитен, 
сиер ве джихад, тефсир киби болюклер суненлерде ер алмайлар. Бу 
китапларгъа, суненлерге коре даа чокъ болюкни ичинде топлагъа- 
ны ичюн «Джами [топлагъан]» ады берильди. 

г. Муснед: 

Хадислерни ильк равийлерине коре тертип эткен эсерлердир. 
Бу китапларда сахабийлер фазилетлерине коре сыралангъан ве ри- 
вает эткен хадислери исимлеринден сонъ сыранен язылгъандыр. 

э. Муджем: 

Хадислерни сонъки равийлерине коре сыралагъан эсерлер¬ 
дир. 

Д. ЭТБАУТ-ТАБИИНЛЕРНИНЪ БАЗЫ МЕШХУР МУ- 
ХАДДИСЛЕРИ 

Этбаут-табиин девринде пек чокъ мухаддис етишкендир. Бу¬ 
лар арасында Къуран ве фыкъых бильгилери терен олгъаны себе- 
бинден «имам» унваныны къазангъанлар да бар. Хадис тарихында 
эсерлеринен мешхур олгъан бу кимселерни бильмемиз лязим. Бу- 
ларнынъ башында Малик б. Энес келе. 


а. Малик б. Энес 

Малик б. Энес 93/712 сенеси Мединеде догъды ве Медине- 
де осип буюди. Африкада даркъагъан Маликий фыкъых мезхе- 
бининъ къуруджысыдыр. Медине тышына чыкмагъаны ичюн, 
ялынъыз Медине алимлеринден ве Мединеге келип кеткен алим- 
лерден илим алды ве хадис динъледи. «Муватта» адлы эсери тас- 
ниф девринде язылгъан ильк эсерлердендир. Муваттада 1700 ге 
якъын хадис бар. 

Малик б. Энес Мединеде 179/795 сенеси вефат этти. 

ОКЪУЙЫКЪ - ОГРЕНЕЙИК 

Имам Маликнинъ хадис ве суннетке олгъан сайгъысы. 

Имам Малик Ресулюллах -салляллаху алейхи ве селлем- 
нинъ къавунны насыл ашагъаныны анълаткъан ривает ёкъ деп, 
оны ашамаз эди. Бу къадар суннетке багълы эди. Бир хадис анъ- 
латаджакъ вакъыт, хадиске олгъан урьметинден барып абдест 
алыр, къокъу сюртер ве янъы урбалар киер, сонъ дерс бермеге 
башлар эди. 


б. Суфьян эс-Севрий 

Этбаут-табиин алимлеринден биридир. 97/716 сенеси догъды. 
Суфьян акъкъында Абдуллах ибн эль-Мубарек шойле дей: «1100 
шейхтен хадис яздым. Булар арасында Суфьяндан даа устюн бир 
кимсе корьмедим». Суфьян эс-Севрий 161/778 сенеси вефат этти. 

в. Эвзаий 

Шамнынъ буюк имамы эди. Этбаут-табииннинъ мешхур али- 
ми ве факъыхларындан бири эди. Айны заманда фыкъых мезхе- 
бининъ саиби эди. Хазрети Пейгъамбернинъ суннетине багълы- 
лыгъынен, чокъ хадис билмесинен ве урьметининъ юксеклигинен 
танылгъан эди. 

Эвзаий 88/707 сенеси догъды, 157/774 сенеси Бейрутта вефат 
этти. 

ОКЪУЙЫКЪ - ОГРЕНЕЙИК 

Имам Шафиий ве онынъ хадис ильминдеки ери 

Эбу Абдиллях Мухаммед б. Идрис эш-Шафиий 130/767 се¬ 
неси Гъаззе шеэринде дюньягъа кельди. 13 яшында олгъанда 
Мединеге келип, «Муватта» китабыны имам Маликке эзберден 
окъуды. Имам Маликнинъ янында 9 сене яшады ве бир тараф¬ 
тан Маликий мезхебини огренип, дигер тарафтан Мединели ха- 
дисчилерден хадис огренди. Даа сонъра Иракъта Имам Эбу Ха- 
нифенинъ талебеси олгъан Имам Мухаммед эш-Шейбанийден 
дерс алды. Аятынынъ сонъки сенелери, 199/815 де Мысыргъа 
ерлешти ве 204/819 сенеси вефат эткенине къадар о ерде яшап, 
озь мезхебини яйды. 


Этба-ут Табиин девринде язылгъан китаплар 
ве оларнынъ хусусиетлери 

Мевзуларына коре 
(Алель Эбваб) 

Равийлерге коре 
(Але-р Риджаль) 

Сиер ве мегъазий кита¬ 
плары 

Муснед китаплары 

Сунен китаплары 

Муджем китаплары 

Джами китаплары 



III. ЭТБАУТ-ТАБИИНДЕН СОНЪКИ ДЕВИР 

А. ЭТБАУТ-ТАБИИНДЕН СОНЪКИ ДЕВИРНИНЪ 
ХАДИС ИЛЬМИНДЕКИ ЭМИЕТИ 

Ислям джемиетинде пейда олгъан итикъадий ве сиясий фыр- 
къаларнынъ кенди тюшюнджелерини къуветлендирмек ичюн ха- 
дис уйдурув фаалиетлерине киришмелери, хадислернинъ тасниф 
этильмесине энъ муим себеп олды. Бу себепнен хадис алимлери- 
нинъ хиджрий II асырда башлагъан тасниф фаалиетлери, хиджрий 
III асырда етишкен буюк хадис алимлерининъ чалышмаларынен 
девам этти. 


Бу девирде бир де усул китаплары язылмагъа башлады. Имам 
Шафиийнинъ «эр-Рисале» ве «Китабуль-Умм» адлы эсерлери, би¬ 
рер фыкъых китабы олмаларына рагъмен, хадис ильминен алякъ- 
алы бир чокъ къаидени ичине алгъан усул китапларыдыр. 

Нетидже оларакъ, этбаут-табиинден сонъки девир - хадис 
ильмининъ бутюн усул ве къаиделеринен шекилленген бир девир- 
дир. Бу девирде сахих хадис китаплары пейда олды. Бу девир хадис 
тарихынынъ алтын девридир. «Кутуб-и Ситте» адынен белли ол¬ 
гъан Бухарий, Муслим, Несаий, Эбу Давуд, Тирмизий ве Ибн Мад- 
женинъ хадис китаплары бу девирде язылды. 

ОКЪУЙЫКЪ - ОГРЕНЕЙИК 

Ахмед б. Ханбель ве онынъ хадис ильминдеки ери 

Факъых, мухаддис Ханбелий фыкъых мезхебининъ имамы 
Ахмед б. Мухаммед б. Ханбель 164/781 сенеси Багъдатта догъ- 
ды. Кучюк яштан итибарен Къуран ве хадис огренмеге башлады. 
Бу арада Эбу Ханифенинъ талебеси Эбу Юсуфнынъ дерслери- 
не къатнады. Ахмед б. Ханбель 241/855 сенеси Багъдатта вефат 
этти. 

Ахмед б. Ханбельнинъ «Муснед» адлы китабы, хадис кита¬ 
плары арасында буюк шурет къазанды. Бу эсерде хадислер са- 
хабийлернинъ исимлерине коре тертип этильди. Эр бир саха- 
бийнинъ Хазрети Пейгъамбер -салляллаху алейхи ве селлем-ден 
ривает эткен хадислери, о сахабийнинъ ады астында язылгъан- 
дыр. Муснедде 30 бинъ хадис бар. 

Б. КУТУБ-И СИТТЕ ВЕ МУСАННИФЛЕРИ 

Хиджрий III асырда язылгъан баягъы хадис китаплары бар. 
Булар арасында сахих хадислерни мевзуларына коре озь ичине ал- 
гъан алты китап - «Кутуб-и Ситте» адынен мешхур олды. Бу эсер- 
лер ве оларнынъ муэллифлери акъкъында къыскъа малюмат: 

1. Бухарий: эль -Джамиус-Сахих 

Мухаммед б. Исмаил эль-Бухарий 810 сенеси (хиджрий 194 се- 
неси) Бухарада догъды. Онынъ «эль-Джамиус-Сахих» адлы эсери, 
хадис китаплары арасында энъ сахих китап оларакъ къабул этиль- 
ген. Бухарий он яшында олгъанда хадислернен меракъланып баш- 
лай. Улькесинде яшагъан бутюн мухаддислернен корюше. Олардан 
хадис динълей ве динълеген хадислерини де эзберлей. 

Он алты яшында Абдуллах бин эль-Мубарек ве Веки бин эль- 
Джеррахнынъ китапларыны эзберден биле эди. Сонъра да хадж ёл- 
джулыгъына чыкъты. Мекке, Медине, Багъдат, Басра, Куфе, Шам, 
Къахире, Мерв, Бельх ве Нишабур киби шеэрлерге хадис огренмек 
ичюн ёлджулыкълар япты. Муслим ве Тирмизий киби бир чокъ 
мухаддислернинъ оджасыдыр. 

КЪАЙДЭТИНЪИЗ 

Муттефакъун алейх недир? 

Лугъатта «узерине бирлешильген шей» деген мананы анъла- 
та. Бухарий ве Муслимнинъ иттифакъ этип сахих къабул этерек 
китапларына алгъан хадислер бу аднен беллидир. 

Бухарий иле Муслимнинъ сахихлери, Ислям алимлерининъ 
эксериети тарафындан Къуран-ы Керимден сонъра энъ сахих 
китап оларакъ къабул этильгендир. Бу эки китапта ер алгъан ха¬ 
дислер, энъ сахих хадислер сайылыр. 

Бу хадислернен алякъалы мустакъиль эсерлер де бар. Му¬ 
хаммед Фуад Абдульбакъийнинъ «эль-Люлюу вель-Мерджан фи 
меттефекъа алейхиш-шейхан» эсери булардан биридир. 

Топлагъан хадислернинъ энъ сахихлеринден дёрт бинъи- 
ни сайлап, фыкъых мевзуларына коре сыныфландырды. «эль- 

Джамиус-Сахих» китабында текрар этильген хадислернен берабер 
7000 ге якъын хадис бар. Бухарий китабында ялынъыз сахих ха- 
дислерге ер бермеге тырышкъаны ичюн, бу китап ильк сахих хадис 
китабыдыр. Бухарийнинъ озю де ильк сахих мусаннифи оларакъ 
къабул этильди. 

2. Муслим: эль -Джамиус-Сахих 

Муслим Ибнуль-Хаджадж эль-Къушейри эн-Нисабурий 819 
сенеси (хиджрий 204 сенеси) Нисабурда дюньягъа кельди. «эль- 
Джамиус-Сахих» адлы эсери Бухарийнинъ китабындан сонъра, 
Кутюб-и Ситтенинъ экинджи китабы оларакъ къабул әтиле. Он 
дёрт яшындан итибарен хадис топламагъа башлады. Бу макъсат- 
нен Иракъ, Хиджаз, Шам ве Мысырнынъ чешит шеэр ве къасаба- 
ларыны зиярет этти. Бухарийнинъ талебеси олды, онъа сонъ де- 
редже багълы эди. Эр хусуста Бухарийге уйгъаны ичюн, Бухарий 
киби сахих хадислерни ичинде топлагъан бир китап мейдангъа 
кетирди. 


БИР ОРЬНЕК 




Айше -радыяллаху анхадан ривает этильгенине коре, Ресу- 
люллах -салляллаху алейхи ве селлем- шойле буюрды: 

«Ким бизим динимизде олмагъан бир шейни ортагъа чыкъ- 
арса, о шей къабул этильмез». Муттефакъун Алейх 

Муслимнинъ бир риваети де шойледир: 

«Ким бизим динимизде олмагъан бир шей япса, о макъбул 
дегильдир». 


Бухарий, Сулъх, 5; Муслим, Акъдие, 17,18. 

Муслим болюклерден (баблардан) ибарет олгъан китабында 
учь бинъден зияде хадис топлады. 

Юкъарыда ишарет эткенимиз киби, Бухарий ве Муслимнинъ 
китаплары, хадис китаплары ичинде энъ сахих эки китап сайыла 
ве бу эки китапкъа «Сахихан» дениле. 

Муслим хадис мевзусында башкъа эсерлер де язды. О, 875 се- 
неси (хиджрий 261 сенеси) Нисабурда вефат этти. 

3. Эбу Давуд: эс-Сунен 

Эбу Давуд Сулейман бин эль-Эшас эс-Сиджистаний 817 се¬ 
неси (хиджрий 202 сенеси) Сиджистанда догъды. Кучюк яштан 
итибарен хадислернен меракъланды ве хадис топламакъ ичюн Хо- 
расан, Иракъ, Шам, Мысыр ве Хиджазда булунды. Бу сеяатлар сы¬ 
расында бинълердже хадис язды ве олардан 4800 хадисни сайлап 
«Сунен» адлы китабында топлады. 

Эбу Давуд «Сунен» китабында накъыл эткен хадислерни учь 
къысымгъа айыра: сахих олгъан, сахих корюнген ве сахихке якъын 
олгъанлар. Булар арасында, базы зайыф хадислер де ер алгъан. Эбу 
Давуд оларнынъ зайыф олгъаныны да бельгиледи. 

Ахмед б. Ханбель иле корюшип, ондан фыкъыхнен алякъалы 
мевзуларны огренди. Имам Тирмизий ве имам Несаий онынъ та- 
лебелеридир. Эбу Давуд аятынынъ сонъки йылларында Басрагъа 
ерлешти ве 888 сенеси (хиджрий 275 сенеси) Басрада вефат этти. 

4. Тирмизий: эс-Сунен 

Эбу Иса Мухаммед б. Иса эт-Тирмизий 824 сенеси (хиджрий 
209 сенеси) Тирмизде догъды. Эр хадисчи киби, о да кучюк яш¬ 
тан итибарен хадис топламакъ ичюн башта кенди улькесиндеки 
мухаддислернен корюшти. Сонъра башкъа улькелернинъ шеэр ве 
къасабаларыны зиярет этти. Бухарий, Муслим ве Эбу Давуд киби 
хадис имамларындан дерс алды. Тирмизий афызасы сонъ дередже 
къуветли, зекий бир мухаддис эди. 

Онынъ «Сунен»инде, башкъа сунен китапларындан даа чокъ 
мевзулар ерлешкени ичюн «Джами» адынен шурет къазанды. 

Тирмизий «Джами» китабында топлагъан хадислерни сахих, 
хасен ве зайыф олмакъ узере учь къысымгъа айыра. О, накъыл эт- 
кен эр хадистен сонъ, онынъ сахих я да хасен олгъаныны анълата. 
Атта зайыф оларакъ бельгилеген хадислернинъ зайыфлыкъ себе- 
бини де анълата. 

Тирмизий 892 сенеси (хиджрий 279 сенеси) Тирмизде вефат 
этти. 

ОКЪУЙЫКЪ-ОГРЕНЕЙИК 

Тирмизий хасен денильген хадис чешитининъ тарифини 
япа ве китабында накъыл эткен базы хадислер акъкъында «бу 
хадис хасендир» дей. Бойледже, «хасен хадис» ыстыласыны ильк 
къуллангъан мухаддис о олды. Тирмизийнинъ ривает эткен шу 
хадис бунъа мисальдир: 

Айше -радыяллаху анха-дан шойле ривает әтиле: Ресулюл- 
лах -салляллаху алейхи ве селлем- шойле буюрды: «Эр сархош- 
лыкъ берген шей харамдыр. Чогъу сархош эткен шейнинъ азы 
да харамдыр». 

Тирмизий «бу хадис хасендир» дей. Лейс б. Эбу Сулейм ве 
Рабий б. Субейх бу хадисни Эбу Осман эль Энсарийден, Мехдий 
б. Меймуннынъ риваетине бенъзер шекильде ривает эткен. 

5 . Несаий: эс-Сунен 

Эбу Абдуррахман Ахмед б. Шуайб эн-Несаий 830 сенеси (хид¬ 
жрий 215 сенеси) Хорасаннынъ Неса къасабасында догъды. Кучюк 
яшындан итибарен хадис огренмеге башлады. Даа сонъра, хадис 
топламакъ ичюн бутюн Хорасанны, Хиджазны, Шам ве Мысыр- 
ны долашты. Чешит дженклерде иштирак этти ве аскерлерге хадис 
дерслери берди. 

Несаий бир муддет къадылыкъ япты. Шамда Эмевий хали- 
фелери озьлерине уйгъун хадис уйдурмасыны талап этип, онъа 
баскъы япалар. О, бойле талапларгъа кесинликнен кършылыкъ 
косьтере ве бу себепнен чокъ зулум ве эзиет коре. Бунынъ ичюн 
Меккеге кетмеге меджбур ола. О, 911 сенеси (хиджрий 303 сенеси) 
Меккеде вефат эте. 

Несаий хадис ильминде ве равийлернинъ джерх ве тадиль 
этилювинде озь деврининъ мешхур алимлеринден бири эди. 

6. Ибн Мадже: эс- Сунен 

Эбу Абдуллах Мухаммед б. Езид б. Абдуллах б. Мадже эль- 
Казвиний 824 сенеси (хиджрий 209 сенеси) догъды. О, хадис топла- 
макъ ичюн Рей, Басра, Куфе, Багъдат, Шам, Мысыр ве Хиджазгъа 
ёлджулыкълар япты. Хадис имамлары онынъ афыза ве эминлик 
джеэтинден устюн олгъанына иттифакъ эттилер. 

Ибн Мадженинъ «Сунен»и, хадисчилер арасында фыкъых ба¬ 
блары джеэтинден бегенильди ве шурет къазанды. 

Ибн Мадже 886 сенеси (хиджрий 273 сенеси) вефат этти. 

Бу муэллифлернинъ эписи сахих хадислерни бир арагъа ке- 
тирмек ичюн самимий гъайрет косьтердилер. Хадис куллияты 
ичинде муим бир ерге саип олгъан бу эсерлер, Пейгъамберимиз- 
нинъ суннетини ве асхабнынъ арекетлерини сонъ кельген несил- 
лерге таныш эткен бирер менба олдылар. 

Олар Пейгъамберимизден кельген риваетлерни буюк дикъ- 
къатнен талиль этип, кендилерининъ къойгъан шартларгъа коре 
догъру къабул эткен риваетлерни китапларына кирсеттилер. Бу 
буюк иш бутюн мусульманлар тарафындан такъдирнен къаршы- 
ланды. 

БИЛЕСИЗМИ? 

«Кутуб-и Ситте»ге учь китап даа къошып, «Кутуб-и Тиса» 
(Докъуз хадис китабы) деген алимлер де бар. Бу учь китап; 

- Имам Ахмед б. Ханбельнинъ «эль-Муснед» китабы, 

- Имам Маликнинъ «эль-Муватта» китабы, 

- Даримийнинъ «эс-Сунен» китабыдыр. 

Анджакъ, инсан олмалары себебинен базы риваетлернинъ 
сайланмасында хата япмакъ ихтималлары да бар эди. Бу себепнен, 
китаплар кенди арасында сахихлик дереджеси джеэтинден фаркъ- 
лыдырлар. Эр бир муэллиф эсерини фаркълы шартларгъа коре 
азырлагъандыр. 

Таснифнинъ «алтын деври» оларакъ къабул этильген III асыр- 
да ортагъа чыкъкъан бу алты эсер, даа сонъра кельген Ислям 
алимлери тарафындан энъ эмин хадис менбалары сайылгъандыр. 

Окъув парчасы 

РЕСУЛЮЛЛАХКЪА ХЫЗМЕТ ЭТКЕН БИР ЯШ 

ЭНЕС ИБН МАЛИК -радыяллаху анх- 

Севгили Пейгъамберимиз Мединеге хиджрет этип кельген 
вакъыт, Энес ибн Маликнинъ анасы, оны Пейгъамберимизге хыз- 
мет этмеси ичюн берди... Энес бу девирде 9-10 ятларында эди. 
Йыллар девамында Аллах Ресулининъ тербиесини корьген ве бу 
тербиенен оськен бир генч етишти... 

Анасы Мединенинъ ильк мусульманларындан Умм-и Сулейм 
-радыяллаху анха-дыр. Бабасы Малик, мусульман оламадан вефат 
эткен эди. Бу себептен Энеснинъ анасы пек кедерлене эди. Кенди 
дюньясыны Ислямнынъ нурунен айдынлаткъан Умм-и Сулейм 
(р. анха) баласынынъ да о нурнен айдынланмасыны ве тербие- 
ленмесини арзу эте эди. Пейгъамберимиз -салляллаху алейхи ве 
селлем-нинъ Мединеге хиджретини озю ичюн фырсат корип, аман 
Энесни алып Пейгъамберимизге кельди ве: «Я, Ресулюллах! Бу ба¬ 
ланы сизге хызмет этсин деп кетирдим. Бу огълумдан башкъа сиз- 
ге эдие этеджек шейим ёкъ. Къабул этинъиз ве онъа дуа этинъиз. 
Энес - меним огълум, сизинъ - хызметчинъиздир»- деп Пейгъам- 
бер Эфендимизге такъдим этти. Пейгъамбер Эфендимиз де Энес 
акъкъында: «Аллахым! Онынъ малыны ве эвлядыны мубарек эт, 
омрюни узун эт. Гуняхларыны афу эт... » деп дуа этти. 

Энес -радыяллаху анх- Ресулюллах -салляллаху алейхи ве 
селлем-нинъ алыны, сёзлерини, ахлякъыны, ишлерини энъ эйи 
биле эди ве оларны энъ гузель шекильде накъыл этти. Чюнки ба- 
лалыкътан вахийнинъ тербиесинен тербиеленди. Ресул-и Экрем 
Эфендимизден ич айрылмады. 2230 хадис накъыл этти. 

Энес -радыяллаху анх- бизлернинъ ве асырлар сонъра келед- 
жек умметнинъ гонъюллерини айдынлатаджакъ, омюрлерине 
ышыкъ оладжакъ бу насиатларны Ресулюллах -салляллаху алейхи 
ве селлем-ден шойле накъыл эте: 

«Эй, огъул! Элинъден кельген къадар абдестли ол. Чюнки 
инсан абдестли оларакъ ольсе, онъа шехитлик берилир. 

Эй, Энес! Рукюде эллеринънен тизлеринъни сыкъджа 
тут. Пармакъларынъны бир-биринден айыр. Тирсеклеринъни 
янларынъа япыштырма. Рукюден тургъан сонъ, эр узувынъ 

там оларакъ ерине кельсин. (Яни ашыкъма, Тадил-и эркангъа 
риает эт!) 

Эй, огъул! Кимсе акъкъында яман лаф айтма. Бу шекилъ- 
де сабаламагъа ве акъшамламагъа чалыш. Буны япып олсанъ, 
эсабынъ пек къолай олур. 

Эй, Энес! Буюклерге урьмет, кучюклерге мерхамет косъ- 
тер. Чокъ-чокъ дуаяп! Чюнки дуа мытлакъ, беляларны токъ- 
татыр». 

Энес -радыяллаху анх-нынъ ривает эткен хадислерден бир 
къачы да шойле: 

• « Къолайлаштырынъыз, зорлаштырманъыз; мужделенъ- 
из, нефрет эттирменъиз». 

• «Кендинъ ичюн истегенинъни, мусулъман къардашынъ 
ичюн де истемегендже, акъикъий мумин оламазсынъ». 

• «Бир-биринъизни куньлеменъиз, асет этменъиз, бир- 
биринъизге артынъызны чевирменъиз. Эй, Аллахньтъ къул- 
лары, къардаш олунъыз. Бир мусулъман ичюн къардашыны 
учъ кунъден чокъ быракъмакъ ве онъа даргъын олмакъ хелял 
олмаз». 

• «Эй, Энес! Билесинъми, магъфиретни (Аллахнынъ багъ- 
ышламасыны) керек эткен хусуслардан бири де, мусулъман 
къардашынъы севиндирмектир». 

Энес -радыяллаху анх- шу дуаны окъуманынъ синъир хаста- 
лыкъларына шифа оладжагъы акъкъында ривает эткен: 

«Бисмиллахиррахманиррахим. Ве ля хавле ве ля къуввете 
илля билляхилъ алийилъ азим». 

Энес ибн Малик -радыяллаху анх- 712 сенеси (хиджрий 93 се- 
неси) Басрада вефат этти. 

ЫСТЫЛАЛАР 

1. Табиин - асхабнынъ эр къайсы биринен корюшип, лаф эт- 
кен ве энъ гузель шекильде оларгъа таби олгъан мусульманлар. 

2. Куфе - табиинлерни тербие эткен илим меркезлеринден 
бири, Иракънынъ бир шеэридир. 

3. Мухадрам - эм Ислямдан эвель, эм де Ислям кельген сонъ 
яшагъан, амма Хазрети Пейгъамберимизни корип оламагъан му¬ 
сульманлар. 

4. Увейс эль Къараний (Вейсель Къараний) - Хазрети Пейгъ- 
амберимизнинъ девринде яшады, оны корьмеге пек истей эди. 
Амма оны корип оламады ве бу себептен сахабе сайылмай. Увейс 
Еменнинъ Къаран коюндендир. 

5. Тедвин - хадис топлав иши. 

6. Тасниф - хадислернинъ мевзуларына коре сыныфланды- 
рылмасы. 

7. Иснад - хадис ильминде хадислернинъ менбасына къадар 
бармагъа ярдым эткен низам. 

8. Муватта - имам Маликнинъ хадис китабынынъ ады. 

9. Мегъазий - Хазрети Пейгъамберимизнинъ япкъан джен- 
клери акъкъындаки хадислерни ичине алгъан китаплар. 

10. Сунен - фыкъых болюклерине коре тасниф этильген, ах- 
кям хадислерни топлагъан китаплар. 

11. Муснед - хадислерни ильк равийлерине коре тертип эт¬ 
кен китап. 

12. Рисале - хадис ильминен алякъалы бильгилерни ичине 
алгъан Имам Шафиийнинъ усул китабы. 

13. Муснед - Ахмед б. Ханбельнинъ хадис китаплары ара¬ 
сында буюк шурет къазангъан ве хадислерни сахабий исимлерине 
коре тертип эткен эсер. 

14. Бухарий - хадис китаплары арасында энъ сахих китап 
оларакъ кабул этильген «эль-Джамиус-Сахих» адлы эсернинъ му- 
эллифи. 

15. Сахихайн - «эки сахих» манасында имам Бухарий ве 
имам Муслимнинъ хадис китапларына берильген исим. 

16. Тирмизий - «Сунен» хадис китабынынъ муэллифи. 

ИМТИАН СУАЛЛЕРИ 

А. Ашагъыдаки суаллерге джевап бериньиз. 

1 -Тасниф фаалиетлерининъ башланувынынъ себеплери не- 

дир? 

2 - Мусаннеф недир, онынъ насыл чешитлери бар? 

3 -«Кутуб-и Ситте» оларакъ билинген алты хадис китабыны 
муэллифлеринен берабер язынъыз? 

4 - Табиинлер хадис ильмине насыл иссе къоштылар? 

5 - Этбаут-табиин хадис ильмине насыл иссе къоштылар? 

6 - Этбаут-табиинден сонъки девирнинъ хадис ильминдеки 
эмиети неден ибарет? 

Б. Берильген джеваплардан догьру олгъаныны та- 
пынъыз. 

1. Ашагъыдакилерден къайсы бири «Асхабдан бирине къаву- 
шып, онынънен корюшип, субет эткен мусульман»гъа берильген 
исимдир? 

A. Сахабе Б. Табиин 

B. Этбаут - Табиин Г. Мухадрам Д. Равий 

2. Мединенинъ белли хадисчилеринден ве Еди Факъыхтан 
(Фукъаха-и Себа) биридир. Хазрети Умернинъ хилафетининъ 
2-джи йылында дюньягъа кельди. Эбу Хурейренинъ къызынен эв- 
ленгени ичюн, онынъ хадислерини энъ эйи бильгенлердендир. 

A. Ибн Шихаб эз-Зухрий Б. Урве бин эз-Зубейр 

B. Саид бин эль -Мусейиб Г. Ибрахим эн-Нехаий 

Д. Нафий Мевля Ибн. Умер 

3. Къайсы девирде хадис ильми, усул ве къаиделеринен ишлеп 
чыкъылды ве хадислер фыкъых мевзуларына коре тасниф этиль- 
ДИ? 

A. Сахабе деври Б. Табиин деври 

B. Этбаут - табиин деври Г. Эмевийлер деври 

Д. Хазрети Пейгъамбер деври 


4. «Хасен хадис» терминини иьк кере къуллангъан мухаддис 
ашагъыдакилерден къайсы бири? 

A. Бухарий Б. Тирмизий 

B. Муслим Г. Эбу Давуд Д. Несаий 

5. Ашагъыдакилерден къайсы бири Этбаут табииннинъ меш- 
хур мухаддислеринден бири? 

A. Ибн Шихаб эз-Зухрий 

Б. Урве Ибнуз-Зубейр 

B. Малик б. Энес 

Г. Саид Ибнуль-Мусеййиб 

Д. Ибрахим эн-Нехаий 

6. Маликий мезхебининъ къуруджысы. Мединеде догъды ве 
осьти. «Муватта» адлы эсери тасниф девринде язылгъан ильк эсер- 
дир. Бу малюмат ашагъыдаки мухаддислерден къайсы бирине аит? 

A. Суфьян эс-Севрий Б. Эбу Давуд 

B. Ибн Мадже Г. Малик б. Энес 

Д. Ахмед б. Ханбель 

В. Ашагъыдаки джумлелердеки бошлукъларны къавуз- 
лар ичинде берилъген сёзлерден уйгъун олгъанынен толду- 
рынъыз 

(Мухадрам - Сирет - Сунен - Сахихайн - «Кутуб-и Тиса» - 
Муснед) 

1. Фыкъых мевзуларына коре тасниф этильген ахкям хадисле- 

рини топлагъан китапларгъа.дениле. 

2. Хазрети Пейгъамбернинъ ахлякъына ве арекетлерине аит 

хадислерни ичине алгъан китапларгъа . 

ады берильген. 

3. Эм Ислям кельмеден эвельки джахилие девиринде яшагъан, 
эм де Ислям девирини корьген, бир чокъ сахабийлернен корюшкен, 
анджакъ Хазрети Пейгъамберни корьмеге ве онынънен къонуш- 

магъа имкяны оламагъан мусульманларгъа. 

.дениле 

4. Хадислерни ильк равийлерине, яни сахабийлерге коре бир 

арагъа топлагъан эсерлерге.дениле. 

5. Бухарий ве Муслимнинъ хадис китаплары ичинде энъ са- 

хих эки китап сайылгъан китапкъа.дени¬ 

ле. 

6. Кутуб-и Ситтеге учь китап даа къошулып мейдангъа кети- 

рильген хадис китапларына.дениле. 

АНА-БАБА ВЕ СОЙ-АКЪРАБАНЕН АЛЯКЪАЛЫ ХА- 
ДИСЛЕР 


4)1 ^ ^ сА>- : сЗ 4 _хр 4)1 ^ ^ Л 

^ ^ 1з>с^з I ,4)! (_] ^ Б . (_] 1-Д-Э . ^Д-р 4)! 

:(_)1з (<АЫ) :с31з ^ :(_)1г (<АД-л 1) :<_)1з ^ ;<_315 (^11^1) :(_)1з 

.411р ( ^^-X» -(^^Ь :Л5 ^ 


1. Эбу Хурейре -радыяллаху анх- шойле деди: 

Бир адам Ресулюллах -салляллаху алейхи ве селлем-ге келип: 

- Энъ эйи мунасебетте олмам керек олгъан адам кимдир?- 
деп сорады. 

Ресулюллах -саллАллаху алейхи веселлем-: 

- «Ананъ!»- деп буюрды. 


Адам: 

- «Ондан сонъ ким?»- деп сорады. 

- Кене: «Ананъ!»- деп джевап берди Аллахнынъ Ресули. 
Адам текрар: 

- «Ондан сонъ ким?»- деп сорады. 

- «Ананъ!» -деди кене Пейгъамбер -салляллаху алейхи ве 
селлем-. 

Адам текрар: 


- «Сонъ ким?»- деп сорады. 

Ресул-и Экрем -саляллаху алейхи ве селлем-: 

- «Бабанъ!»- деп джевап берди. 

Бухарий, Эдеб 2; Муслим, Бирр 1. 

Хадистен нелерни огрендик 

1. Энъ чокъ эйиликъ япыладжакъ инсан анадыр. 

2. Сайгъы, эйилик ве итаат мевзусында анадан сонъра баба 
кельмектедир. 


^ ,<Л>\ :с)и 4^р 41)1 «Др-д .Ү 

д1 ^15ч]| Ар А)^->1 .1^.31 I- а ) I ^рд ? ** д~) 1 

о!.(АД>ь]| 

2. Эбу Хурейреден ривает этильгенине коре, Пейгъамбер -сал- 
ляллаху алейхи ве селлем- шойле буюрды: 


«Ана ве бабасына я да олардан бирисине къартлыкъ чагъ- 
ында бакъмакъ имкяны олып да, (оларны бакъмайып ве бу се- 
бепнен) дженнетке киремеген кимсе перишан олсун, перишан 
олсун, перишан олсун... !» 


Муслим, Бирр 9, 10. 


Хадистен нелерни огрендик 

1. Ана ве баба насыл яшта олса олсун, оларгъа ялынъыз эйи¬ 
лик этмек керекмиз. 

2. Къартайгъанлары вакъыт ярдымгъа пек мухтадж олгъан- 
лары ичюн даима алларындан хабер алып, оларнынъ истеклерини 
ерине кетирмелимиз. 

3. Ана ве бабагъа къаршы кельмек, оларгъа яман мунасебетте 
олмакъ - Аллахны гъадапландыраджакъ буюк гуняхтыр. 


: <_]1з а!1р <Д)1 4й1 ^Л а2р 41)1 ^р -V 

.(А»_?-д 0 ^3 аЛАод АЗдд ^3 а! 1а б .. I о! 

3. Энес -радыяллаху анх-тан ривает этильгенине коре, Ресу- 
люллах -салляллаху алейхи ве селлем- шойле буюрды: 

«Рызкъы чогъалмасыны, омрю узун олмасыны истеген 
кимсе, акърабасына эйилик япсын ве къорчаласын». 

Бухарий, Эдеб 12; Муслим, Бирр 20, 21. 

Хадистен нелерни огрендик 

1. Акъраба зиярети инсаннынъ омрюни берекетлендирир. 

2. Акъраба зиярети инсаннынъ рызкъыны да берекетленди- 

рир. 

3. Сеадетли бир аят сюрмесине весиле олур. 

У ^ 

• *"■— 2 ... Л )) ^ - - ■ - ^ 

4. Эбу Хурейре -радыяллаху анх-тан ривает этильгенине коре 
Ресулюллах -салляллаху алейхи ве селлем- шойле буюрды: 

«Аллахкъа ве ахырет кунюне иман эткен кимсе, къом- 
шусыны раатсыз этмесин. Аллахкъа ве ахырет кунюне иман 
эткен кимсе мусафирине икрам этсин. Аллахкъа ве ахырет 
кунюне иман эткен кимсе я файдалы сёз сёйлесин, я да сус- 
сун!» 

Бухарий, Никях 80; Муслим, Иман 74, 75. 

Хадистен нелерни огренгендик 

1. Базы арекетлер инсаннынъ мукеммель бир имангъа саип 

олгъаныны косьтерир. 

2. Къомшуларгъа файдалы олмакъ ве зарар бермемек - му- 
минлер узериндеки бир вазифедир. 

3. Мусафирге элинден кельгени къадар икрам этмек - мусуль- 
маннынъ вазифесидир. 

4. Эйи муминнинъ агъзындан ялынъыз файдалы сёзлер 
чыкъар. Файдалы къонушмайджагъыны тюшюнген кимсе де сус- 
малы. 


с)и :и!е иыд *У1) ^ 

: о15^ (^аЛ^1 еЗ^ ,41>Ь 1 } 13 »*^И) : сЛЗ -<^1 
^ :1^з ^ -ОлР' ОЛ/' ^') 

. аУ-Р 

5. Нюфей ибн Харис -радыяллаху анх-тан ривает этильгенине 
коре, Ресулюллах -салляллаху алейхи ве селлем-: 


-«Буюк гуняхларнынъ энъ агъыры акъкъында сизге хабер 
берейимми?» двп учъ кере сорады. 

Биз де: 


- «Эбет, я Ресулюллах»-, дедик. 

Ресул-и Экрем: 

- «Аллахкъа ширк къошмакъ, ана-бабагъа итаат этме- 
мек» деп буюрды; сонъра да, яслангъаны ерден догърулып от- 
урды ве «Эйи динъленъ, бир де ялан сёйлемек ве яландан ша- 
атлыкъ япмакъ» деди. Ве бу сёзюни девамлы текрарлады. О 
къадар текрарлады ки, кешке (озюни бу къадар къыйнамай- 
ып) сусса, деп арзу эттик. 

Бухарий, Шехадат 10; Муслим, Иман 143. 

Хадистен нелерни огрендик 

1. Гуняхлар буюк ве кучюк олур. 

2. Гуняхнынъ буюклиги - берген зарарынынъ буюклигинен 
ольченир. 

3. Буюк гуняхларнынъ энъ агъыры - Аллахкъа ширк къош- 
макъ, ана-бабагъа итаатсызлыкъ япмакъ, ялан сёйлемек ве ялан¬ 
дай шаатлыкъ япмакъ. 

$ , 

4)1 ^<_)1з : 4)1 ^ ^)1 ^^ -1 

^ ^ л ; -* - ' ' ^ ^ , ' , > ^ 

<ы оаЛ ^ )) ^ 4-Др 4)1 

6. Ибн Умер ве Айше -радыяллаху анхума-дан ривает этиль- 
генине коре, Ресулюллах -салляллаху алейхи ве селлем- шойле бу- 
юрды: 

«Джебраилъ манъа къомшугъа эйилик этювни о къадар 
тевсие этип турды ки, мен къомшуны къомшугъа мирасчы 
этеджектир деп сандым». 

Бухарий, Эдеб 28; Муслим, Бирр 140-141. 

Тирмизий, Бирр 28; Ибн Мадже, Эдеб 4 


Хадистен нелерни огрендик 

1. Къомшулыкъ хакъкъыны къорчаламакъ муим бир вазифе- 

дир. 

2. Къомшуларнен эйи мунасебет къурулмалы, оларгъа зарар 
бермемели, севинч ве кедерлерине ортакъ олмалы. 


Я1Л>*У1 )) : <_]1г ^ й!1р 4)1 ^ ^ -V 

^ )) : (_)1з )) 4)1 

. <и1р {(^ ^Ц; V 

7. Эбу Хурейре -радыяллаху анх-дан ривает этильгенине коре, 
Пейгъамбер -салляллаху алейхи ве селлем- шойле буюрды: 

«Къоджасы олмагъан тул къадынларгъа ве ёкъсулларгъа 
ярдым эткен кимсе, Аллах ёлунда джихад эткен киби савап 
къазаныр. О кимсе геджелери токътамадан намаз къылгъан, 
куньдюзлери де ич ара бермеден ораза туткъан кимсе киби- 
дир». 

Бухарий, Нафакъат 1, Эдеб 25, 26; Муслим, Зухд 41. 

Айрыджа бакъ. Тирмизий, Бирр 44; Несаий, Зекят, 78; Ибн 

Мадже, Тиджарет 1. 


Хадистен нелерни огрендик 

1. Тул ве эвленмеген къадынларгъа, ёкъсул ве факъырларгъа 
ярдым эткен кимсе, Аллах ёлунда джихад эткен киби савап къа¬ 
заныр. 

2. Бойле федакяр бир мумин, геджелери токътамадан намаз 
къылгъан, куньдюзлери де ич ара бермеден ораза туткъан кимсе 
кибидир. 

3. Зайыф ве къорчаланмагъа мухтадж кимселерге ярдым эт- 
мек ичюн аджеле этмек - Аллахнынъ ризасыны къазанмакъ ичюн 
бир ёлдыр. 

СУННЕТНЕН АЛЯКЪАЛЫ МЕСЕЛЕЛЕР 

БОЛЮКНИНЪ МЕВЗУЛАРЫ 

A. СУННЕТНИНЪ ОРЬНЕК ОЛУВЫ 

Б. СУННЕТНИНЪ УНИВЕРСАЛ ОЛУВЫ 

B. СУННЕТНИНЪ КЪОРЧАЛАНУВЫ 

Г. СУННЕТНИНЪ КЪУРТАРЫДЖЫ ОЛУВЫ 


АЗЫРЛЫКЪ ИЧЮН ВАЗИФЕЛЕР 

1. Орьнек алувнен такълит этюв арасында насыл фаркъ бар? 
Фикринъизни бильдиринъиз. 

2. Пейгъамберимизнинъ суннетлеринден умумий къаиделер 
чыкъарынъыз ве эки данесини язынъыз. 

3. «Аллахкъа ве Пейгъамберине итаат этинъиз» аети, суннет- 
нинъ къайсы хусусиетлерние дикъкъат чекмекте? Сыныфта бу 
акъкъында озь фикирлеринъизни бильдиринъиз. 

4. «(Ресулим!) Де ки: Әгер Аллахны севе исенъиз манъа уюнъ- 
ыз ки, Аллах да сизни севсин ве гуняхларынъызны багъышласын. 
Аллах чокъ багъышлайыджы ве мерхамет этиджидир». [Ал-и Им- 
ран, 31]. Бу аетте суннетке таби олувнынъ инсангъа къазандыр- 
гъан маневий мукяфатлары акъкъында аркъадашларынъызнен 
фикир пайлашынъыз. 

А. СУННЕТНИНЪ ОРЬНЕК ОЛУВЫ 

Бутюн Пейгъамберлер, Аллахнынъ әмир ве ясакъларыны 
Онынъ къулларына етиштирмек ве оларгъа догъру ёлны кось- 
термек ичюн ёллангъан хидает рехберлеридир. Пейгъамберлер бу 
мукъаддес эльчилик вазифелерини хакъкъынен ерине кетирмеге 
чалыштылар. Бизим Пейгъамберимиз, Хазрети Мухаммед Муста- 
фа -салляллаху алейхи ве селлем- де Аллахнынъ кендисине берген 
бу мукъаддес вазифени эксиксиз бир шекильде ерине кетирди. Бу 
вазифени ерине кетиргенде, инсан ве джемиет аятына шекиль бе- 
реджек бир чокъ къаиде ве шартларны ортагъа къойды. Бу къаиде 
ве шартлар ышыгъында бир аят сюрген гузель Пейгъамберимиз, 
биз мусульманлар ичюн энъ гузель орьнектир. 

Асхаб-ы кирам, Ислям динини бир бутюн оларакъ эм Къу- 
рандан, эм де Хазрети Пейгъамбернинъ суннетинден алды. Олар 
суннетни, «О, бир Пейгъамбердир, бизден фаркълыдыр. Биз кенди 
ишимизге бакъайыкъ» деп дегиль, «Онынъ бутюн арекетлерининъ 
бизге аит тарафы мытлакъ бардыр. Биз оны орьнек алмалымыз» 
деп тюшюндилер. 


ТЮШЮНИП БАКЪЫНЪЫЗ 


Суннет - Хазрети Пейгъамберимиз -салляллаху алейхи ве 
селлем-нинъ сёйлегенлерининъ ве япкъанларынынъ джыйын- 
тыгъыдыр. Суннет - Хазрети Мухаммед -салляллаху алейхи ве 
селлем-нинъ Аллахкъа къуллукънынъ татбикъидир. Омрюнинъ 
сонъ йигирми эки йылыны алгъан бу къуллукъ аяты вефатындан 
сонъ да бутюн муминлерге рехбер олды. 


Чюнки Къуран-ы керимде шойле буюрылмакъта: 

^^]\ 3 4)1 ^ 015 о4)! Ф 3 

I ^ 4)1 '^-Ч\ 


«Ант олсун ки, Ресулюллахта сизинъ ичюн Аллахкъа ве ахы- 
рет кунюне къавушмакъны арзу эткенлер ве Аллахны чокъ зи- 
кир эткенлер ичюн гузель бир орьнек бардыр». [Ахзаб, 33/21.] 

Бу ает-и керимеде Аллах Тааля муминлерге севгили Пейгъам- 
беримизни орьнек алмакъны әмир этмекте. Оны орьнек алмакъ 
не демектир? Орьнек алмакънен, такълит этмек арасында фаркъ 
бармы? 

Шимдики девирде базы инсанлар Пейгъамбер эфендимиз- 
нинъ орьнек алынмасыны әмир эткен аетлерни окъуп, оны эр 
шейинен такълит этмеге истейлер. Демек орьнек алмакънен такъ¬ 
лит этмек бир дегиль, араларында фаркъ бар. 

Орьнек алувда анълап арекет этмек бар. Яни орьнек алынад- 
жакъ сёз ве арекетлерни анълап ве оларнынъ файдалы олмасына 
инанып къабул этмектир. Айрыджа орьнек алув, инсаннынъ шах- 
сында ве арекетлеринде темелли денъишмелер япар ве къалыр. 
Такълит этмек исе, анъламадан япылгъан бир арекеттир. Яни бир 
арекетни такълит эткен киши буны не ичюн япкъаныны анъламаз. 
Бу да инсаннынъ арекетлерининъ анъламадан, ялынъыз шекиль 
оларакъ денъишмесине ёл ачар. 

Хазрети Пейгъамберимиз бизлерге бу мевзунен алякъалы 
чокъ фикирлерни бильдирди ве арекетлер япты. О, кендисини 
анъламадан такълит этмемизни истемей, япылгъан арекетлер- 
нинъ себеп ве макъсатларынынъ анълашылмасыны истей эди. 
Меселя; Бир кере намаз къылгъанда, Хазрети Пейгъамберимиз 
аягъындаки аякъкъапларыны чыкъарды. Оны корьген сахабе де 
намазда олгъанда аякъкъапларыны чыкъардылар. Намаздан сонъ- 
ра севгили Пейгъамберимиз оларгъа бу арекетлерининъ себебини 
сорады. Олар да: «Я, Ресулюллах, сиз ойле яптынъыз деп, биз де 
чыкъардыкъ» дедилер. Бунынъ узерине севгили Пейгъамберимиз 
«Мен аякъкъабымнынъ темиз олмагъаныны дйгъаным ичюн 
чыкъардым » деп буюрды. [Ахмед б. Ханбель, Муснед, 3, с. 92.] 

Анълашылгъанына коре, Пейгъамберимизни орьнек алув - 
башта бир динни анъламакъ, яшамакъ ве яшатмакънен мумкюн 
олур. Бу манада суннет - диннинъ темелидир ве Къурандан ич бир 
шекильде айрылмай. Кене бу манада Къурансыз бир суннет насыл 
тюшюнильмесе, суннетсиз бир Къуран да тюшюнильмез. Бунынъ 
ичюн Къуран, биз инсанларгъа кендисини дегиль, Аллах Ресулини 
орьнек косьтере. Бу себептен 


143 



ХАДИС УСУЛЫ 


«(Ресулим!) Де ки: Әгер Аллахны севсенъиз манъа уюнъыз 
ки, Аллах да сизни севсин ве гуняхларынъызны багъышласын. 
Аллах сонъ дередже багъышлайыджы ве къорчалайыджыдыр» 

- буюрылмакъта. [Али Имран, 3/31.] 

Бу аетте ургъулангъан меселе, Аллахкъа алып баргъан ёлнынъ 
Пейгъамберге табий олмакътан кечмесидир. 

ТЮШЮНИП БАКЪЫНЪЫЗ 

Хазрети Умернинъ умре этювини корьген Ябис ибн Ребиа, 
Хаджеруль-Эсвед ташына нисбетен косьтерильген сайгъы акъ- 
къында шойле айткъаныны накъыл эте: «Мен Хазрети Умернинъ 
Хаджеруль-Эсведни опькенини корьдим. Оны эм опьти, эм де: 
«Билем ки, сен бир ташсынъ, не бир файда, не де зарарынъ бар. 
Ресулюллах сени опьмесе эди, асла опьмез эдим»- деген эди» (Бу- 
харий, Хадж, 50, 57, 60; Муслим, Хадж, 248, 120; Муватта, Хадж, 
36). _ 


Б. СУННЕТНИНЪ УНИВЕРСАЛЛЫГЪЫ 

Ислям - энъ сонъ ве энъ мукеммель дин, Хазрети Мухаммед де 
- энъ сонъ Пейгъамбердир. Ислямнынъ етишмеси макъсат этиль- 
ген инсанлар не бир миллет, не де бир мемлекетнен сынъырлы де- 
гиль. Бунынъ ичюн бу динни теблигъ этювнен вазифели олгъан 
севгили Пейгъамберимиз -салляллаху алейхи ве селлем-нинъ аят 
тарзы олгъан суннет де универсаллыкъ сыфатларны ташымакъта. 

Къуран-ы Керимде Хазрети Пейгъамбер -салляллаху алейхи 
ве селлем-нинъ теблигъининъ униврсал олгъаны шойле анълаты- 
ла: 


«Эй, Мухаммед, биз сени анджакъ алемлерге рахмет 
оларакъ ёлладыкъ!» [Энбия, 107.] 

«Де ки, эй, инсанлар! Мен сизинъ эпинъизге коклер- 
нинъ ве ернинъ саиби олгъан Аллахнынъ эльчисийим!» 

[Араф, 158.] 

«Биз сени инсанларгъа мужделейиджи ве тенбиелей- 
иджи оларакъ ёлладыкъ. Факъат инсанларнынъ чогъу 
буны бильмез» [Себе, 28.] 

Бу аетлер ве мевзунен алякъалы башкъа аетлер, бир тарафтан 
Ислямнынъ бутюндюнья дини олгъаныны илян эте, дигер тараф¬ 
тан да Хазрети Пейгъамбер -салляллаху алейхи ве селлем-нинъ 
суннетининъ эр кеске аит олгъаныны ортагъа къоя. 

Суннет - шахыс ве джемиетнинъ ичтимаий ве медений фаркъ- 
ларыны, имкян ве шартларыны, урф ве адетлерини де козьде ту- 
тып, яшайышны шекиллендирген къаиделерни ортагъа къойды. 

Меселя: Хазрети Пейгъамберимиз «Умметимге къыйн олад- 
жагъыны бильмесе эдим, оларгъа эр намаз ичюн тишлерини мис- 
вакънен темизлемелерини әмир этер эдим» деп буюды. Бу хадисте 
Пейгъамбер эфендимиз мисвакъ къулланувны тевсие этмекнен 
берабер, асыл ургъуламакъ истегени агъыз ве тиш темизлигидир. 
О куньки шартларда мисвакъ, агъыз ве тиш темизлигинде къулла- 
ныла эди. Анджакъ, даа сонъра яшайыш шартлары денъишкени- 
нен, къулланылгъан васыталар да денъишти. Амма денъишмеген 
ве эр кеске аит олгъан шей исе Хазрети Пейгъамберимизнинъ агъ¬ 
ыз ве тиш темизлигине берген эмиетидир. 

Башкъа бир орьнек: Пейгъамберимиз -салляллаху алейхи 
ве селлем- «Хилялны (айны) корьгенде ораза тутунъыз, хилял- 
ны корьгенде байрам япынъыз» деп буюрды. Бу хадиснинъ асыл 
макъсады - Рамазан айынынъ башланувыны ве Рамазан байрамы- 
нынъ башланувыны косьтерген бир бельги бермектир. Бу бельги, 
хилялнынъ астрономик догъувы дегиль, козьнен корюледжек къа- 
дар олмасыдыр. Бугунь айнынъ башы ве сонъу, эвельден сание- 
сине къадар эсапланмасы мумкюн, бунынъ ичюн ильмий усуллар 
къулланылмакъта. Макъсат - Рамазан айынынъ башланмасыны ве 
битмесини догъру бир шекильде бельгилемектир. 

Нетидже оларакъ, суннетнинъ темель хусусиетлери - акъикъ- 
атчы олмасы, универсал олмасы ве татбикъ этильмесининъ мум¬ 
кюн олмасыдыр. Булар, Ислямнынъ темель хусусиетлеридир. 

ОКЪУНЪЫЗ-ТЮШЮНИНЪИЗ 

ВАХИЙНИНЪ ЫШЫГЪЫНДА 

Пейгъамберимизнинъ суннетине къайдсыз, шартсыз уйып, 
эмирлерини ерине кетирмемиз кереклиги Аллах Тааля тарафындан 
әмир әтиле. Къуран-ы Керимнинъ бир чокъ аетинде де Ресулюл- 
лахкъа итаат, Аллахкъа итаатнен ян-яна олгъаны анъылмакъта. 
Аллахны керчектен севменинъ, Ресулюллахкъа багъланмакънен 
мумюон оладжагъы бельгиленмекте. «Пейгамбер сизге не бер¬ 
се - оны алынъыз, неден сакъындырса - ондан узакъла- 
шынъыз» буюрмасынен, [Хашр, 59/7] бутюнлей суннетке сарыл- 
мамызны әмир этмекте. Бу иляхий эмирлерни энъ эйи анълагъан, 
энъ мукеммель шекильде яшагъан инсанлар - асхаб-ы кирам эди. 

КЪАЙДЭТИНЪИЗ 

Суннетнинъ учь темель хусусиети бар; 

- Акъикъаткъа уйгъун олмасы, 

- Универсал олмасы, 

- Татбикъ этилюви мумкюн олмасы. 

Къыяметке къадар бар олмагъа девам этеджек Къуран ве 
онынъ биринджи анълатыджысы суннет - бутюн инсанларнынъ 
меселелерини чезмеге; мусульманлар арасында иман ве арекет 
бирлигини темин этмеге ярдым эте. Бунынъ ичюн де суннет аят- 
нынъ акъикъатларына эсасланмасы, инсанны танымасы, онъа 
эр тюрлю имкян ве шартта яшайджакъ къанунларны огретмеси 
табиийдир. 

Хадислер, айны мевзуда фаркълы бильгилер ве татбикълер 
такъдим эткени себебинен, мусульманлар ичюн бир рахмет ве- 
силеси олды. Чюнки Ислям белли бир мемлекет я да шеэр хал- 
къы ичюн кельмеди. Ислям бутюн инсаниет ичюн ёллангъан- 
дыр. Әгер тек бир миллет ичюн ёллангъан олса эди, даа конкрет 
ве денъишмеген къураллар ве амеллер теклиф этер эди. Ислям, 
бутюн инсанларгъа кельген бир диндир. 

Олар эр шейден чокъ Пейгъамбер Эфендимизни севдилер 

ве онынъ козьлерине бакътылар. Эр сёзюнде, эр арекетинде озь 
яшайышлары ичюн къаиделер къыдырдылар. Кяинатнынъ Эфен- 
дисининъ бир гедже джамиде ибадет эткенини корьгенде, олар да 
топланып гедже ибадетине башладылар. Анджакъ, умметини чокъ 
севген Пейгъамбер Эфендимиз, гедже топланып намаз къылмакъ- 
нынъ оларгъа фарз олмасындан сакъынып, бир даа гедже олар- 
нынъ янларына чыкъмады. 

Хазрети Умернинъ шу сёзлери, бу несильнинъ Пейгъамбери- 
мизге насыл багълы олгъаныны косьтермектедир: 

«Билем ки, (хаджер-и эсвед) сен бир ташсынъ. Не файданъ 
токъуныр, не зарарынъ. Әгер Ресулюллах сени опькенини корьме- 
се эдим, сени опьмез эдим». 

В. СУННЕТНИНЪ КЪОРЧАЛАНГЪАН ОЛУВЫ 

Аллах Тааля Къуран-ы Керимде, кяфирлер истемеселер де 
нуруны тамамлайджагъыны бильдире. [Тевбе, 32.] «Аллахнынъ 
нуру» - Пейгъамберимиз васытасынен ёллангъан диндир. Яни 
Къуран ве Суннеттир. 

Аллах Тааля «Керчектен Зикирни (Къуранны) биз эн- 
дирдик; ве эльбетте биз оны къорчалайджакъмыз» деп бу- 

юра [Хиджр, 9.] Бу аетте кечкен «зикир» сёзюни, Китап ве Суннет 
оларакъ анъламакъ да мумкюн. 

Башкъа бир ает-и керимеде исе «Аллахкъа ве Ресулине итаат 
этинъиз» буюрыла. Къыяметке къадар «Ресульге итаат этинъиз» 
эмири бутюн мусульманлар ичюн багълайыджыдыр. Бу себепнен 
Пейгъамберимизнинъ аят тарзы олгъан суннет де о инсанларгъа 
сагълам бир шекильде етишмеси керек. Чюнки Хазрети Пейгъ- 
амбернинъ суннетининъ несильден несильге кунюмизге къадар 
догъру бир шекильде етишкенини сёйлемек мумкюн. 

Бу манада суннетнинъ къорчаланувы мусульманларгъа буюк 
бир вазифе оларакъ берильди. Яни суннетнинъ къорчаланувы, 
мусульманларнынъ оны яшамаларынен мумкюндир. 

Г. СУННЕТНИНЪ КЪУРТАРЫДЖЫ ОЛУВЫ 


КЪАЙД этинъиз 

«Акъикъатен сен догъру ёлгъа чагъырасынъ» [Муми- 
нун, 23/73.] 

«Әгер о Пейгъамберге итаат этсенъиз, догъру ёлны 
тапарсынъыз». [Нур, 24/54.] 

Пейгъамберимизнинъ суннетинден файдаланмакъ ичюн, эр 
шейден башта онынъ «энъ гузель орьнек» олгъаныны бильмек ке- 
рекмиз. Чюнки Хазрети Пейгъамбер алемлерге рахмет ве хидает 
рехбери оларакъ ёлланды. Суннетнинъ къуртарыджы олгъанына 
шубе этмек - Пейгъамберимизге инанмамакъ демектир. Чюнки 
Абдуллах ибн Месуд бир дефасында шойле буюрды: «Пейгъамбер- 
нинъ суннетини терк этмек - догъру ёлдан узакълашмакъ демек¬ 
тир». 

«Акъикъатен сен догъру ёлгъа чагъырасынъ» [Муминун, 73] 
ве «Әгер о Пейгъамберге итаат этсенъиз, догъру ёлны тапарсынъ¬ 
ыз» [Нур, 24/54.] аетлери, суннетнинъ къуртарыджы олгъаныны 
ортагъа къоймакътадыр. 

Хазрети Пейгъамберимиз де хадислеринде, умметининъ 
къуртулышы ичюн огърашкъаныны шойле беян эте. «Сиз атешке 
учып, анда янаджакъ кобелеклерге ошайсынъыз, мен исе сизлер- 
ни о атештен къорчаламагъа тырышкъан инсан кибийим». Баш- 
къа бир хадисте: «Мен сизни бель багъынъыздан тутып, атешке 
тюшмектен къуртармагъа тырышам; сиз исе, элимден къуртулып 
атешке кирмеге чалышасынъыз» деп буюрды. 

Башкъа бир хадисте бу акъикъат шойле анълатыла. 

«Меним ве Ислямнынъ алы шуна бенъзер. Бир джемиетке 
келип: 

- Эй, миллетим, керчектен мен узеринъизге келеяткъан 
бир ордуны козьлеримнен корьдим. Мен сизге бу телюкени 
бильдирген хаберджийим. Бу себепнен джанынъызны къур¬ 
тармагъа тырышынъыз! 

Бу сёзлер узерине халкънынъ бир къысмы онъа итаат 
этти ве акъшамдан ёлгъа чыкъып о ерни терк этип кет- 

тилер ве къуртулдылар. Бир къысмы да онъа инанмады ве 
ерлеринде къалдылар. Келеяткъан орду да оларгъа сабасына 
уджюм янып, эпсини олдюрдилер. Иште, бу ал манъа итаат 
эткенлернен, манъа исъян эткенлернинъ алыдыр». [Бухарий, 
Итисам, 2.] 

Суннетни ким яшаса къуртулыр. Табиин муфессирлеринден 
Даххакъ ибн Музахим буны не гузель ифаде этти: «Дженнет иле 
суннет айны мертебедедир. Чюнки ахыретте дженнетке кирген, 
дюньяда суннетке сарылгъан кишидир». [Куртубий, Тефсир, XIII, 
365.] 

Имам Малик де суннетни Нух алейхисселямнынъ гемисине 
ошаткъан ве «Ким онъа минсе - къуртулыр, ким минмесе - богъу- 
лыр» деген. [Суютий, Мифтахуль-дженне, с. 53-54.] 


ОКЪУНЪЫЗ-ТЮШЮНИНЪИЗ 

ХАДИСЛЕРГЕ НАСЫЛ БАКЪМАЛЫ? 

Мусульман - Пейгъамберининъ сёзлерине сайгъылы олгъан 
инсандыр. Чюнки хадис -и шерифлер Ресулюллахны арамызда эп 
яшаткъан ве ёлумызны айдынлаткъан бирер ышыкътыр. «Суннет 
олмаса эди, ич биримиз Къуранны анъламаз эдик» деген имам 
Азам Эбу Ханифе, хадис ве суннетнинъ бизим ичюн пек муим ол- 
гъаныны косьтермектедир. Хадислерни адий бир инсан сёзю киби 
корьмек, онынъ манасыны анъламайып, «бу девирде бойле шей 
олурмы?» деп айтмакъ мусульмангъа ярашмагъан сёзлердир. 

Эйи мусульман, хадисте эшиткен бир шейни анълап оламаса, 
онынъ керчектен Пейгъамбер сёзю олып-олмагъаныны араштыр- 
малы. Әгер бу сёзнинъ акъикъатен хадис олгъаныны огренсе, ан- 
джакъ кене ичинде шубелер олса, о хадис акъкъында даа бильгили 
кишилерден сормалы ве гонълюнде ич бир шубе къалдырмамалы. 

Чюнки базы кимселер, етерли хадис бильгисине саип олмагъ- 
анлары алда, акъылларына уймагъан бир сёзни, «Пейгъамберимиз 
бойле бир шей айтмагъандыр», деп хадисни ред этелер. Бойле бир 
тавырлар эльбетте, янълыштыр. 

Куньлерден бир кунь бир къач адам кибирлик акъкъында су- 
бет япа эди. Буларнынъ ичинде мешхур сахабий Эбу Хурейре да 
бар эди. О, Пейгъамбер Эфендимиз анълаткъан бир вакъианы на- 

къыл этти: «Бир инсан дюльбер кийинип, буюкленип, оппаланып 
кетеяткъанда, Аллах Тааля оны бу кибирлиги себебинен ерге ба¬ 
тырды. Бу инсан да къыяметке къадар багъырып-чагъырып, ер- 
нинъ тюбюне батмагъа девам этеджек». 

Эбу Хурейре сёзюни битиргенде, дюльбер урба кийген бир 
генч аякъкъа турды ве: «Эй, Эбу Хурейре! О инсан шойле юре эди- 
ми?» деп мыскъыллады. Анджакъ, бу севинч чокъкъа сюрьмей, би- 
раз кечкен сонъ о генч сюрюнип йыкъыла ве башыны ярмагъа аз 
къала. О вакъыт Эбу Хурейре «Бурну ве агъызы узерине ерге чар- 
пылсын» деп «Мыскъыллагъанларгъа къаршы биз санъа етермиз». 
[Хиджр, 15/95] аетини окъуды. [Даримий, Мукъаддиме, 40] 

Аллахнынъ Ресули бир мевзуда бир шей сёйлеген олса, му- 
сульманнынъ оны къабул этмейип, озюне коре даа уйгъун бир шей 
къыдырмасы догъру шей дегиль. Чюнки ич бир муминнинъ бунъа 
хакъкъы ёкъ. 

Эйи бир мусульман хадислерни баш таджы этип, оларны иля- 
хий сырлар хазинеси, Раббаний икметлернинъ менбасы олгъа- 
ныны бильмеси керек. Керчек мусульман, акълынынъ къаврап 
оламагъан бир чокъ акъикъат Ресул-и Экремге огретильгенини 
къабул этер ве хадислернинъ манасынынъ теренлигине теслим 
олур. 

ИМТИАН СУАЛЛЕРИ 

А. Ашагъыдаки суаллерге джевап бериньиз. 

1. «Хазрети Пейгъамберни орьнек алмакъ» дегенде, нени анъ- 
лмакъ керекмиз? 

2. Суннетнинъ әсас хусусиетлери нелер? Къыскъадан беян 
этинъиз. 

3. «Әгер о Пейгъамберге итаат этсенъиз, догъру ёлны 
тапарсынъыз» [Нур, 24/54]. Бу аетке коре суннетнинъ къурта- 
рыджы олгъаныны анълатынъыз? 

4. Суннетнинъ Къуранны анълатувдаки вазифесини мисал- 
лернен анълатынъыз. 

5. Сунетте универсаллыкъ недир? Мевзунен алякъалы бир 
ает язынъыз. 

Б. Берильген джеваплардан догъру олгъаныны та- 
пынъыз. 

1. Ашагъыдаки джевапларнынъ къайсы бири динни анъла- 
тувда ве изаатлавда хадис ве суннетнен алякъалы дегиль? 

A. Къурангъа уйгъун укюм кетирир ве онынъ укюмлерини 
сагъламлаштырыр. 

Б. Янъы укюмлер кетирир. 

B. Къурандаки базы укюмлерни несх этер. 

Г. Къуранны айдынлатыр ве анълатыр. 

2. Хазрети Пейгъамбер къайсы джеэтинен орьнек алынад- 
жакъ ве инсанларгъа нумюне оладжакътыр? Яни онынъ омюр тар- 
зы мусульманлар ичюн къайсы джеэттен багълайыджыдыр? 

A. Ичинде яшагъан джемиетнинъ урф ве адетлерине табий 
оларакъ япкъан ишлери джеэтинден. 

Б. Дюньявий ишлерде япкъан арекетлери джеэтинден. 

B. Дин иле алякъалы сёз, иш ве арекетлери джеэтинден. 

Г. Бир инсан оларакъ, озь зевкъ ве истеклерине коре япкъан 
арекетлери джеэтинден. 

В. Ашагьыдаки джумлелердеки бошлукьларны кьа- 
вузлар ичинде берильген келимелерден уйгьун олгьанынен 
толдурынъыз 

(Орьнек, рахмет) 

1. «Ант олсун ки, Ресулюллахта сизинъ ичюн, Аллахкъа 
ве ахырет кунюне къавушмакъны арзу эткенлер ве Аллах- 

ны чокъ зикир эткенлер ичюн гузель. 

бар». 

2. «Эй, Мухаммед, биз сени анджакъ алемлерге 
.оларакъ ёлладыкъ». 

БЕШ ВАКЪЫТ НАМАЗНЕН АЛЯКЪАЛЫ ХАДИСЛЕР 

1. Малик ибн Хувейрис -радыяллаху анх- шойле накъл эте: 

«Пейгъамберимиз -салляллаху алейхи ве селлем- [иф- 
титах] текбирини алгъанда, къолларыны кьулакьларына 
къадар котере эди». 

Муслим, 4/94, Несаий, 1085. 

2. Ваиль ибн Худжр -радыяллаху анх- анълата: 

«Пейгьамбер -салляллаху алейхи ве селлем- намазыны 
насыл кьылгьанына бакьаджам»- деп ниет эттим. Пейгъ¬ 
амберимиз -салляллаху алейхи ве селлем- еринден турды, 
къыблагъа дёнди, текбир кетирди, къолларыны къулакъ- 
ларына къадар котерди ве сонъра сагъ элини сол элининъ 
билеги устюне багълады». 

Ахмед ибн Ханбель, 18876; Эбу Давуд, 1/483; Несаий, 879. 

Ибн Хаджер, Фетхуль Бари, 2/290, Ибн Хузейме, Сахих, 1/243. 


3. Кене Ваиль ибн Худжр -радыяллаху анх- анълата: 

«Намаз къылгъанда Пейгъамберимизни -салляллаху 
алейхи ве селлем- сагъ элини сол эли устюне къойын, кобе- 
гининъ астына багълагъаныны коръдим». 

Ибн эби Шейбе. «Мусаннеф», 3/320. 


4. Энес ибн Малик -радыяллаху анх- анълата: 

«Пейгъамберимиз-салляллаху алейхи ве селлем- ве он- 
дан сонъра Эбу Бекир ве Умер -радыяллаху анхума- намаз¬ 
ны «Элъхамдулилляхи раббилъ алемин» сёзлеринен башлай 
эдилер». 

Муслимнинъ риваетинде шу сёзлер де бар: 

«Бисмилляхиррахманиррахим» сёзюни не къыраат- 
нынъ башында, не де сонъунда окъумаз эдилер». 

Бухарий, 1/149; Муслим, 4/111. 

5. Абдуллах ибн Мугъаффельнинъ огълу [Йезид] анълата: 

[Бабам] Абдуллах ибн Мугьаффель бизден биримизнинь 
«бисмилляхиррахманиррахим»ни [сесли] окъугьанымызны 
эшиткен вакьытта шойле айта эди: 

«Пейгьамберимиз -салляллаху алейхи ве сел- 
лем-, Эбу Бекир ве Умернинь -радыяллаху анхума- ар¬ 
тында намаз кьылдым. Оларнынъ ич бирининъ 
«бисмилляхиррахманиррахим»ни [сесли] окьугьаныны 
эшитмедим». 

Несаий, «Сунен». 898; Тирмизий, «Джами», 244. 

Тирмизий бу хадисни ривает эткен сонъ шойле дей: «Бу хадис 
хасендир [сагъламдыр], Пейгъамберимизнинъ асхабынынъ чогъ- 
усы, булардан Эбу Бекир, Умер, Осман, Али ве башкъалары -рады¬ 
яллаху анхум- , кене ве оларны такъип эткен табиин алмлери ве 
Суфьян Севри, Ахмед, Исхакъ ве Ибн Мубарек киби алимлер бу 
хадиске коре амель эттилер». 

6. Джабир ибн Абдуллах -радыяллаху анх- Пейгъамберимиз 
-салляллаху алейхи ве селлем-нинъ шойле дегенини накъл эте: 

«Имамнынъ артында намаз кьылгьан кишиге имам- 
нынь къырааты етер». 

Ахмед ибн Ханбель. «Муснед», 14643. 

7. Ата ибн Йесар анълата: 

«Зейд ибн Сабит -радыяллаху анх-тан имамнен бера- 
бер къыраат акькьында сорадым. Зейд шойле деди: 

«Имамнен берабер къыраат этилъмез [Фатиха ве бир 
су ре окъулмаз]». 

Муслим. «Сахих», 5/75; Несаий. «Сунен», 951. 

8. Алькъаме анълата: 

«Абдуллах ибн Месуд -радыяллаху анх- бир кунь шой- 
ле деди: « Пейгьамберимиз -салляллаху алейхи ве селлем- 
кьылгъаны киби сизге бир намаз кьылайыммы?» Ве на- 
мазгъа турды. Эллерини ильк текбирден сонъра ич бир 
текбирде котермеди». 

Эбу Давуд, 1/493; Тирмизий, 1/347. 

9. Ваиль ибн Худжр -радыяллаху анх- анълата: 

«Пейгьамберимиз -салляллаху алейхи ве селлем- седжде- 
ге кеткенде башта тизлерини, сонъра да эллерини кьойгъ- 
аныны корьдим. Седждеден тургьанда да башта эллерини 
сонъра тизлерини котере эди». 

Эбу Давуд, 1/529; Несаий, 1088; Тирмизий, 1/362. 

10. Абдуллах ибн Зубейр -радыяллаху анх- шойле анълата: 

«Пейгьамберимиз -салляллаху алейхи ве селлем- [те- 
шеххудны] окъугъанда нармагъынен ишарет эте эди, ама 
нармагъыны арекет эттирмей эди». 

Эбу Давуд, 2/59; Несаий, 1253; 

11. Убей ибн Кяб -радыяллаху анх- анълата: 

«Пейгьамберимиз -салляллаху алейхи ве селлем- витир 
намазаны учь рекят оларакь къыла эди. Кьунут дуасыны 
да рукъугьа кетмеден эвелъ окъуй эди». 

Несаий, 1681; Ибн Мадже, 1182. 

